
KATA PENGANTAR 


Para da'i yang benar-benar ikhlas dan berazam hendak menyebarkan 
risalah Islam wajarlah senantiasa mengingati bahawa medan 'amal mereka ini 
bukanlah kegiatan memenuhi masa lapang yang boleh dibuat secara sambil 
lewa dan membiarkan diri dan 'amal mereka dipengaruhi oleh suasana dan 
persekitaran yang senantiasa berubah. Sebaliknya seorang da'i perlu 
menginsafi bahawa mereka sedang membawa satu amanah yang amat besar 
lagi berharga, satu tugas paling mulia yang kerananya Nabi-nabi dan R.asul- 
rasul diutuskan. 

Sudah menjadi satu yang lumrah bahawa setiap sesuatuyang besar lagi 
berharga sukar dicapai melainkan denganbayaran dan pengorbanan yang 
besar. Begitu juga sesuatutujuan dan matlamat yang besar terpaksa melalui 
dan mengharung ranjau, kesulitan-kesulitan yang mencabar, dugaan dugaan 
yang besar, ujian-ujian yang pahit, penderitaan dan kesedihan, kesukaran- 
kesukaran dan anika kesusahan disamping saat-saat merasai kemanisan dan 
harapan. 

Liku-liku yang sangat panjang dalam perjalanan da'wah menuntut 
para da'i yang berjalan di atas landasan da'wah menyiapkan diri dengan 
bekalan supaya dengan bekalan ini perjalanan mereka menjadi lebih terjamin 
dan sempurna. Mereka memerlukan kasih sayang dan rahmat dan Arhamar 
Rahimin, Tuhan yang dariNya bersumber segala kurniaan dan 

gMpaat <3*gic 


MUQADDIM^ 


Sebenarnya penyakit-penyakit umat Islam dapat dirumuskan kepada 5 
bidang. 

i. Sudut pengetahuan 

ii. Sudut pendidikan dan akhlaq 

iii. Sudut perencanaan 

iv. Sudut tanzim atau penyusunan 

v. Sudut perlaksanaan 

Teori pengetahuan Islam semakin meruncing, umat Islam pula 
semakin lemah dalam usaha mempertingkatkan pencapaian akhlaq Islamnya 
yang mulia. Pemikiran dan perencanaannya hampir pupus bila berhadapan 
dengan suasana persekitaran serta tuntutan-tuntutan baru dan mentaliti 
penyusunan Islam meruncing dalam mengemukakan teori-teori yang 
menasabah dan sesuai untuk mencapai matlamat-matlamat Islam yang 
didasarkan kepada perencanaan yang tinggi. Di dalam suasana ini umat 
Islam kehilangan kemampuan untuk melaksanakan sesuatu yang setimpal 
bagi mencapai matlamat-matlamat juz'i di dalam harakah mereka, maupun 
matlamat-matlamat yang lengkap dalam pergerakan semasa mereka, apatah 
lagi di dalam pergerakan di masa akan datang. Kesemuanya ini merupakan 
kemerosotan yang amat jauh daripada contoh tauladan agung yang terdapat 
pada para Rasul 'alaihimussalatu Wassalam dan sahabat-sahabat mereka, 
(radiyallahu'anhum ajmain) 

Perhatikan saja kepada Nabi Yusuf 'alaihissalam ilmunya dan 
akhlaqnya, bagaimana saudara lihat perencanaannya, perlaksanaannya dan 
penyusunannya. Baginda telah mengetahui melalui mimpi Raja Mesir dan 
menyelami situasi yang akan berlaku ke atas Mesir dan dengan cepat-cepat 
baginda menggaris perancangan kerja. 

Firman ALlah Subhanahu Wata'ala: 

"Yusuf berkata: 'Supaya kamu bertanam tujuh tahun (lamanya) sebagaimana biasa; 
maka apa yang kamu tuai hendaklah kamu biarkan dibulirnya kecuali sedikit untuk 
kamu makan. Kemudian sesudah itu akan datang tujuh tahun yang amat sulit, yang 
menghabiskan apa yang kamu simpan untuk menghadapinya (tahun sulit), kecuali 
sedikit dan (bibit gandum) yang akan kamu simpan. 

"... . Kemudian setelah itu akan datang tahun yang padanya manusia diberi hujan 
(dengan cukup) dan di mana itu mereka memeras anggur. " 

(Surah Yusuf: ayat 47 - 49) 

Di dalam diriNya terdapat kemampuan-kemampuan yang diperlukan 
bagi menjayakan marhalah-marhalah penyusunan dan perlaksanaan. 

Firman ALlah Subhanahu Wata'ala: 

" Berkata Yusuf : 'Jadikanlah aku bendaharawan negara (Mesir); sesungguhnya aku 
adalah orang yang pandai menjaga lagi berpengetahuan" 

(Surah Yusuf: ayat 55) 

Baginda telah melaksanakan tuntutan-tuntutan marhalah tadi dengan 
sebaik-baik dan sesempurnanya sehingga kesan keberkatannya melimpah 
keluar dan bumi Mesir di mana saudara-saudaranya telah datang meminta 
bantuannya kerana negeri mereka dilanda kemarau, dalam suasana mereka 
tidak mengenali Baginda. 

Firman ALlah Subhanahu Wata'ala: 

"Dan saudara-saudara Yusuf datang (ke Mesir) lalu mereka masuk ke (tempatnya). 
Maka Yusuf mengenal mereka, sedang mereka tidak kenal (lagi) kepadanya. 

Dan tatkala Yusuf menyiapkan untuk mereka bahan makanannya, ia berkata: 
'Bawalah kepadaku saudara mu yang seayah dengan kamu (Bunyamin), tidakkah 
kamu melihat bahawa aku adalah sebaik-baik penerima tamu?" 

(Surah Yusuf : ayat 58 — 59) 

Firman ALlah Subhanahu Wata'ala 

"Mereka berkata: 'Wahai Al 'Aziz, sesungguhnya ia mempunyai ayah yang sudah 
lanjut usianya, lantaran itu ambillah salah seorang di antara kami sebagai gantinya, 
sesungguhnya kami melihat kamu termasuk orang-orang yang berbuat baik. " 

(Surah Yusuf: ayat 78) 

Inilah apa yang telah dilakukan oleh Nabi Yusuf dalam menghadapi 
marhalah yang sukar ini dan dialah salah seorang Rasul yang diminta oleh 
ALlah Subhanahu Wata'ala supaya ditiru dan diambil contoh. 

Cuba kita perhatikan kepada Khalid Al Walid radiyaAllah hu 'anhu di 
hari peperangan Yarmuk bagaimana beliau telah menguasai situasi dengan 
begitu cepat, bagaimana beliau merancang, bagaimana beliau menyusun bala 
tentera, di bahagikan kepada kelompok-kelompok dan bagaimana 
perlaksanaan beliau yang rapi sehingga menghasilkan kemenangan yang 
abadi. 

Cuba saudara perhatikan kepada Sayyidina 'Umar radiyaLlahu 'anhu 
bagaimana baginda mentadbirkan negara. Urusan pemerintahan Daulah 
Islamiyyahnya penuh dengan perencanaan, penyusunan dan perlaksanaan 
dan bagaimana beliau boleh memahami setiap persoalan dan tuntutan 
apabila orang-orang Islam memerlukan penyelesaian kepada suatu masalah 
yang rumit. Kedua, bagaimana beliau memindahkan hasil pengalaman, 
pentadbiran Farsi yang moden itu ke dalam pentadbirannya. 

Sebenarnya 'aqliyyah Islamiyyah di hari ini menghadapi segala macam 
cabaran yang setimpal dengan kemampuannya dalam bentuk perencanaan. 

penyusunan dan perlaksanaan. Seseorang yang mempelajari sirah RasuluLlah 
SaLlaLlahu 'alaihi wasallam akan mendapati kesemuanya ini dalam bentuk 
yang lengkap dan sempurna. Perhatikan bagaimana baginda bertindak 
selepas hijrahnya mempersaudarakan antara orang-orang Islam Madinah 
dan orang-orang lain, mengasaskan masjid, memisahkan kedai-kedai orang 
Islam daripada kedai-kedai orang Yahudi. Dengan cara ini segala masalah 
dapat diatasi, malah dengan ini juga baginda telah meletakkan asas-asas 
ikatan di dalam masyarakat baru. Seterusnya cubalah saudara perhatikan 
bagaimana baginda melaksanakan kesemuanya ini selangkah demi selangkah 
sehingga tertegaklah agama ALlah 'Azza Wajalla. 

Cuba saudara perhatikan bagaimana baginda RasuluLlah SaLlaLlahu 
'alaihi Wasallam meneruskan perjalanan bersama dengan sahabat-sahabatnya 
semasa di Mekah, daripada cara rahsia kepada keterbukaan, daripada tinggal 
di Mekah hingga berhijrah ke Madinah dan cuba perhatikan pula bagaimana 
Rasulu'Llah SaLlaLlahu 'alaihi Wasallam memerintahkan orang-orang Ansar 
di dalam bai'ah 'Aqabah kedua supaya mereka memilih dua belas orang 
naqib. Kesemuanya ini menunjukkan tuntutan sewajibnya supaya orang 
Islam mempunyai aqliyah Islamiyyah, mentaliti perencanaan, penyusunan 
dan perlaksanaan daripada jenis yang pertama. Dan bagaimanakah ini tidak 
mungkin sedangkan Al-Qur'an masih wujud dan sirah Nabawiyyah masih 
terpelihara. Al-Qur'an memberi dorongan, manakala Rasul pula memberi 
contoh. 

Juga AI-Qur'an telah menceritakan kepada kita kisah Nabi Musa 
'alaihissalam. Cuba saudara perhatikan bagaimana tanzim itu merupakan 
satu gejala yang nyata. 

Adapun di zaman kita ini di mana kesemuanya di dalam kelemahan: 
Kelemahan di dalam 'ilmu pengetahuan Islam, kelemahan dalam 
pentarbiyyahan, kelemahan di dalam perencanaan dan kelemahan di dalam 
perlaksanaan. 

Semestinya di zaman terakhir ini, pimpinan ummah Islamiyyah 
mestilah menguasai situasi baru antarabangsa dan wajib mereka bergerak 
berdasarkan kepada sikap ini dan dengan itu mereka dapat melahirkan 
konsep-konsep pengetahuan dan pendidikan yang setimpal dengannya. 
Demikian juga perencanaan yang sesuai dan penyusunan yang menepati 
tuntutan. Seterusnya mereka pula akan bertindak di dalam perlaksanaan 
dengan teliti. Inilah yang sepatutnya dilaksanakan dengan didasarkan 
kepada Islam tetapi sebaliknya di mana mereka mengambil jalan yang 
berbagai-bagai dan aliran yang berlainan. Kelemahan mereka yang sedia ada 
ditambah pula dengan yang lain dan mereka tidak keluar dari kebingungan 
mereka, samada pemerintahan maupun rakyat jelata. Apa yang berlaku di 
atas bumi Islam yang hidup hari ini, seolah-olah kita menuju kepada suatu 
marhalah penjajahan baru di dalam bidang politik dan ketenteraan dengan 
rupa bentuk yang berlainan. 

Di antara kewajipan yang paling awal bagi Qiadah Islam ialah pandai 
menilai suasana persekitaran dan daripadanya dapat dikeluarkan keputusan, 
seterusnya dapat direncanakan bagaimanakah hendak melaksanakan 
keputusan tadi dan sewajibnya wujud suatu tanzim (penyusunan) yang boleh 
menolong untuk melaksanakan keputusan tadi dan tanzim ini hendaklah 
berjalan terus ke arah perlaksanaan sehingga tercapai matlamat yang 
digariskan. Kewajipan ini dituntut dan semua yang bertanggungjawab dan di 
dalam semua peringkat kerja, ketua negara di dalam negaranya, qiadah 
Islamiyyah antarabangsa, qiadah tempatan, qiadah tertinggi dan qiadah 
bawahan. Selagimana mentaliti seumpama ini yang mampu mengkadarkan 
situasi di arena yang terbentang di hadapannya dan selagimana tidak wujud 
/ aqliyyah yang mampu membuat keputusan serta mampu merancang, 
menyusun dan melaksana, maka selama itulah kebingungan dan kebuntuan 
terus berulang-ulang dan seterusnya akan menjadi corak yang menguasai 
tindak-tanduk orang Islam. 

Di samping keperluan dan tuntutan qiadah dengan' kemampuan- 
kemampuan yang disebutkan tadi, ianya juga mesti mempunyai kemampuan 
untuk memahami perubahan suasana yang silih bertukar dan semasa ke 
semasa supaya ianya dapat meminda sikapnya terhadap tuntutan keadaan 
serta meminda perencanaan dan mengubahsuaikan penyusuan (tanzim) di 
samping membuat tindakan lanjut sesuai dengan tuntutan perubahan. 

Apabila kita lemah dan ketinggalan untuk mengikuti situasi 
antarabangsa dan tempatan, maka akibatnya kita sering bekerja dengan 
keadaan jauh terpisah daripada waqi' dan masa. Dan sering berlaku juga di 
mana kita lemah untuk mengambil peri'tibaran yang terus daripada kejadian 
kejadian yang kecil dan kejadian-kejadian yang besar, seolah olah kita ini 
hidup tanpa pengalaman. Oleh itu keupayaan menilai satu-satu situasi pada 
setiap masa itu yang disertai pula dengan perencanaan yang setimpal 
dengannya merupakan intipati bagi memilih kemampuan qiadah. 

Satu kajian yang menyeluruh bagi setiap peristiwa dan kejadian yang 
baru disertai dengan pengubahsuaian perencanaan yang lalu 
menggambarkan kewibawaan qiadah untuk pengarahan semasa. Kelemahan 
di dalam kedua-dua hal ini merupakan pemusnah kepada kerja-kerja Islam, 
kerana di dalam suasana itu seolah-olah kita bekerja dengan keadaan kita ini 
jauh daripada matlamat yang sebenarnya. Oleh itu kita berkewajipan 
mengikuti penuh situasi antarabangsa ini dan mengetahui sepenuhnya arus- 
arus positif dan negatif yang mengelilingi kita sehingga dengan itu tidak ada 
sebarang arus negatif tanpa perhitungan dan tidak ada arus positif tanpa 
dipergunakan dan dimanfa'atkan. Cuba saudara perhatikan sebagai satu 
contoh di mana Rasulu'Llah SaLlaLlahu 'alaihi Wasallam bersabda: 

'Sebaliknya c\iadah yang tidak pandai memanfa'at han arus-arus positif di sekitarnya 
untuk kepentingan da'wah, c\iadah seumpama ini bagaikan seorang lelaki yang telah 
mengendalakan manafa'at daripada modalnya sedangkan ia amat perlu kepada modal 
yang seumpama ini. ' 

Sebenarnya telah pun saya tulis dua buah kitab yang pertama iaitu 
"JunduLlah Thaqafatan Wa Akhlaqan, dan yang keduanya ialah 'JunduLlah 
Takhthithan Wa Tanziman Wa Tanfizan'. Tujuan saya ialah ingin membawa 
individu Muslim kepada beberapa permulaan yang sihat di dalam persoalan 
'pengetahuan, akhlaq, perencanaan, penyusunan dan perlaksanaan (tanfiz). 

Kitab yang pertama telah pun muncul manakala yang kedua belum 
lagi kerana beberapa sebab di antaranya; suasana tidak membenarkan 
pengedarannya dengan tujuan kitab ini boleh mencapai matlamat yang 
dicita-citakan. Selepas itu saya berfikir semula untuk mengedarkannya dalam 
bentuk bahagian-bahagian yang dipilih sebagai risalah risalah kecil, 
sebagaimana yang telah saya nyatakan di dalam kitab Min Ajli Khuthuwat Ila 
Al-Amam, selepas itu saya dapati suasana masih lagi tidak membenarkan 
untuk berbuat demikian. Akhirnya ALlah Subhanahu Wata'ala mem bukakan 
pintu hati saya untuk memilih sebahagian daripadanya sebagai pelajaran- 
pelajaran untuk dihidangkan kepada ummah Islamiyyah sempena 
kedatangan abad ke 15 Hijrah dengan harapan semoga ianya dapat 
menanamkan peranannya, kerana apa yang tidak dapat dicapai kesemuanya, 
tidak pula ditinggalkan sebahagiannya, maka inilah kitab yang telah 
menamatkan sebahagian daripada pemikiran tadi. Kitab ini merupakan kitab 
yang ketujuh daripada siri Fil Bina' dan dengan ini kita akan menutup 
pembicaraan dan penghuraian kita di dalam siri ini. Sebagaimana siri-siri 
yang pernah kita keluarkan dahulu: 

1. JunduLlah Thaqafatan Wa Akhlaqan. 

2. Min Ajli Khuthuwat ha Al-Amam 

3. Tarbiyyatuna Ruhiyyah 

4. Jaulat fi Al-Fiqhiyyin Al-Kabir Wa Al- Akbar. 

5. Al-Madkhal ha Da'wah Al-Ikhwan Al-Muslimin. 

6. Fi Afaq Al-TaTim. 

7. Kitab ini (Durus Fi Al-'Amal Al-Islamiy.) 

Sebagaimana yang kita jelaskan adalah merupakan pilihan-pilihan 
daripada kitab 4^(1$ aWZ <^Aff4|Al£Jb! WZPilihan -pilihan ini boleh 
membuka jalan kepada individu Muslim untuk mengambil bekalan 
keperluannya di dalam marhalah-marhalah walaupun tidak disebutkannya 
di dalam pilihan-pilihan ini. 

Saya harap kitab ini dapat dimanafa'atkan oleh setiap Muslim, lebih- 
lebih lagi peringkat qiadah di dalam ummah Islamiyyah. 

Kitab ini di samping saudara-saudaranya dalam siri ini, saya 
cetuskannya berdasarkan kepada kefahaman saya terhadap syari'at ALlah 
dan berdasarkan kepada ijtihad ijtihad Hassan Al-Banna RahimahuLlah di 
mana asasnya pula ialah syari'at ALlah Subhanahu Wata'ala. Dan boleh jadi 
di dalam siri ini kedapatan ijtihad-ijtjhad peribadi saya sendiri, oleh itu saya 

anggapkannya sebagai rujukan kepada pekerjaan di lapangan Islam untuk 
beberapa tuntutan mereka yang masih lagi perlu dipeejelaskan. 

Dan awal lagi saya berkata: 

Bahawa pemerintah-pemerintah Islam berkewajipan mendokong 
Islam, berkewajipan mengajarnya kepada manusia, berkewajipan mendidik 
mereka dengan nilai-nilainya, berkewajipan merangka perencanaan bagi 
memperluaskan sayap pemerintahannya, berkewajipan menyusun (tanzim) 
untuk menegakkannya dan melaksanakan perencanaan tadi secara 
berterusan demi kemaslahatan kekuasaan Islam sebagaimana juga setiap 
Muslim melaksanakan peranan-peranan nya. 

Sebenarnya pengalaman yang hidup telah membuktikan di mana 
fakturnya yang menolong pergerakan Islam hingga ke saat ini adalah pada 
merekayang mendokong Islam dengan penuh keimanan dan kefahaman 
meskipun menghadapi tekanan suasana yang pahit. Oleh itu maka kitab ini 
mengarahkan golongan pertama terdiri daripada anak-anak Islam yang benar 
lagi ikhlas untuk Islam di mana merekalah yang menjadi harapan dan 
pergantungan untuk menyibarkan Islam di 'alam ini. Kita berkata begini 
bukanlah bererti mengabaikan usaha-usaha yang dilakukan oleh siapa saja — 
golongan yang baik maupun yang jahat — tetapi sebenarnya apa yang kita 
katakan ini ialah untuk menjelaskan haqiqat khidmat bakti yang ingin 
disampaikan melalui kitab ini. 

Adalah baik untuk kita katakan bahawa dengan kitab ini maka tidak 
perlu lagi ijtihad harian dalam kerja Islam malah ianya merupakan 
sebahagian daripada sumbangan untuk memperkayakan pemikiran Islam 
dan tidak seharusnya tergendala kerana gerakan harian yang dikendalikan 
oleh pimpinan menghadapi perkara-perkara baru pada setiap hari. Tuntutan- 
tuntutannya banyak dan bentuk-bentuk kerja pun banyak, oleh itu maka 
ijtthad harian, dan curahan fikiran sentiasa diperlukan; di samping 
pengurusan dan pemerhatian yang menyeluruh terhadap kedudukan- 
kedudukan yang kita hadapi. Oleh yang demikian maka pihak qiadah yang 
mendapat taufiq hendaklah menghadapi setiap yang baru dengan suatu yang 
setimpal dengannya dan setiap yang berubah diganti dengan suatu yang 
lebih munasabah. Qiadah seumpama ini sentiasa menilai suasana dan 
mengeluarkan keputusan yang bijak berdasarkan kepada perencanaan yang 
sesuai. Ianya sentiasa mengubahsuaikan penyusunannya — sesuai dengan 
tuntutan yang mendatang sebagaimana persoalan ini tidak dapat memenuhi 
tuntutan semasa dengan ertikata mengekalkannya dalam bentuk yang beku, 
maka inilah yang melumpuhkan harakah itu. 

Saya menamakan kitab ini dengan "Durus Fi Al-'Amal Al-Islamiy" 
(Beberapa Pelajaran Dalam 'Amal Islamiy), kerana setiap kajian di 
dalamnya menepati pelajaran-pelajaran yang diperlukan oleh seorang 
Muslim di masa kini. Oleh yang demikian maka pertama kali yang dilihat 
oleh pembaca di dalam kitab ini ianya tidak menepati cara pembahagian 
tajuk kepada bab-bab, fasal-fasal dan perenggan perenggan di mana yang 

seharusnya setiap bab itu merangkumi beberapa bab yang ada kaitan. Malah 
ianya merupakan sekumpulan pelajaran yang lebih menyuburkan 
memperluaskan dan memperlengkapkan lagi 'ilmu seorang Muslim terhadap 
sesuatu yang diperlukan di dalam pergolakan yang berterusan ini. 

Sebenarnya pelajaran-pelajaran ini cuba menjelaskan jalan kepada 
individu Muslim agar ianya mempunyai pegangan yang merupakan kunci ke 
arah pengagihan tenaganya di dalam perencanaan, penyusunan dan 
perlaksanaannya. Oleh itu maka kitab ini tidak dapat keluar kepada suatu 
konsep yang lain, kerana setiap yang ditulis oleh manusia tidak seharusnya 
menjadi belenggu sedemikian rupa. Sebenarnya sebarang kitab yang 
mengetahui bagaimana membuat keputusan yang bijak terhadap sesuatu 
yang dihadapinya dengan pertolongan daripada ALlah Subhanahu Wata' ala 
dan taufiqNya. 

Yang masih tinggal untuk kita per katakan lagi terhadap mereka yang 
mengkritik kita kerana kita menyajikan kitab ini, ialah sebanarnya musuh kita 
meramalkan sesuatu pada kita dan mengetahui banyak perkara mengenai 
kita malah mungkin musuh-musuh kita itu lebih mengenali din kita daripada 
rakan kita sendiri. Dan di dalam banyak hal musuh kita telah pun membuat 
perkiraan terhadap pemikiran pemikiran kita. Sekiranya kita membuat 
perhitungan yang banyak, maka ini adalah untuk pengetahuan individu 
Muslim dan kesedarannya. Saya berpuashati dan merasakan betapa perlunya 
disampaikan beberapa perkara kepada setiap individu Muslim kerana ketika 
ini sahajalah waktunya di mana tiada siapa pun yang boleh membendung 
arus pergerakan Islam. 

PELAJARAN PERTAMA 


(Bilakah akan wujudnya HizbuLlah yang sempurna dan lengkap) 


Bila mana lahirnya seorang lelaki yang telah menepati pada dirinya 
kecintaan kepada Allah, ia bersikap lemah lembut kepada orang Mu' min, 
tegas kepada orang kafir, ia berjihad serta menyerahkan keta'atannya kepada 
Allah, RasiilNya. dan orang Mu' min; maka di ketika itu wujudlah suatu 
individu dari Hizbullah. Dan sekiranya terdapat individu-individu 
seumpama ini tetapi mereka tidak mengenali di antara satu sama lain, dan 
justeru itu tidak berhubung di antara mereka dan tidak bekerjasama dalam 
rangka usaha mencapai suatu matlamat yang sama, maka tinggallah 
persoalan ini di dalam bentuknya yang asal tadi iaitu adanya individu- 
individu daripada HizbuLlah di sana sini. Tetapi apabila individu-individu 
ini bercantum menjadi satu saf f dengan memenuhi syarat-syarat yang di atas, 
dan mereka melancarkan tindak — kerja melalui syura' dalam usaha untuk 
mencapai matlamat bersama, maka ketika ini barulah wujudnya HizbuLlah. 

Di waktu medan kerja bertambah luas dan golongan ini dapat 
memenuhi seruan-seruan kerja Islam serta segala keperluannya, lantas, 
mereka menyalurkan suatu pandangan yang menyeluruh di dalam aspek 
'ilmu pengetahuan,tarbiyyah, penyusunan (tanzim) gerakan dan tektik 
(perencanaan), maka di saat inilah lahirnya hlizbuLlah di dalam bentuk yang 
sempurna dan lengkap; kerana inilah suatu permulaan yang sihat untuk 
mencapai tuntutan-tuntutan yang selama ini menunggu tokohnya. 

Setelah kita menatapi penulisan di dalam kitab "jQnnl3 ! A1Z 
dapatlah kita memahami apakah dia 'ilmu pengetahuan yang mesti dimiliki 
oleh HizbuLlah? Dan apakah asas akhlaknya pula? Apakah kehadhiran 
HizbuLlah ini suatu kemestian dan suatu keperluan yang tidak dapat tidak 
mesti ada untuk setiap negeri Islam dan untuk Ummah Islamiyyah 
keseluruhannya, malah untuk manusia sejagat di alam ini; masa ini dan masa 
hadapan? Tetapi suatu hal yang mesti diingati; bahawa kehadhiran 
HizbuLlah bukanlah sesuatu yang mudah, senang, ringkas dan biasa. Ianya 
juga tidak boleh disamakan dengan parti-parti dunia yang lain dan bukan 
pula ianya suatu perkumpulan yang menyerupai perkumpulan-perkumpulan 
yang lain. Oleh itu sistemnya tidak menyamai sistem-sistem yang lain, jalan 
kerjanya tidak sama dengan jalan-jalan kerja parti-parti yang lain, dan 
wasilahnya pula berlainan dengan wasilah yang lain. 

Sesungguhnya HizbuLlah adalah suatu 'hizb' yang mempunyai ciri- 
ciri tertentu yang teradun di dalam suatu 'ilmu khusus, suatu tarbiyyah 
khusus, suatu kesedaran khusus, suatu praktjk amali yang khusus dan suatu 
kombinasi yang khusus. Apabila terdapat faktur-faktur ini, di samping 
adanya kepimpinan, keahlian untuk syura dan tentera; di mana tentera 
mempunyaj ciri-ciri khusus mereka, pemimpin juga mempunyai ciri-ciri 
khusus kepimpinannya, maka melalu ciri-ciri khusus ini seorang individu 
akan meningkat dari taraf askar biasa kepada taraf pemerintah pasukan dan 
dan pada peringkat munaffiz (pekerja) kepada peringkat tokoh syura; di 
ketika ini ujudnya suatu HizbuLlah. 

Sebelum lahir suatu pimpinan yang memiliki ciri-ciri khusus 
kepimpinannya, sebelum lahir tokoh syura yang memiliki ciri-ciri khusus 
keahliannya dan sebelum lahir seorang tentera yang mempunyai sifat-sifat 
khusus ketenteraannya, belum boleh kita mengatakan bahawa HizbuLlah 
adalah suatu harakah yang hidup. Oleh itu, kelahiran 'sistem sistem 
organisasi dalam' untuk HizbuLlah ini mestilah datangnya selepas 
terbentuknya HizbuLlah dengan erti kata yang sebenarnya, kerana di saat 
ketiadaan tokoh-tokoh HizbuLlah; kecuali seorang yang memenuhi ciri-ciri 
khusus dalam kepimpinan HizbuLlah, sistem dalam ini tidak akan dapat 
berfungsi. Dan ketika mana ketiadaan langsung seorang lelaki (rijal) yang 
memenuhi ciri-ciri khusus ahli syura, maka sistem ini tidak akan ujud. 
Sebenarnya pengisian tempat hanya dapat berlaku bila mana tercapai dan 
terlaksananya ciri-ciri khusus ini, kerana ciri-ciri khusus ketenteraanlah yang 
melahirkan seorang tentera dan ciri-ciri khusus tokoh syuralah yang 
melahirkan seorang lelaki syura, dan ciri-ciri khusus kepimpinanlah yang 
melahirkan seorang pemimpin. Dan sinilah kita memerhatikan di mana 
fikrah naqib-naqib itu mengambil peringkat yang kedua, dan bukannya dan 
peringkat yang pertama, dan tidak pula di antara keduanya (peralihan). 

Oleh itu, maka tugas terbesar untuk mereka-mereka yang mencintai Islah 
ialah melahirkan tokoh tokoh (rijal) yang memiliki sifat-sifat khusus: 

1. Ciri-ciri kepimpinan. 

2. Ciri-ciri tokoh syura. 

3. Ciri-ciri tentera Allah. 

Ini adalah kerana tugas am HlizbuLlah ialah Al-Jihad di mana tugas 
ini tidak akan tersusun dan tidak akan terlaksana, kecuali dengan adanya 
kepimpinan, ketenteraan dan syura. Sesungguhnya Jihad pula tidak akan 
tertegak tanpa kepimpinan dan tentera, demikian juga tanpa syura tidak akan 
ujud suatu jaminan yang sempurna di dalam perjalanan yang sihat. Juga 
tidak akan ujud syura, kepimpinan dan ketenteraan tanpa ujudnya ciri-ciri 
khusus masing- masing. 

Di antara ciri-ciri khusus kepimpinan: 

Mempusakai sepenuhnya warisan RasiiluLlah di dalam segala sifat: 
amanah, benar, tabligh, fatanah (kebijaksanaan), dan juga di dalam usaha 

mempelajari kitab Allah, Sunnah Ar-Rasiil dan Tarbiyyah Islamiyyah. 
Sebelum ujud semuanya ini, tidak akan lahir HlizbuLlah dengan ertikata 
yang sebenarnya. 

Di antara ciri-ciri khusus tokoh syura: 

Pengetahuannya menyeluruh terhadap kitab Allah dan Al-Sunnah, 
disertai dengan kesedaran, pengalaman, kepastian dan pengalaman semasa 
serta manusianya sebagaimana mengikut Al-Athar: 

Golongan Al-Qura' yakni ahli hafaz dan bacaan Al-Qur'an adalah anggota Majlis 
'Umar, yang tua mahupun yang muda. 

Di antara ciri-ciri khusus tentera Allah: 

Kefahaman, taqwa dan ta'at; oleh yang demikian maka setiap Rasiil 
telah berkata kepada kaumnya: 

"Bertacjwalah kamu kepada Allah dan ta'atilah daku." 

(Surah Al-Syu'ara: Ayat 108) 

Sesungguhnya apabila lahir seorang lelaki da'wah yang mampu 
membuat bai'ah untuk bertaqwa dan menta'ati al-haq, ianya mestilah 
membimbing seorang Muslim lain kepada jalan ketenteraan yang sempurna, 
dan mempertingkatkannya serta memperlengkapinya sehingga ia boleh 
mencapai peringkat tokoh syura. Dan ketika mana lahir suatu kumpulan 
lelaki (rijal) yang memperlengkapi din-din mereka dengan ciri-ciri khusus 
tokoh syura, di sa'at itulah lahirnya seorang pimpinan (amir) di kalangan 
mereka. 

Ketika Allah Subhanahu Wata'ala berfirman di dalam surah Al-Saffat; 
ayat 147: 

"Kemudian Kami utuskan dia kepada Ummat serratus ribu orang atau lebih." 

Dia benar-benar telah memahami kita, di mana setiap seratus ribu 
manusia memerlukan kepada seorang lelaki penda'wah dan golongan 
pertama iaitu golongan Nabi-Nabi. Dan apabila RasiiluLlah SaLlaLlahu 
'alaihi Wasallam memilih dua belas orang naqib dari kalangan mereka yang 
berbai'ah dengannya di hari Bai'atul 'Aqabah yang terdiri daripada tujuh 
puluh orang kesemuanya atau di sekitarnya, kita dapat memahami bahawa 
satu jama'ah telah ujud dengan sistemnya yang tersendiri yang dibentuk oleh 
tujuh puluh orang atau di sekitarnya itu tadi. 

Dan ketika Sayyidina 'Umar Ibnu Al-Khattab memilih anggota Majlis 
Syura yang mencapai kesyumulan 'ilmu, 

maka fahamlah kita siapakah orangnya yang sepatutnya menganggotai majlis 
syura amir itu tadi. 

***** 

Apabila terdapat pada setiap daerah seorang amir yang terhias di 
dalam dirinya ciri-ciri khusus ini dan mempunyai suatu Majlis Syuranya 

yang juga mempunyai ciri-ciri khususnya serta dilingkungi pula oleh dua 
belas orang naqib membantunya dalam melaksanakan tugas-tugasnya; di 
mana kesemua mereka dituntuni oleh tugas pembelajaran, pentarbiyyahan, 
karangan politik dan lisan, maka di sinilah ujudnya HizbuLlah. Dan apabila 
ujud tokoh-tokoh yang memiliki ciri-ciri khusus ini, tidak akan timbul di sana 
masalah-masalah; pemilihan ummum dapat diterima, perlantikan pun dapat 
diterima, pemilihan secara langsung pun dapat diterima dan pemilihan 
secara tidak langsung pun dapat diterima. Sebenarnya, ketika ini suasanalah 
yang selalu menentukan jenis-jenis caranya ini. 

Berdasarkan kepada matlamat-matlamat ini maka kita ingin 
menentukan tugas-tugas para penda'wah: 

1. Berusaha untuk menjadikan manusia sebagai tentera-tentera Allah. 

2. Berusaha untuk mempertingkatkan tentera biasa kepada peringkat naqib. 

3. Berusaha bersungguh-sungguh untuk mempertingkatkannya bagi 
mencapai ciri-ciri khusus tokoh syura, 

4. Berusaha bersungguh-sungguh untuk menyempurnakan kepimpinannya. 

Semua langkah ini hendaklah diiringi dengan keikhlasan yang bulat 
kepada Allah dan membebankan jiwa dengan tidak bekerja kepada yang lain 
selain Allah. Firman Allah Subhanahu Wata'ala: 

" Itulah kampung Akhirat, Kami adakan untuk orang orang yang tiada menghendaki 
sombong di muka bumi dan tidak pula membuat bencana, akibat yang baik bagi 
mereka yang bertaywa." 

(Al-Qasas: Ayat 83) 

Di dalam peringkat pembentukan (E^dpiG^kjb inilah adab umum 
memainkan peranan di dalam mengikat dan menentukan tindakan-tindakan 
kita terutamanya adab adab seperti berikut: 

1. Mengetahui kelebihan orang yang berkelebihan. Sabda RasiiluLlah 
SaLlaLlahu 'alaihi Wasallam: 

" Tiada mengetahui kelebihan seseorang yang mempunyai kelebihan kecuali 
orang yang berkelebihan juga. " 

2. Keta'atan dengan ma'riif ahli 'ilmu. Ibn 'Abbas telah mentafsirkan 
firman Allah: 

sebagai 

'Ta'atilah Allah, dan ta'atilah Rasul dan orang-orang berilmu di kalangan 
kamu" 

(An-Nisa': Ayat 59) 

3. Berkasihan belas kepada yang meminta (menuntut). FirmanAllah: 

" Dan rendahkanlah sayap kamu kepada orang yang beriman, yakni terhina dirilah, 
jangan sombong." 

( Al-Hijr: Ayat 88) 

Sebenarnya HizbuLlah akan mencapai peringkat kesempurnaannya, 
ianya berada di bumi waqi' (realiti) disertai dengan keadah- kaedah dan 
konsep-konsep yang sempurna di dalam bidang tarbiyyah dan pelajaran. 
Sekiranya terdapat kaedah-kaedah dan konsep-konsep yang sihat di dalam 
sistem dan organisasi, dan bilamana HizbuLlah memiliki suatu perencanaan 
yang sihat, strategi yang jelas serta gerak kerja hariannya yang sejajar dalam 
rangka mencalas serta gerak-kerja hariannya yang sejajar dalam rangka 
mencapai matlamatnya, di ketika ini sahajalah HlizbuLlah ini berkeahlian 
dan tercalun untuk mengatur langkah-langkah yang sihat. 

(Demi untuk HlizbuLlah yang satu, dan demi untuk Harakah Islamiyyah 
yang satu) 


Prinsip asal di dalam Islam menuntut supaya orang orang Islam 
berada di dalam satu jama'ah sahaja di dunia ini, lebih-lebih lagilah di dalam 
sesebuah negara yang semestinya hanya satu jama'ah sahaja yang ujud. Al 
Ustadh Hassan Al-Banna rahimahuLlah telah pun meletakkan Rukun 
Kefahaman di dalam Usul 'Isyirin sebagai titik pertemuan yang dengannya 
dapat disatukan seluruh orang-orang Islam khususnya dari segi kefahaman 
terhadap Islam itu sendiri. Untuk itu Ikhwan diminta supaya melahirkan 
suatu sighah (bentuk) penyusunan yang sesuai dan yang boleh sampai 
kepada penglahiran suatu saff (front) yang bersatu di dalam sesebuah negara 
atau ke arah penyusunan yang satu di dalam sesebuah negara, dan 
seterusnya ke arah pembentukan Harakah Islamiyyah yang tunggal di dunia 
ini. 

Bermula dan kejatuhan Khulafah Islamiyyah sehinggalah ke sa'at ini, 
mereka yang beriman dengan Islam belum lagi mampu membentuk suatu 
jama'ah dengan qiyadah (pimpinan) yang satu di dalam sesebuah negara, 
lebih-lebih lagilah untuk melahirkan suatu jama'ah yang'bersatu untuk 
semua negara. Oleh itu kita dapati di dalam sesebuah negara timbul 
kelompok-kelompok yang berdasarkan kepada tasawwuf kelompok- 
kelompok yang berdasarkan kepada 'ilmiyyah dan kelompok-kelompok yang 
berdasarkan kepada kebajikan masyarak serta kumpulan-kumpujan yang 
berdasarkan kepada kebajikan masyarakat serta kumpulan kumpulan yang 
berdasarkan kepada asas-asas fikiran atau politik tertentu. Dan saudara akan 
dapati individu-individu yang banyak ini terbawa-bawa dengan arus dan 
hanyut tanpa mempunyai hubungan langsung dengan mana-mana 
penyusunan. 

Sesungguhnya saudara tidak akan mendapati golongan orang-orang 
Islam yang bersatu di dalam kumpulan yang satu yang mempunyai matlamat 
yang satu, penyusunan yang satu dan fikiran yang satu. Malah saudara akan 
mendapati mereka berpuak-puak dan berpecah-belah. Apakah punca 
kesemuanya ini? 

Suatu pengamatan yang teliti kepada Al-Qur'anul-Karim dan Sunnah 
Al-Rasiil yang suci akan menyingkapkan beberapa sebab musabab akan 
kenapa berlakunya yang demikian itu. Begitu juga suatu pengamatan yang 
tenang terhadap waqi' dan realiti akan membukakan kepada kita sebilangan 


Sayyid Hawwt 


17 




Beberapa Pelajaran Dalam ‘Amal Islami 1 


sebab-sebab mengapa terjadinya yang demikian itu. Di bawah ini disebutkan 
sebilangan darinya dengan ringkas supaya dapat kita memperhatikannya: 

1. Al-Qur'anul-Karim menyebut bahawa diantar a sebab sebab bagi 
perpecahan di kalangan Bani Israel adalah kerana melupakan sebahagian 
daripada wahyu yang diturunkan kepada mereka. Firman Allah Subbanahu 
Wata'ala: 

"Tetapi mereka sengaja melupakan sebahagian daripada apa yang mereka diberi 
peringatan dengannya; maka Kami timbulkan di antara mereka permusuhan dan 
kebencian..." 

(Surah Al-Ma'idah: Ayat 14) 

Oleh itu dewasa ini, bila mana orang-orang Islam atau sebahagian 
daripada mereka melupakan Islam atau sebahagian daripadaNya, ataupun 
lupa untuk melaksanakan satu ayat sahaja daripada Al Qur'an itu, atau lupa 
untuk berusaha ke arah melaksanakannya walaupun perlaksanannya buat 
masa ini merupakan suatu perkara yang sukar, maka hasil dan kealpaan ini 
mengakibatkan perseteruan dan kebencian merebak di kalangan sesama 
mereka. 

Bagi mereka-mereka yang memerhatikan waqi' (realiti) orang-orang 
Islam di hari ini mereka akan mendapati bahawa sebahagian daripada orang- 
orang Islam itu telah lupa bahawa mereka telah ditaklifkan oleh AllAh 
Subbanahu Wata'Ala untuk memerintah dengan apa yang telah diturunkan 
oleh Allah Subbanahu Wata' Ala semata-mata. Sebahagian yang lain pula lupa 
bahawa mereka telah diperintahkan untuk bantu membantu di antara satu 
sama lain ke arah kebajikan. Begitu juga sebahagian yang lain telah lupa 
aspek-aspek 'ibadat, moral dan budi pekerti. Malahan bagi seluruh Ummat 
Islam, tanggapan mereka terhadap Islam itu tidak lagi sempurna. 
Sesungguhnya kealpaan kita akan hakikat yang sebagai orang Islam kita 
tidak seharusnya wala' dan ta'at kepada yang lain daripada Islam dan 
penganut-penganutnya sahaja sudah cukup untuk membawa kepada 
perpecahan. Persoalan ini ketara sekali. Demikian juga kealpaan orang-orang 
Islam bahawa mereka berkewajipan untuk menegakkan hukum, hukum 
Islam supaya dengan itu akan terlaksanalah Islam dan Jihad; dan kealpaan ini 
juga sudah cukup untuk membawa kepada perpecahan. Inilah yang sedang 
beriaku di hadapan mata-kepala kita sekarang ini. 

Saudara boleh sebutkan berbagai-bagai sudut lain di dalam Islam yang 
telah dilupai oleh orang-orang Islam. Inilah sebab utama dan sebilangan 
sebab-sebab perpecahan di kalangan orang-orang Islam. 

2. Al Qur'anul-Karim juga telah menyebut satu lagi sebab sebab perpecahan 
di kalangan Bani Israel; iaitulah hasad dengki. Firman Allah Subbanahu 
Wata'ala: 

"Dan mereka (ahli Kitab) tidak berpecah-belah melainkan sesudah datangnya 
pengetahuan kepada mereka kerana kedengkian di antara mereka." 

(Al-Syura: Ayat 14) 

RasuluLlah SallaLahu 'alaihi Wasallam telah mentafsirkan ayat ini 
dengan sabadaNya: 

" Telah meresap di kalangan kamu penyakit ummah yang terdahulu daripada kamu, 
iaitulah hasad dan kebencian yang merupakan pemotong. Aku tidak berkata ianya 
pemotong rumput, tetapi ianya pemotong yang memotong ugama." 

Maka hasad dengki; tidak mungkin dapat bertemu sesamanya di 
antara manusia. 

3. Al Qur'anul-Karim juga menyebut beberapa sebab persefahaman yang 
sebenarnya di antara jiwa-jiwa manusia; iaitulah Rahmat Allah Subhanahu 
Wata'ala. Al-Qur'an juga telah menyebut sifat-sifat yang mesti dimiliki oleh 
orang-orang yang beriman demi untuk mendapatkan Rahmat Allah, yang 
mana selepas itu akan berlakulah persefahaman hati (jiwa). Firman Allah 
Subhanahu Wata'ala: 

" Tetapi mereka sentiasa berselisih pendapat, kecuali orang-orang yang diberi Rahmat 
oleh Tuhanmu, dan untuk itulah Allah mencipta mereka . " 

(Surah Hud: Ayat 118 - 119) 

Dan Firman Allah untuk memperingatkan lagi sifat sifat mereka yang 
layak mendapat RahmatNya: 

" Dan orang-orang yang beriman lelaki dan perempuan, sebahagian mereka adalah 
menjadi penolong bagi sebahagian yang lain. Mereka menyuruh yang ma'riif 
mencegah yang mungkar, mendirikan sembahyang, menunaikan zakat, dan mereka 
ta'at kepada Allah dan RasulNya. Mereka itu akan diberi Rahmat oleh Allah 
sesungguhnya Allah Maha Perkasa lagi Maha Bijaksana." 

(Surah At-Taubah: Ayat 71) 

"dan yang mempersatukan hati-hati mereka (orang orang yang beriman). Walaupun 
kamu membelanjakan semua kekayaan yang ada di bumi, nescaya kamu tidak akan 
dapat mempersatukan hati mereka, akan tetapi Allah telah mempersatukan hati mere 
ka." 

(Surah Al-Anfal: Ayat 63) 

Sebenarnya perpecahan di kalangan orang-orang Islam adalah suatu 
penyakit yang tidak akan sembuh kalau hanya dengan laungan sahaja, 
bahkan tidak dapat tidak mestilah diubat dan dibenteraskan dari puncanya. 
Kita mestilah mengubati penyakit orang-orang Islam ini yang merupakan 
kesan dari penyakit yang disebutkan dahulu. Kita juga tidak lupa untuk 
menyebutkan di sini sebab musabbab yang membawa kepada pemisahan 
orang-orang Islam dan tubuh Ummah yang asal; iaitu mereka mengikuti 
jalan-jalan yang selain dan jalan Allah FirmanNya: 

"Dan janganlah kamu mengikuti jalan-jalan yang lain kerana jalan-jalan itu 
mencerai-beraikan kamu dari jalanNya." 

(Surah Al An'am: Ayat 153) 


Sayyid Hawwt 


19 



Beberapa Pelajaran Dalam ‘Amal Islami 1 


Bila berlaku yang sedemikian rupa, maka tiada lagi pertemuan yang 
dapat dicantumkan. Inilah waqi' yang ada di dalam dunia Islam kini. 

Sebenarnya dunia Islam sebagai satu yang menyeluruh telah 
mengambil jalan-jalan yang banyak. Di dalam satu negeri sahaja terdapat 
berpuluh-puluh jalan syaitan yang bersimpang siur, kesemuanya terpisah 
dari jalan Allah. Oleh itu, kita mesti menggerakkan satu gerakan da'wah yang 
menyeluruh ke arah jalan Allah sekiranya kita menginginkan suatu 
penyatuan yang hakiki.. 

Penggaraban persoalan ini, iaitu persoalan penyatuan orang-orang 
Islam adalah penggaraban persoalan yang paling pokok. Kita menyeru 
seluruh orang-orang Islam di merata pelusuk 'alam ini, di setiap negeri di 
mana sahaja agar membentuk satu jamaa'ah yang terikat dengan akhlaq dan 
pengetahuan HizbuLlah serta berusaha untuk bertemu di dalam suatu sistem 
yang sesuai dan yang mempunyai perencanaan yang sihat ini adalah satu 
kewajipan semasa, waLlahu 'alam. 

Kita ingin memperingatkan di sini tentang beberapa perkara yang 
mempunyai hubungan rapat dengan tajuk ini: 

Penerusan seorang individu Muslim dengan sikap hanyut tanpa 
mengikatkan dirinya dengan sebarang kumpulan kumpulan Islam melalui 
suatu ikatan persaudaraan yang khusus adalah suatu sikap (kedudukan) 
yang tidak betul; kerana natijah darinya tidak dapat d i teru skan ( 
saling berpesan dengan kebenaran dan kesabaran. Juga hendaklah diingati 
bahawa: 

" Pertolongan Allah adalah bersama jamd'ah. Dan barangsiapa yang ganjil, maka 
ganjillah ia di dalam api neraka. Sesungguhnya serigala akan memakan kambing 
yang memencilkan diri." 

"Syaitan dekat dengan orang yang bersendirian dan jauh dari yang berdua." 

" Dan pasti mendapat kecintaanKu bagi mereka yang berkasih keranaKu dan bagi 
mereka yang saling Ziarah keranaKu dan ,bagi mereka yang saling berbelanja 
keranaKu." 

Persaudaraan khusus tidak bererti melupakan persaudaraan umum, 
dan wala' khusus tidak bererti melupakan wala' umum. Allah Azzawajalla 
telah menjadikan kesemua orang-orang Islam bersaudara-mara dan 
menjadikan mereka bantu-membantu di antara satu sama lain. Firman Allah 
Subhanahu Wata'ala: 

" Sesungguhnya orang-orang Mu 'min itu bersaudara. " 

(Surah Al Hujurat: Ayat 10) 

" Orang-orang yang beriman lelaki dan perempuan, sebahagian mereka adalah 
penolong bagi sebahagian yang lain. " 

(Surah Al-Taubah: Ayat 71) 

Maka tidak dapat tidak, tolong-menolong pasti berlaku di antara 
orang-orang Islam. Tolong-menolong ini bermula dengan mempertahankan 
maruah, iaitu dengan tidak membenarkan orang kafir, munafiq atau pun 
fasiq menyerang saudara-saudara kita yang beriman. Pertahanan ini akan 
sampai kemuncaknya bila mana orang-orang Mu' min saling 
mempertahankan maruah mereka. Firman Allah Subhanahu Wata'ala: 

" Sesungguhnya Allah menyukai orang-orang yang berperang di jalanNya dalam 
barisan yang teratur seperti suatu bangunan yang tersusun kukuh." 

(Surah Al-Saff: Ayat 4) 

Kesempurnaan persaudaraan dan tolong-menolong di antara sesama 
orang Islam akan tercapai bila mana orang orang Islam dapat bertindak 
sebagai suatu jasad yang satu. Inilah yang pernah digambarkan oleh 
RasiiluLlah SaLlaLlahu 'alaihi Wasallam di dalam satu dari hadithnya. 
Kesempurnaan ini tidak mungkin akan berlaku kecualilah setelah orang 
orang Islam mempunyai kepala yang satu serta telah lahir ta'wun (kerjasama) 
di antara mereka, di samping suatu gerak-kerja yang sempurna lagi tersusun 
ke arah matlamat yang dituju. 

Tidak ada hijab yang lebih tebal di antara sesama orang Islam daripada 
hijab tiadanya persefahaman sesama sendiri serta tuduh-menuduh di antara 
satu sama lain dari jauh. Oleh itu, maka sewajibnya dibukakan pintu dialog 
agar saling berbicara di antara semua pendukung-pendudung Islam di mana 
setiap orang dapat mengemukakan pandangan masing masing bagi 
menentukan di mana titik pertemuan dan perselisihan di antara mereka. 
Seandainya suatu pihak mempunyai dalil-dalil dan alasan yang cukup, maka 
saudaranya di pihak yang lain patut tunduk dan menerimanya. Kita bertemu 
di atas usul-usul yang sama-sama kita persetujui, dan hernia' afan sesama 
sendiri di atas usul-usul yang kita berselisihan, berdasarkan kepada 
perselisihan pendapat di antara imam-imam Mujtahidin. Dan untuk sampai 
keperingkat ini, mestilah terlebih dahulu telah lahir anggota anggota yang 
mencapai tahap kesempurnaan akhlaq dan pengetahuan sebagaimana yang 
dituntut oleh HizbuLlah. Dengan ini sahajalah akan ujudnya suatu kuasa 
yang mampu menyatu-padukan hati-hati Ummah, dan golongan inilah yang 
bertanggung-jawab sepenuhnya untuk membimbing Ummah ke arah 
mempertingkatkan sistem 'ilmu, tarbiyyah dan penyusunan untuk semua 
golongan Islam. Inilah langkah langkah awal dalam penyatupaduan Ummah 
Islamiyyah di dalam sesebuah negara dan di seluruh dunia ini. Golongan ini 
juga bertanggung-jawab memberi faham kepada orang orang Islam untuk 
bergerak di dalam rangka kerja untuk mencapai kesempurnaan yang 
kemudiannya disusuli dengan satu gerakan bersama untuk mencapai 
matlamat-matlamat yang diwajibkan ke atas orang-orang Islam. 

Sesungguhnya pengasingan mestilah dilakukan di antara orang-orang 
Islam dan bukan Islam, bukannya di antara sesama Islam. Sekiranya berlaku 
pengasingan (pemisahan) di antara sesama Islam lantaran perselisihan 

pendapat di dalamperkara-perkara furu'iyyah, maka inilah di antara 
penyelewengan-penyelewengan yang keterlaluan. 

Sebenarnya tidak pernah berlaku persamaan pendapat di antara 
orang-orang Islam dari dua golongan 'ulama' di dalam semua masalah. 
Malahan di dalam mazhab dan aliran yang satu pun ianya tidak mungkin 
berlaku. Sekiranya kita membiarkan masalah furu'iyyah menjadi faktur 
perselisihan, maka kita tidak akan mendapati dua orang Islam yang boleh 
bersahabat dan bersaudara. Tambahan pula di sana memang ada suatu 
golongan manusia yang sentiasa bersiap sedia untuk memarakkan api 
peperangan di antara sesama Islam dengan mengambil masalah furu'iyyah 
sebagai punca perkelahian sesama sendiri. Aliran yang seumpama ini sudah 
cukup untuk menyeret dan menghancurkan ummat Islam di medan 
pertempuran sesama sendiri, seperti mana yang sedang berlaku di hari ini. 
Walaupun ada di antara kita yang bersungguh-sungguh di dalam perkara ini, 
janganlah kita lupa bahawa di sana ada orang-orang kafir yang sentiasa ingin 
memerintah kita dengan sistem kufurnya. Inilah satu penyelewengan yang 
dahsyat bagi fahaman Islam yang sempurna 

Seandainya Daulah Islamiyyah telah pun tertegak, dan Islam di ketika 
itu mulia dan gagah, di kala itu bolehlah orang-orang Islam memperkata dan 
memperdebatkan masalah-masalah furu'iyyah ini bahkan kalau hendak 
berpisah pun tidaklah menjadi suatu persoalan sangat. Walaubagaimana pun, 
perkara yang seumpama ini tidak seharusnya berlaku. Orang-orang Islam 
mestilah menjadi seperti suatu tangan yang satu meski pun berlakunya 
kelainan aliran dan mazhab demi untuk mencegah berlakunya riddah. Kalau 
tidak bencanalah yang akan menimpa. 

Jelas sekali dari apa yang disebutkan di atas, orang orang Islam di 
dalam sesuatu negeri malahan di seluruh dunia hendaklah berada di dalam 
satu jama'ah sahaja. Dan semestinya terdapat suatu kesatuan yang 
menyeluruh yang mampu menarik orang-orang Islam ke arahnya, ini 
bukanlah bererti kita hendak membelakangkan kebenaran dan 

mengenepikan kesempurnaan, malahan kita kesemuanya hendaklah 
meningkat ke arah kebenaran serta bergerak ke arah kesempurnaan. 

Sebagai langkah permulaan untuk semuanya ini, maka sistem 
pelajaran dan pendidikan tarbiyyah yang sempurna mestilah diadakan. 
Ianya memainkan peranan yang amat penting; agar semua perkara 
didasarkan kepadanya, dan ia juga menjadi pengikat janji yang dapat 
digunakan sebagai kayu ukuran. Sesungguhnya penerimaan seorang 
individu Muslim biasa, suatu kumpulan Islam, atau satu jama'ah Islam 
terhadap sistem pengetahuannya yang tertentu, tarbiyyah Islamiyyah yang 
tertentu dan pengikat janji yang anjal (flexible) tadi adalah merupakan 
pendahuluan (muqaddimah) yang biasa ke arah pembentukan suatu jama'ah 
yang tunggal di dalam suatu negeri dan di 'alam ini. 

Sesungguhnya Al-Ustadh Hassan Al-Banna rahimahuLlah bercita-cita 
supaya gerakan Ikhwanul Muslimin dan da'wahnya menjadi titik pertemuan 

di antara seluruh Ummat Islam dan merupakan suatu lengkaran yang mana 
kesemua orang-orang Islam dapat turut serta di dalamnya. Oleh itu beliau 
telah meletakkan garis-garis asas di dalam bentuk kaedah dan 'amali 
sehingga kalau ada orang memandang kepadanya, mereka tidak akan 
berjumpa dengan suatu bentuk yang lebih sempurna daripada ini yang dapat 
mempertemukan kembali orang-orang Islam. Oleh yang demikian, Uztadh 
Al-Banna meminta kita mencurahkan kasih sayang kepada golongan- 
golongan yang lain kerana inilah senya jalan untuk menghindarkan 
perpecahan dan jalan ke arah penyatuan saff. 

Sehingga kini Ikhwan Muslimin sahajalah satu-satunya badan yang 
dengan dasarnya dapat dipertemukan semua kumpulan-kumpulan Islam di 
dunia ini. Tariqat sufiyyah atau mazhab-mazhab serta pendukung masalah 
furuffyyah tidak mampu untuk dijadikan sebagai tapak penyatuan orang 
orang Islam. Tambahan pula, di dalam Ikhwan itu sendiri, unsur-unsur 
gerakannya membolehkan mereka meningkat dan mencapai kesempurnaan. 

Di dalam menunaikan tugas da'wah di negeri-negeri masing-masing, 
anggota-anggota Ikhwan tidaklah sentiasa sama dengan garis-garis yang 
dikehendaki oleh Al-Ustadh Hassan Al-Banna. Oleh itu, orang mengenali 
Ikhwan melalui individu-individu Ikhwan yang mereka lihat; natijahnya, 
mereka berlainan pendapat tentang Ikhwan. Dengan itu lantaran adanya 
beberapa faktur samada dari dalam atau luar Ikhwan, penyatuan kaum 
Muslimin tidak terlaksana sehinggalah ke saat ayat-ayat ini dituliskan. 

Maka seluruh anggota Ikhwan hendaklah menjalani suatu operasi di 
dalam usaha membentuk kembali diri-diri mereka sehingga terlaksananya 
tuntutan HizbuLlah di kalangan mereka di dalam ertikata yang sebenarnya. 
Ingatlah, orang-orang Islam yang paling banyak menepati tuntutan 
HizbuLlah, merekalah orang-orang yang paling mampu untuk 
menda'wahkan orang lain ke arahnya. Insya' Allah, Ikhwan Muslimin masih 
tetap di jalan ini. Ikhwan tidak berhasrat untuk menarik seseorang dari 
golongan yang disertainya atau dari syeikh (tariqat) yang selama ini ia 
mengambil menata' at daripadanya. Di dalam hal ini, Uztadh Al-Banna 
menegaskan sesiapa sahaja yang menginginkan suatu tarbiyyah khusus, 
maka dia dengan pilihannya. Tetapi adalah menjadi hasrat Ikhwan untuk 
mengemukakan sesuatu yang sempurna bagi seluruh Ummat Islam. Oleh itu 
setiap individu di dalam mana-mana kumpulan hendaklah bekerja ke arah 
kesempurnaan dan untuk suatu penyatuan yang mendapat keredhaan Allah 
Subhanahu Wata'ala dan keredaan hati hati kaum Muslimin sehingga mereka 
dapat dibebaskan dari suasana yang menyelubungi mereka. 

Telah menjadi suatu kebiasaan pada golongan Islam melihat apa yang 
ada pada mereka sebagai suatu yang lengkap, tetapi sebenarnya tidak 
demikian. Kesemua indivudu individu Muslim yang 'amil (bekerja) dan 
kumpulan-kum pulan Islam adalah bekerja untuk mempertahankan pintu- 
pintu Islam (IWaify Tetapi tiada seorang pun dari mereka atau suatu 
kumpulan pun yang mampu mengawal dan mempertahankan semua pintu. 

Seorang faqih Muslim mempertahankan satu pintu, seorang mujahid Muslim 
mempertahankan suatu pintu yang lain. Adalah tidak wajar untuk kita 
meminta seseorang untuk meninggalkan pintu jagaannya, malah kita 
sepatutnya memintanya kekal di tempat penjagaannya, dan melakukan 
ihsan 1 . Apabila setiap pintu mempunyai tokoh penjaganya yang kamil, yang 
yakin bahawa ianya dari golongan HizbuLlah serta melaksanakan tugasnya 
bekerjasama dengan pihak-pihak yang lain, maka terarahlah orang Islam 
keseluruhannya secara spontan kepada suatu arus yang satu. 

Telah menjadi kebiasaan kepada sebilangan orang-orang Islam di 
mana mereka menyangka bila mana mereka berkumpul sepuluh orang, 
merekalah suatu jama'ah Islamiyyah dan merasakan bahawa penyelesaian 
musykilah-musykilah orang Islam di hari ini adalah di tangan mereka. Kita 
boleh mendapati di dalam satu negeri sahaja sepuluh kumpulan yang 
kesemuanya tidak mempunyai ikatan di antara satu sama lain, serta tiada 
satupun yang mampu untuk mempersatukan kesemuanya, tiada satu 
kumpulan pun dewasa ini dan di masa hadapan yang mampu mengerjakan 
segala yang diperlukan oleh orang-orang Islam seorang dirinya, kerana- 
permasalahan yang dihadapi oleh orang-orang Islam di sesebuah negeri tidak 
mungkin dapat diselesaikan kecuali dengan penglihatan semua yang terlibat. 
Tanpa penyatuan ini, Ummat Islam tidak akan bertambah sesuatu kecuali 
kelemahan. 

Sesungguhnya usaha-usaha untuk membawa semua orang-orang 
Islam supaya berakhlaq dengan akhlaq HizbuLlah adalah suatu perkara yang 
perlu dan merupakan suatu permulaan yang sihat. Tetapi kejayaan yang 
hakiki tidak akan tercapai kecuali setelah dapat disertai oleh seluruh 
HizbuLlah di dalam suatu tanzim yang tunggal dalam rangka 
menyatupadukan semua orang-orang Islam di dalam sesebuah negeri dan di 
seluruh dunia. Semasa dalam perjalanan ke arah usaha ini, perlulah 
dihidupkan ruh keikhlasan dan kecintaan dalam mencari suatu corak 
penyusunan yang sesuai. 

Inilah di antara kewajipan yang paling utama bagi orang-orang Islam. 
Sesungguhnya di atas bahu Ikhwan Musliminlah terletaknya kewajipan 
untuk menghidupkan kesedaran, kefahaman dan sifat tidak mementingkan 
diri sendiri. Untuk menghidupkan api yang pertama memerlukan kepada 
oksigen dan hidrogen. Demikian juga untuk menggerakkan Ikhwanul 
Muslimin di jalan yang sempurna ini, perlulah sentiasa mencari jalan-jalan 
yang boleh mempersatukan kumpulan-kumpulan Islam supaya bangun 
untuk suatu gerakan sedunia. 


1 Ihsan: melakukan kerja dengan penuh ikhlas hingga merasakan Allah memerhatinya. 

(PERLUNYA MENCARI SUATU CORAK PENYUSUNAN DEMI UNTUK 
HARAKAH ISLAMIYYAH YANG SATU) 


Allah Subhanahu Wata'ala memerintahkan kepada orang-orang Islam 
supaya mereka menjadi seperti tangan yang satu. FirmanNya di dalam Al 
Qur'an: 

" Dan berpeganglah kamu semuanya kepada tali (ugama) Allah, dan jangan bercerai- 
berai . " 

(Surah Ali-Imran: Ayat 103) 

"Dan janganlah kamu berbantah-bantahan, yang menyebabkan kamu menjadi gentar 
dan hilang kekuatan." 

(Surah Al-Anfal: Ayat 46) 

Orang-orang Islam secara keseluruhannya berkewajipan untuk bekerja 
bagi melaksanakan perintah Allah Subhanahu Wata'ala ini. Tetapi 
bagaimanakah dapat kesemua orang orang Islam di dalam sesuatu negeri 
bersatu sehingga menjadi seperti tangan yang satu, dan bagaimanakah pula 
seluruh orang-orang Islam di dalam suatu daerah dapat bersatu sehingga 
menjadi sepertj tangan yang satu; dan bagaimana pula semua orang-orang 
Islam di dalam sesuatu benua atau di seluruh dunia dapat bersatu menjadi 
seperti tangan yang satu, menjadi blok yang satu? 

Sesungguhnya kita berkewajipan untuk mencari dan memerjksa corak- 
corak penyusunan yang dengannya matlamat di atas, dapat 

dicapai, serta berkewajipan memeriksa dan mencari individu-individu yang 
dapat bergerak ke arah pencapaian matlamat-matlamat ini. Begitu juga kita 
berkewajipan menyelidiki halangan halangan yang merintangi usaha-usaha 
ke arah ini sehingga dapat kita membersihkannya. 

Orang-orang Islam tidak akan lemah dengan fadilat Allah untuk 
mencapai satu tahap yang sempurna di dalam usaha ini. Dan mereka 
mestilah bersatu buat mengahadapi sesiapa sahaja yang menghalang dan 
terlaksananya suruhan ini. 

Sesungguhnya di antara perkara-perkara yang membantu kita ke arah 
ini adalah dengan adanya langkah-langkah permulaan penyusunan yang 
tunggal di kalangan orang-orang Islam. Oleh itu hendaklah ujud kesedaran 
Islam (tflTerat^ yang luas terhadap apa yang semestinya kita kerjakan. Telah 
pun kita per katakan dan Insya'ALlah akan kita perkatakan lagi di dalam 
kitab ini sesuatu yang dapat membantu kita dalam usaha ke arah pencapaian 
matlamat matlamat yang disebutkan di sini adalah merupakan satu ijtihad 
yang boleh diperbahaskan Ianya bukanlah merupakan satu-satunya corak 
yang tunggal, malah corak yang paling istimewa sekali adalah sesuatu yang 
dihasilkan melalui perbahasan dan sesuatu yang dilahirkan oleh pengalaman. 
Apa yang perlu ialah setiap orang-orang Islam menghulurkan tangan 
masing-masing kepada satu sama lain dan mendapatkan tahap minima dan 
maksima supaya kesemuanya dapat dipertemukan. 

Ingatlah, selagi mana seluruh orang-orang Islam tidak dapat disusun 
dan selagi mana penyusunan-penyusunan Islam tidak dapat bertemu pada 
matlamat— matlamat yang tertentu, maka sesungguhnya satu pengabaian 
yang sangat merbahaya telah berlaku. Untuk itu orang-orang Islam perlu 
memiliki 'aqal yang menyusun Q6|fclimana 'aqliyyah ini mampu 

melahirkan suatu tanzim yang sihat dan yang mampu kelahirkan perubahan- 
perubahan; semuanya ini mestilah bermula dari sekarang. Tanpa 
kesemuanya ini, kedudukan orang kafir akan bertambah kukuh dan lebar, 
betapa ngerinya natijah di masa hadapan : Betapa sukarnya untuk 
mengelakkan bencana ini dan betapa banyak pula dosanya 

(HASSAN AL-BANNA RAHIMAHULLAH MELETAKKAN 
IKHWANNYA PADA SUATU JALAN YANG SAHIH DALAM 
BERHADAPAN DENGAN MEREKA YANG LAIN) 


Dalam catitan Al Ustadh Hassan AI-Banna rahimahuLlah di bawah 

suatu tajuk kecil O* — Pendirian Ikhwan Muslimin 

Terhadap Orang Lain — beliau telah menyebutkan seperti berikut: 

2. Setiap Al-akh Muslim (anggota Ikhwan) mestilah mengetahui akan 
matlamatnya dengan jelas, dan dengan itu menjadikannya sebagai garis 
penentu yang tunggal di antaranya dan manusia-manusia lain. 

2. Setiap progrem (manhaj) yang tidak menyokong Islam dan tidak ditegakkan 
di atas asas-asas ummumnya tidak akan membawa kepada kejayaan. 

3. Anggota Ikhwan akan memberi sokongan kepada setiap pertubuhan yang 
dengan usahanya sendiri (pertubuhan tersebut) telah melaksanakan 
sebahagian dan program-program Ikhwanul Muslimin. 

4. Ikhwan Muslimin mestilah mempastikan bahawa setiap sokongan yang 
diberikan kepada mana mana pertubuhan tidak bertentangan dengan 
matlamat mereka pada bila-bila masa pun. 

5. Pertubuhan-pertubuhan yang berfaedah hendaklah didorongkan (dijuruskan) 
kepada suatu matlamat dengan memperkuatkannya, dan bukan 
melemahkannya. 

6. Ikhwan mengalu-ngalukan setiap fikrah yang bertujuan menyatu padukan 
tenaga orang-orang Islam di seluruh dunia dan memberikan sokongan kepada 
fikrah 'Pan-Islamism' yang merupakan satu-satunya petanda kebangkitan 
timur m&m 

7. Ikhwan Muslimin bersikap ikhlas terhadap pertubuhan-pertubuhan Islam, 
malah berusaha dengan segala jalan untuk memper dekatkan kesemuanya. Dan 
mereka (Ikhwan Muslimin) yakin bahawa ( cinta-mencintai di antara orang- 
orang Islam merupakan asas yang paling sihat untuk menggerakkan mereka 
(orang-orang Islam). Dan Ikhwanul Muslimin menentang setiap pertubuhan 
yang mencacatkan nama Islam seperti Baha'i dan Qadyani. 

Inilah suatu petikan yang pendek tetapi mengandungi prinsip-prinsip 
agung. Marilah kita memperhatikan di antara kandungannya satu persatu: — 

1. (Setiap Al akh Muslim mestilah mengetahui akan matlamatnya dengan 
jelas, dan dengan itu menjadikannya sebagai garis penentu yang tunggal di 
antaranya dan manusia-manusia lain) 

Kandungan ini menjelaskan bahawa kita berkewajipan melahirkan 
orang-orang Islam yang dapat membuat pertimbangan (penilaian) terhadap 
semua perkara dengan nilai Islam, serta dapat pula bertindak melalui 
pertimbangan ini. Sebarang kegagalan di dalam persoalan ini akan membawa 
kepada hilangnya kriteria-kriteria kejayaan. 

2. (Setiap program yang tidak menyokong Islam dan tidak ditegakkan di 
atas asas-asas ummumnya tidak akan membawa kepada kejayaan) 

Inilah suatu pendirian ummum yang sama sekali tidak dapat kita 
mengelakkan diri daripadanya. Sesungguhnya setiap sistem yang tidak 
berasaskan kepada Islam atau yang memusuhi Islam dan tidak mendokong 
ke arah pencapaiannya adalah suatu sistem yang tidak membawa kepada 
apa-apa selain kepada kegagalan, meskipun ia diperindahkan atau 
dipropagandakan dan sebagainya. Nah, ini dia percubaan percubaan 
sekularism di atas bumi kita yang sentiasa membawa negara-negara kita ke 
jurang kehancuran ekonomi dan politik serta kelemahan di bidang 
ketenteraan. Oleh itu, adalah mustahil bagi kita untuk memberikan sanjungan 
kepada mana-mana sistem selain dari sistem Islam atau membuat tanggapan 
tentang kemungkinan kejayaannya. 

3. (Anggota Ikhwan akan memberi sokongan kepada setiap pertubuhan 
yang dengan usahanya sendiri (pertubuhan tersebut) telah melaksanakan 
sebahagian daripada program-program Ikhwanul Muslimin) 

4. (Ikhwanul Muslimin mestilah mempastikan bahawa setiap sokongan 
yang diberikan kepada mana-mana pertubuhan tidak bertentangan dengan 
matlamat mereka pada bila-bila masa pun) 

Inilah dua kandungan yang merupakan sikap kita terhadap setiap 
pertubuhan yang ada. Di sana terdapat pertubuhan-pertubuhan yang 
memerangi kita; terhadap pertubuhan-pertubuhan ini, akan kita berikan 
tentangan yang setimpal dengan pendirian mereka terhadap kita; biarpun 
ianya dinamakan pertubuhan Islam atau yang bukan Islam. Boleh jadi kita 
akan memaafkankan mereka. Adapun pertubuhan-pertubuhan yang telah 
melaksanakan sebahagian daripada matlamat-matlamat kita,dan sekiranya 
kita berpuas hati yang mereka tidak menentang matlamat kita pada bila-bila 
masa pun maka kepada mereka kita berikan sokongan dari sudut ini. 
Misalnya; terdapat beberapa golongan syeikh yang melaksanakan program 
'ilmu dan tarbiyyah yang mana mereka ini sebenarnya telah melaksanakan 
sebahagian daripada matlamat-matlamat kita. Sekiranya kita yakin yang 
mereka ini tidak menentang cita-cita kita, maka kepada mereka kita berikan 
sokongan dari sudut tersebut. Tetapi sebaliknya jika mereka menentang 
matlamat dan cita-cita kita, kita tidak akan memberikan sokongan kita dan 

kita tidak akan mengarahkan anggota-anggota kita kepada mereka. 
Katakanlah pendapat sebegini pada mana-mana pertubuhan yang ada. 

5. (Pertubuhan-pertubuhan yang berfaedah hendaklah didorongkan 
kepada suatu matlamat dengan memperkuatkannya dan bukan dengan 
melemahkannya) 

Inilah prinsip umum yang merupakan sebahagian besar daripada 
strategi kita; di mana setiap pertubuhan yang bermanfa'at yang telah 
melaksanakan sebahagian daripada matlamat kita baik di peringkat tempatan 
atau di peringkat antarabangsa serta tidak pula menentang matlamat kita 
pada bila-bila masa, maka pertubuhan inilah yang hendaknya kita juruskan 
kepada matlamatnya dengan cara memperkuatkanya dan bukan 
melemahkannya. Misalnya Jama'ah Da'wah dan Tabligh telah banyak 
memberi khidmat kepada Islam dalam peringkat antarabangsa dan tempatan 
jami'ah yang seumpama ini hendaklah kita menyokongnya dan 
membantunya dengan menghantarkan sebahagian besar dari anggota- 
anggota kita ke dalamnya untuk bekerja di dalamnya sebagai individu- 
individu dan bukan atas nama jama'ah kita. Hendaklah anggota-anggota ini 
ber'iltizam dengan jama'ah itu ketika melakukan kerja dengan segala apa 
yang dipinta oleh jamaah yang berkenaan. 

6. (Ikhwan mengalu-alukan setiap fikrah yang bertujuan untuk 
menyatupadukan tenaga orang orang Islam di seluruh muka bumi dan 
memberikan sokongan kepada fikrah 'Pan-Islamism' yang merupakan 
satu-satunya petanda kebangkitan timur). 

Kaedah ini menerangkan suatu asas penting daripada prinsip-prinsip 
pemikiran kita di mana kita tidak akan menentang sebarang langkah yang 
boleh membawa kepada pengsebatian serta pendekatan sesama orang Islam. 
Malah kita sangat-sangat mengalu-alukannya, kecualilah sesuatu yang 
berbentuk 'masjid dhirar . 

7. (Ikhwan Muslimin bersikap ikhlas terhadap setiap pertubuhan Islam 
malah berusaha dengan segala jalan untuk memperdekatkan kesemuanya. 
Dan Ikhwan yakin bahawa saling cinta-mencintai di antara orang-orang 
Islam merupakan asas yang paling sihat untuk menggerakkan mereka 
(orang-orang Islam). Ikhwan menentang setiap pertubuhan yang 
mencacatkan nama Islam seperti Bahai dan Qadyani) 

Kaedah ini adalah diantara asas-asas pembinaan yang terpenting lagi 
bernilai di dalam strategi umum kita. Kita menentang setiap gerakan yang 
menentang Islam seperti Bahai dan Qadyaniyyah. Sebaliknya dengan ikhlas 
kita sentiasa bersama-sama dengan badan badan dan pertubuhan pertubuhan 
Islam. Oleh itu kesemua badan-badan dan pertubuhan-pertubuhan Islam 
tidak dianggap sebagai gerakan yang menentang kita, malah kita mesti 
berusaha untuk menjadi orang tengah dalam rangka untuk mempertemukan 
kita dan mereka dengan segala (wasilah) yang mungkin. 

Ini membawa kita berdiri di hadapan dengan fikrah 'front — Islam' 
yang satu, serta membawa kita berhadapan dengan fikrah berbilang partai 

dan berbilang pertubuhan di dalam Islam. Kita percaya bahawa ruh 
kecintaan di kalangan orang-orang Islam merupakan tapak yang paling 
sesuai untuk membangunkan mereka. Oleh itu kita mencurahkan kecintaan 
kita kepada semua orang Islam. Dari prinsip ini, kita dapat menyelami 
pertubuhan-pertubuhan yang banyak bangun dan tegak di dalam sesebuah 
negara. Pertubuhan pertubuhan ini mungkin merupakan partai-partai 2 Islam, 
pertubuhan-pertubuhan kebajikan, atau mungkin merupakan kumpulan- 
kumpulan yang menyertai syeikh-syeikh di bidang 'ilmiyyah atau tarbiyyah 
atau lain-lain pertubuhan yang terikat dengan ciri-ciri Islam. 

Kepada kesemua mereka ini, kita mencurahkan keikhlasan dan 
kecintaan kita terhadap mereka, dan kita berusaha dengan segala 
kemampuan yang kita ada untuk memperdekatkan sesama mereka. Inilah 
jalan kita ke arah melahirkan satu 'front Islam' yang bersatu di dalam setiap 
negeri, dan kita akan berusaha dengan perantaraannya supaya seluruh 
ummat Islam mempunyai pendirian yang satu terhadap mana mana isu 
(persoalan) dengan melupakan kepentingan peribadi, serta hanya berusaha 
untuk Allah dan kerana Allah semata-mata. 

Sekiranya inilah pendirian kita terhadap pertubuhan-pertubuhan 
Islam, maka inilah juga pendirian kita terhadap setiap individu-individu 
Muslim; iaitu kita mencurahkan kecintaan yang suci, kerana dengan 
kecintaan ini akan lahir asas (tapak) untuk membangunkan individu tersebut. 
Sebenarnya faktur inilah yang merupakan petanda agung di dalam strategi 
ummum dan khusus kita. Dan dengan ini juga Al-Ustadh Hassan Al-Banna 
telah meletakkan kita di suatu jalan yang benar di dalam menentukan 
pendirian kita terhadap orang lain. 


2 Yang dimaksudkan dengan partai di sini ialah mengikut istilah semasa. Walaupun begitu 
pada prinsipnya orang-orang Islam adalah partai yang satu dan jama'ah yang satu meskipun 
mereka berbeza di dalam ijtihad. 

PELAJARAN KELIMA 


(PERLUNYA PEMIKIRAN JAMA'IE - 'AQLIYYAH JAMA'IYYAH — 
DAN PENGHAPUSAN SIKAP MEMEN TINGKAN DIRI) 


Di dalam suatu perjalanan yang panjang di mana seseorang individu 
itu tidak mengetahui (di manakah sempadan peranannya, dan sampai ke 
manakah dia akan berjalan sama-sama rombongannya ia mestilah 
membuangkan segala sifat mengutamakan dirinya, kerana mungkin 
peranannya hanya pada separuh perjalanan sahaja bilamana orang lain pula 
akan menyambung peranannya itu. Begitu juga bilamana penyusunan 
tertegak agung, ianya memerlukan kepada tenaga generasi dan 
sesungguhnya kemuncak cita-cita individu ada lah penyertaannya di dalam 
pembinaan generasi ini, dan ini sudah cukup baginya. Tetapi sekiranya ia 
ingin membina bersendirian sudah pasti ia tidak akan berjaya dan ia tidak 
berkemampuan untuk berbuat demikian, dan pembinaan itu pun tidak akan 
sempurna. 

Oleh itu maka kita berkata; sekiranya di dalam marhalah yang lalu 
kerja seseorang dengan pemikiran individu di dalain kerja-kerja Islam 
dianggap tidak benar (sah) malah tidak dapat disertai dengan pemikiran 
syura di dalam Jama'ah Islamiyyah; maka lebih-lebih lagilah di zaman ini di 
mana kerja ini menuntut suatu usaha yang lebih serta pengabaian 
terhadapnya adalah sesuatu yang amat merbahaya. Ini memberi erti betapa 
perlunya kita menekankan bidang-bidang pelajaran (taklim), pendidikan 
(tarbiyyah), penyusunan (tanzim) pemerhatian dan penilaian. Demikian juga 
di dalam penilaian terhadap setiap individu secara khusus yang 
kemudiannya disertai dengan tindakan lanjut yang berterusan untuk 
menyekat kerja-kerja persendirian atau setiap kecenderungan yang bercorak 
'dictatorship' serta semangat dan pemikiran tempatan yang berpisah dari 
jama'ah. Persoalan ini adalah suatu yang kritikal, lebih-lebih lagi apabila 
bangsa kita berkebiasaan bertindak berseorangan, dan memang banyak sekali 
kita dapati ummat kita bertindak berseorangan. Ini adalah suatu penyakit 
yang amat merbahaya yang dengannya tidak mungkin akan tertegaknya 
'amal jama'ie. 

Sebenarnya telah pun kita sebutkan di dalam risalah yang lalu bahawa 
nas-nas yang jelas menunjukkan kepada kita sesungguhnya di antara 
penyakit-penyakit yang mengganggui perjalanan 'amal jama'ie ialah sifat 
bakhil yang amat dituruti, hawa nafsu mengutamakan dan berbangga 

dengan pemikiran sendiri. Bilamana seseorang manusia mematuhi hawa 
nafsunya dan melayan sifat bakhilnya, mengutamakan dunia serta 'ujub 
dengan pemikirannya, manusia itu tidak mungkin dapat hidup dengan 
jama'ah. Begitu juga bila mana penyakit ini telah mula menular ke dalam 
suatu bi'ah (suasana), tak mungkin penghidupan secara berjamaah akan ujud. 
RasiiluLlah SaLlahlahu 'alaihi Wasallam membenarkan seseorang itu 
mengasingkan dirinya bila mana didapati penyakit-penyakit ini merebak di 
dalam suasana yang ada. Oleh itu di antara persoalan-persoalan yang perlu 
diperhatikan oleh murabbi ialah pembersihan jiwa-jiwa individu Muslim dan 
saf Muslimin dari penyakit penyakit ini. 

Sifat bakhil, diubati dengan membiasakan din berbelanja, bermurah 
hati serta mengutamakan orang lain dengan membuat contoh atau teguran 
sehingga terhapusnya penyakit ini. Usaha ini bukanlah suatu usaha yang 
mudah, Allah Subhanahu Wata'ala telah berfirman di dalam Surah Al-Nisa' 
128 : 

" Memang manusia itu berperangai amat kikir." 

Sifat bakhil mengiringi jiwa setiap ketika; bila mana seorang itu 
hendak bersedekah sifat bakhil akan merintangi jalannya, dan bila mana ia 
ingin memberi makan kepada orang lain sifat ini akan menghalang usahanya. 
Sifat ini berada di mana. Setiap jiwa mestilah berusaha untuk mengatasi sifat 
ini dengan sentiasa mengingati hari akhirat dan apa yang telah dijanjikan 
oleh Allah Subhanahu Wata'ala, dan dengan peringatan itu ia akan sentiasa 
ingatkan balasan dari Allah ' Azzawajalla : 

"Dan barang apa sanaja yang kamu najkakkan Tuhan akan menggantikannya . " 

(Surah Al-Saba': Ayat 39) 

Hawa nafsu yang dituruti pula diubati dengan membiasakan diri 
seseorang untuk selalu bercanggahan dan menentang kehendak hawa 
nafsunya serta menonton jiwanya untuk kembali ke jalan Allah Subhanahu 
Wata'ala, firman Nya : 

"Dan adapun orang yang takut kepada kebesaran Tuhannya dan menahan dirinya 
dari keinginan hawa nafsunya, maka sesungguhnya syurgalah tempat tinggal(nya)." 

( Surah Al-Ndzi'at: Ayat 40) 

Ayat ini menunjukkan hubungan di antara sifat takut kepada Allah 
Subhanahu Wata'ala dan sifat melawan hawa nafsu; sesiapa yang tidak 
(takutkan Allah )di dalam hatinya tentunya ia tidak akan berjaya melawan 
hawa nafsu. Kalau pun ia boleh berjaya, itu pun hanya pada suatu sudut 
yang tertentu sahaja dan di sudut-sudut lain ia tidak akan berjaya. Untuk itu 
perlulah dipersuburkan sifat takut ini di 'dalam hati iaitulah dengan 
mengenali Allah Subhanahu Wata'ala. 

"Sesungguhnya yang takut kepada Allah di antara hamba-hambaNya hanyalah 
'ulama' — orang yang mengetahui kebesaran dan kekuasaan Allah Subhd nahu 
Wata'ala." 

(Surah Al-Fathir : Ayat 28) 

Sesungguhnya mengenal Allah dengan perasaan dan pemikiran 
sajalah yang dapat menyuburkan perasaan takut kepada Allah 'Azzawajalla 
kerana cara ini sahajalah yang akan meneruskan pertentengan seseorang itu 
dengan hawa nafsu nya. Kenalnya ia kepada Allah Subbanahu Wata'ala 
adalah melalui 'ilmunya, iaitu dengan mematuhi nas-nas, membela 
kebenaran serta menyerahkan dirinya kepada natijah dan pada dalil-dalil 
yang diperolehi dan 'ilmunya itu. 

Manakala penyakit mengutamakan dunia pula diubati dengan 
mengingati Akhirat serta memperkuatkan tuntutan tuntutan terhadap 
Akhirat di dalam jiwa melalui pembacaan Al-Quran, menghadiri majlis 
ugama, usaha-usaha untuk Allah, muhasabah dan zikir-zikir harian. Di 
samping itu ia hendaklah selalu membayangkan apa yang akan di hadapinya 
ketika matinya, di 'alam barzakh dan di hari ke bangkitan; hari yang mana ia 
akan berdiri di hadapan Allah, hari hisab dan hari ia ditemukan dengan 
syurga dan neraka (kita memohon syurga dari Allah) — semuanya ini adalah 
sebagai pengenalan terhadap betapa kerdilnya dunia ini dan peri tidak 
bernilainya dunia yang amat diburu-buru oleh manusia baik kerana pangkat, 
bangsa, harta, syahwat atau pun kerana kedudukan. 

Ada pun penyakit 'ujub dengan pemikiran sendiri diubati dengan 
melihat kembali ke arah diri , betapa lemahnya, betapa lemahnya ia. Di 
samping itu ia hendaklah melihat betapa berkatnya pandangan syura yang 
matang, saf yang matang dan kepimpinan yang matang; bertolak dari 
keinsafan ini ia akan terasa betapa lemahnya pemikiran bersendirian. Faktur 
yang paling panting di dalam usaha pangubatan penyakit ini ialah 
membiasakan diri dengan syura.) 

Telah datang seorang manusia kepada Abu Tha'labah Al Khasyni 
seraya bertanya: 'Bagaimanakah awak bertindak terhadap ayat ini Tanya Abu 
Tha'labah: 'Ayat yang mana satu?' Jawabnya 'QauluLlah Ta'ala: 

"Hai orang-orang yang beriman, jagalah dirimu; tiada lah orang-orang yang sesat itu 
akan memudharatkan kamu apabila kamu telah mendapat petunjuk . " 

(Surah Al-Ma'idah: Ayat 105 ) 

Kata Abu Tha'labah: Sesungguhnya aku telah bertanya orang yang lebih 
mengetahui iaitu aku bertanya RasuluLlah SaLlah lahu 'alaihi Wasallam yang telah 
dijawab oleh Baginda dengan sabdanya: 

"Malahan, hendaklah kamu menyuruh dengan ma'ruf dan melarang daripada 
mungkar sehingga bila kamu melihat bathil yang ditaa'ti, hawa nafsu yang diikuti, 
dunia yang diutamakan dan 'ujub seorang dengan pendapatnya, maka hendaklah 
engkau berpegang dengan dengan darimu dan tinggalkanlah orang awam kerana di 
hadapanmu hari-hari yang panjang di mana orang yang sabar adalah ibarat seorang 
memegang bara api, pekerja di hari itu menyamai balasan lima puluh orang lalaki 
yang bekerja seperti kamu. Di tanya RasuluLlah:Apakah balasan limapuluh lelaki di 
antara kami atau di antara mereka?, maka jawab Baginda : Malahan balasan 
limapuluh daripada kamu." 

(Hadith riwayat Tirmizi dan katanya hadith ini hasan sahih) 

Hadith ini menerangkan bahawa bilamana terdapat penyakit-penyakit 
yang disebutkan di atas tadi, maka tiada ubat untuk seseorang itu selain dari 
'uzlah dan sabar; betapa tingginya ganjaran sabar. 

Sifat melupakan diri sendiri, berkorban harta benda, jiwa dan tenaga 
merupakan pendahuluan yang biasa untuk sampai kepada perlaksanaan 
'amal jama'ie. Sesungguhnya orang-orang Islam di hari ini amat memerlukan 
kepada sifat-sifat ini untuk menegakkan 'ama! jama'ie yang mampu untuk 
mencapai matlamat-matlamatnya. Permulaan untuk kesemuanya ini adalah 
lahirnya sifat puas hati terhadap 'amal jama'ie serta ujudnya pemikiran yang 
mampu untuk menyelaraskan kerja-kerja ini. Syarat untuk kesemuanya ini 
pula ialah menepati beberapa tuntutan dan menjauhi beberapa tuntutan yang 
lain. 

(PROSES PEMBINAAN) 


Tugas yang paling tinggi dan paling agung sekali di dunia ialah tugas- 
tugas yang diusahakan oleh gerakan Islam kerana ianya bermatlamatkan 
pembinaan kembali dunia ini, bermula dan pembinaan individu sehinggalah 
kepada perlaksanaan sistem 'alam yang sesuai dengan fitrah manusia dengan 
melewati pembinaan keluarga, masyarakat, ummat bangsa dan institusi. 
Tugas ini memerlukan kepada mentaliti pembinaan serta kaedah-kaedah 
yang khusus untuk memproseskan pembinaan itu. 

Setiap binaan memerlukan kepada pelan-pelan. Oleh kerana proses 
pembinaan kita merangkumi seluruh peringkat, maka ianya memerlukan 
kepada pelan-pelan yang banyak yang meliputi pelan pembinaan peribadi, 
pelan pembinaan keluarga, pelan pembinaan masyarakat dan institusinya, 
pelan pembinaan semula dunia Islam dan pelan untuk membentuk semula 
dunia ini secara keseluruhannya. 

Kesemua ini memerlukan kepada progrem-progrem yang mesti 
diberikan keutamaan tenaga dan suasana, dan ini pula tidak akan dapat 
dilahirkan kecuali setelah ujudnya suatu mentality pembinaan dan 

peribadi-peribadi yang mampu untuk membina. Sesungguhnya titik 
permulaan yang sihat (90Ooi (Mfi untuk segala sesuatu ialah lahirnya 
(ujudnya) manusia yang mampu untuk sampai kepada metaliti pembinaan 
,kerana sebarang pembinaan memerlukan kepada suatu mentaliti yang 
mampu untuk membuat gambaran (membayangkan di dalam fikiran), 
selepas itu melahirkan dan seterusnya memperkemaskannya. 

Ini menuntut kita supaya semestinya mencari dan memeriksa 
manusia-manusia yang mampu dan berkelayakan untuk memproses binaan 
yang kita kehendaki itu. Sekiranya manusia yang kita kehendaki itu tidak 
ada, maka kita berkewajipan pula untuk menyedia dan melayakkannya. 

Sekiranya di dunia ini terdapat institusi-institusi untuk melahirkan 
berbagai-bagai jurutera, maka kita berkewajipan pula untuk mengadakan 
institusi-institusi bagi mengeluarkan jurutera-jurutera untuk proses 
pembinaan kita: dan di antara apa yang perlu kita perhatikan pada institusi 
ini ialah: 

1. Melahirkan Muslim daripada akhlaq-akhlaq masyarakatnya dan 

daripada kemahirannya kepada akhlaq-akhlaq hati dan imbasannya. 

2. Melatih seorang Muslim yang bertanggung) awab dengan kata- 
katanya; setiap kata-katanya adalah bernilai dan membina. 

3. Mendidik (mentarbiyyah) Muslim itu tadi dengan didikan yang 
sesuai dengan matlamatnya, serta memberi pengetahuan dengan 
matlamat yang hendak dicapainya. 

4. Membina seorang Muslim sehingga ia mampu mengambil 
(membuat) keputusan yang bijaksana. 

5. Melatihnya supaya tunduk kepada keputusan syura walaupun 
bercanggah dengan pendapatnya sendiri. 

6. Melatihnya supaya boleh berbncang dengan bijak serta mengajarnya 
bagaimana membentangkan pendapatnya dan berhujah. 

7. Mengajarnya bagaimana mengambil pengajaran daripada kritikan- 
kritikan dan menukarkannlya menjadi cadangan cadangan yang 
membina. 

8. Menjelaskan kepadanya perbezaan di antara pemikiran yang 
membina dan pemikiran yang meruntuhkan kerana betapa mudahnya 
meruntuhkan dan sukarnya membina. 

9. Mengajarnya bagaimana untuk memaiukan yang ada dan 
mengimbuh yang tidak ada, serta memperingatkannya bahawa 
mudahnya merubuhkan yang sedia ada dan sukarnya membina yang 
tiada. 

10. Melatihnya bagaimana mengambil pengajaran daripada sesuatu 
yang berada di sekitarnya untuk sampai kepada matlamat 
pembinaannya. 

Sesungguhnya proses pembinaan yang sukar ini mendorong kita agar 
mencari mereka-mereka yang berkebolehan untuk menggarab proses 
pembinaan ini supaya dapat kita membawa mereka ke arah usaha ini dengan 
berdasarkan kepada keadah-keadah yang sihat. 

Kegagalan di dalam usaha ini bererti suatu kemunduran, yang pasti 
akan disusuli dengan kemusnahan. 

Sekarang mari kita membentangkan tajuk ini di dalam suatu bentuk 
yang lain: 

Seorang yang mengikuti perjalanan Harakah Islamiyyah dalam masa 
satu kurun yang lampau akan mendapati bahawa kebanyakan harakah- 
harakah ini mengalami perubahan dan marhalah percubaan yang penuh 
kesengsaraan kepada marhalah kemaraan yang drastik dan berhabis-habisan 
yang seolah-olah tidak ada masa lagi untuk besok. Dan bagi seorang yang 
memperhatikan ikatan-ikatan dan hubungan hubungan yang terdapat di 
kalangan ummat Islam dewasa ini, di mana pada keseluruhannya ummat 
Islam telah memberikan penyerahan diri (wala') kepada kuasa-kuasa kafir, 
atau pun kepada sesuatu yang tidak dibenarkan oleh syara Sebahagian yang 

lain pula mempunyai penyerahan yang berbelah-bahagi; sebahagian untuk 
kafir dan sebahagian lagi untuk Islam. Ini adalah suatu penyerahan yang 
merbahaya dan kabur. 

Sekarang ini sudah sampailah masanya untuk ummat Islam bekerja ke 
arah satu amal Islami yang berjaya dan memberhentikan segala kemaraan 
yang bersifat emosional serta menolak segala tindakan yang tidak berencana 
demi untuk satu kerja yang lebih rapi; permulaan dan ksudahannya. Juga 
telah sampai masanya untuk diberhentikan segala penyerahan yang kabur 
tadi demi untuk suatu penyerahan yang satu dan wajib, iaitu penyerahan 
kepada Jami'ah muslimah yang menepati segala syarat-syarat jama'ah. 
Pertuhuhan yang mempunyai matlamat yang terbatas dan tujuan yang 
singkat hendaklah dileburkan demi untuk satu Jama'ah Islamiyyah yang 
tunggal. Dengan ini bolehlah dihapuskan perasaan keseorangan pada 
mdividu Muslim dan sifat suka mengasingkan diri agar dengan itu pula 
dapat dipertingkatkan perasaan Muslim itu yang ia adalah sebahagian dari 
satu ummat yang agung, yang terdapat di mana-mana tempat. Dengan itu 
terhapuslah usaha pengelompokkan ummat Islam yang palsu dan dengan itu 
juga seorang Muslim itu akan kembali mempercayai dirinya, sepenuhnya 
serta mempercayai risalahnya iaitu risalah keadilan dan pembebasan 
daripada perhambaan terhadap sesama manusia. Kesemuanya ini akan 
mengambil alih suasana yang sedang dialami oleh ummat Islam pada hari ini, 
yang mana mereka telah tertipu dengan seruan-seruan musuh-musuh 
mereka, yang inginkan setiap Muslim terikat kedua belah tangannya menjadi 
tali barut kepada puak-puak ini atau bagi puak-pauk yang menentang Islam 
itu sendiri. 

Inilah suatu permainan yang kotor yang dilakukan oleh musuh-musuh 
Islam dengan menyuarakan kepada seorang Muslim: Awas! jangan engkau 
berjihad untuk Islam kerana Islam bukan haknya untuk memerintah — malah 
berjihadlah demi untuk komunis atau untuk kapitalis, nasionalis atau 
sebagainya kerana memang sistem-sistem itu tugasnya memerintah. 
Sesungguhnya sekarang sudahlah tiba masanya seorang Muslim itu 
membebaskan dirinya dari permainan dan tipu helah yang kotor ini. 
Ketahuilah bahawa ia mempunyai tugas untuk menegakkan kalimah dan 
syariat Allah supaya ia mengambil tempat yang tertinggi di 'alam ini. 

Sesungguhnya telah sampai masanya untuk kita ummat Islam untuk 
bekerja dengan kerja-kerja Islam yang matang yang boleh menghasilkan 
natijah-natijah yang berfaedah demi untuk suatu Harakah Islamiyah yang 
mempunyai perencanaan yang rapi dengan mengambil kira segala 
kemampuan dunia yang berkemungkinan akan menentang kita sepertimana 
yang telah berlaku ke atas Pemerintahan 'Uthmaniyyah di period akhirnya. 
Untuk itu kerja-kerja Islam yang matang dan terencana hendaklah 
menggariskan tugas-tugas untuk dilaksanakan oleh golongan pekerja, petani, 
pegawai-pegawai, tentera, orang-orang Islam, orang-orang bukan Islam dan 
seterusnya. 

Telah pun_ kita perbincangkan dalam pengenalan buku kita yang 
bertajuk (aYIrl^ aflpZnengenai perubahan menyeluruh yang kedua, yang 
telah kita bicarakan beberapa matlamat dan bidang (scope) perubahan- 
perubahan di setiap negeri, dan di seluruh dunia Islam, serta di 'alam sejagat 
ini keseluruhnya. Dalam rangkaian ini, kita telah membicarakan secara 
terperinci mengenai beberapa persoalan yang mempunyai hubungan dengan 
perkara ini. Demikian juga perbicaraan kita mengenai sesuatu yang 
mempunyai hubungan dengan keperluan-keperluan pokok dalam persoalan 
ini. Kalaupun di sini kita masih memperkatakan yang itu juga, sebenarnya itu 
adalah sebahagian daripada apa yang diperlukan oleh para pemimpin dalam 
suatu perjalanan yang sukar seperti ini. Pemimpin misalnya mestilah 
melupakan kepentingan diri_sendiri, mampu membuat analisa politik yang 
benar serta mengambil pendirian yang bijak dalam cara dan kaedah 
meskipun di dalam keadaan adanya tekanan-tekanan dari luar dan dalam. 
Perjalanan yang sukar dan panjang ini bermula dan perjalanan individu dari 
satu peringkat ke satu peringkat yang lain, dan selepas itu perjalanan suatu 
negeri dari satu peringkat ke satu peringkat yang lain dengan disusuli pula 
kemudiannya oleh operasi menegakkan daulah Islamiyyah yang satu. Dari 
Daulah Islamiyyah yang satu berpindah pula menjadi sebuah negara yang 
terkuat di dunia yang setelah itu dapat mempergunakan segala kekuatan dan 
tenaganya di peringkat antarabangsa untuk menyebarkan kalimah Allah 
supaya dengannya dapat diletakkan kalimah Allah di puncak yang tertinggi 
di alam ini. Sesungguhnya perjalanan yang sukar ini tidak mungkin dapat 
disempurnakan tanpa pimpinan-pimpinan yang memiliki pemikiran yang 
istimewa. Bila mana pemikiran yang seumpama itu sudah lahir, maka 
perjalanan menempuh rintangan adalah suatu kemungkinan yang dapat 
diatasi. 

Kepimpinan yang seumpama ini semestinya memiliki pengetahuan 
semasa dan pengetahuan Islam yang paling tinggi, serta memiliki ciri-ciri 
khusus yang beserta dengan kehalusan bekerja dan mempunyai kebolehan, 
semulajadi terhadap tuntutan-tuntutan kepimpinannya. Ia mestilah 
mengetahui apa yang harus dilakukannya pada setiap bahagian dalam 
ummah ini dan dalam setiap negeri dan negeri negeri Islam serta dapat 
mengikuti tahap antarabangsa dan tempatan, dan melalui keberkesanan di 
dalam tindakan untuk mencapai tuntutan-tuntutan strategi ini. 

Pimpinan yang bercahaya ialah RUH kepada suatu usaha yang 
berjaya. Dan kita akan mengulangi perbicaraan bagi tajuk ini, Insya Allah. 

(DI ANTARA SPONTAN DAN BERPERENCANAAN ...DI ANTARA 
TEMPAT AN DAN 'ALAMIYYAH... DI ANTARA KEPERANJATAN DAN 
KELANCARAN YANG SETIMPAL) 


1. Di antara spontan dan berperencanaan : 

Seluruh 'alam di hari ini bergerak di dalam perencanaan. Kuasa-kuasa 
besar merencana bagi melemahkan Islam dan merancang untuk mencabutnya 
ke akar umbi. Di masa yang sama juga mereka merencana untuk 
memperkemaskan kekuasaan serta cengkaman mereka ke atas negeri-negeri 
Islam; namun demikian orang-orang Islam yang 'iltizam dengan ugamanya 
masih lagi terbahagi di antara dua aliran: 

Aliran Pertama: Aliran ini memandang tidak perlu untuk menggariskan 
suatu perencanaan yang menyeluruh ataupun suatu perencanaan negeri dan 
tempatan kerana mereka menyangka bahawa segala sesuatu yang terdapat di 
dalam Al Qur'in dan Al-Sunnah itu sudah cukup untuk melakukan sesuatu. 
Untuk itu, sekiranya kita bergerak mengikut Al-Qur'an dan As-Sunnah di 
dalam bentuk 'ilmu dan 'amal maka kita tidak perlu lagi bersusah-payah. 

Aliran Kedua : Aliran ini berpendapat perlu digariskan perencanaan- 
perencanaan kerana merasakan usaha ini adalah sebahagian dari jalan 
tindakan yang mengikut suruhan Allah 'Azzawajalla seperti mana yang 
ditaklifkan (diwajibkan) kita mengambil cara-cara yang syari'e untuk 
mencapai matlamat yang syari'e. Dan ini sebenarnya tidak bertentangan 
dengan Al-Qur'an dan As-Sunnah, malahan ia merupakan penggunaan 
beberapa kaedah ummum yang banyak terdapat d dalam Al-Qur'an dan Al- 
Sunnah itu sendiri. Allah Subha nahu Wata'ala memperkatakan tentang 
seorang hamba yang salah di dalam Siirah Al-Kahfi dengan firmanNya: 

" Dan Kami telah memberikan kepadanya jalan (untuk mencapai) segala sesuatu, 
maka Ia pun menempuh satu jalan. " 

(Surah Al-Kahft: Ayat 84) 

Dan di dalam bacaan (*** — maka ia telah mengambil satu jalan; 
ini adalah bermakna pengambilan jalan-jalan yang dengannya boleh tercapai 
matlamat matlamat. Sekiranya perencanaan ini adalah sesuatu yang dituntut, 
maka tanpa berfikir panjang lagi sudah pasti setiap perencanaan itu mestilah 
diolah daripada Al-Qur'an dan As-Sunnah kerana kedua-duanya telah 
mengajar kita tentang apa yang dikatakan perkara pokok, apa yang dikatakan 
alternatif (pilihan) dan apa yang dikatakan kemestian serta juga apa yang 

dikatakan kelonggaran dan pegangan perinsip flDng Sebenarnya 

seorang Muslim itu bergerak dengan berdasarkan kepada semuanya ini. 

'Azimah (pegangan prinsip) sahaja tidak dapat memenuhi tuntutan 
walaupun bagi para sahabat Rasulullah Sallahlahu 'alaihi Wasallam sekali 
pun. Oleh itu Harakah Islamiyyah hendaklah bertolak dengan perencanaan 
yang disandarkan kepada hukum-hukum Allah yang diambil dari tokoh- 
tokohnya dan dengan perlaksanaan syura, serta dengan mengambil perhatian 
supaya perencanaan ini mampu dilaksanakan. Hendaklah diambil kira segala 
sesuatu yang mesti dititik beratkan; kerana banyak antara manusia tidak 
dapat membezakan di antara perencanaan yang mampu direncanakan dan 
suatu angan-angan yang dikhayalkan. Sesungguhnya yang pertama itu 
adalah kerja lelaki (rijal) dan yang satu lagi kerja kanak-kanak. 

Dan begitu banyak manusia yang berpegang erat dengan teori-teori 
yang statik di dalam strategi dan gerakan, penyusunan dan perlaksanaan, 
sedangkan di masa yang sama dunia ini sudah pun berubah; akhirnya 
mereka terpaksa membuat perubahan demi perubahan di atas rancangan 
penjalanan mereka. 

Demikian juga banyaknya di antara manusia yang tidak pandai 
membuat pindaan kepada apa yang telah mereka gariskan sehingga mereka 
mengenepikan apa yang elok dan mengantikannya dengan sesuatu yang 
lebih buruk. 

Dan sebahagian yang lain pula tidak mengetahui syarat keperluan 
maka bekerjalah mereka lantas habis sebahagian dari umur mereka di dalam 
angan-angan untuk mencapai matlamat; akhirnya tidak ada matlamat yang 
dicapai. 

Manakala sebahagian yang lain pula tidak pandai mempergunakan 
sudut-sudut positif yang boleh memberi sumbangan kepada mereka dan 
boleh mengatasi sudut-sudut negatif yang sering merintangi perjalanan 
mereka, sedangkan bila kedua-duanya ini dapat dipergunakan, harakah 
mereka dapat dipertingkatkan dan dipermatangkan kepada tiga perempat 
dari kematangan yang diperlukan. 

Sebahagian daripada manusia pula mementingkan supaya beberapa 
persoalan dibiarkan hanyut begitu sahaja daripada mereka bergerak ke 
hadapan walaupun dengan langkah permulaan yang kecil tetapi mempunyai 
natijah yang besar. Mungkin ini adalah suatu kesalahan yang biasa sahaja 
bagi manusia ummum; tetapi bagi kita golongan Islam yang menghayati 
harakah ini adalah suatu perkara yang besar dan serius. 

Oleh itu kita berkewajipan untuk mengambil kira semua persoalan- 
persoalan yang banyak ini di dalam zaman perencanaan kita. 

Dengan pemikiran ('aqliyyah) dapat diketehui sempadan-sempadan 
yang dibolehkan (d08^§) berdasarkan undang-undang Allah yang 
diturunkanNya kepada kaum Muslimin yang beriman, juga dapat diketahui 
suruhan-suruhan Allah berhubung dengan ujian-ujian Allah terhadap kaum 

Muslimin di dalam lingkungan waqi' (realiti). Dan dengan 'aqliyyah juga 
dapat diketahui di manakah di dalam ugama ini ada tahap minima dan 
maksimanya di samping mengetahui adanya rukhsah dan 'azimah 
(kelonggaran dan prinsip asal). Dengan 'aqliyyah juga kita dapat memiliki 
keupayaan menggarabkan harakah ini dengan segala keanjalannya 
(fleksibilitinya) berdasarkan kepada perencanaan dan perjalanan yang 
dibolehkan oleh Islam. Tanpa kesemuanya ini kita akan menjadi mangasa 
kepada undang undang perjalanan 'alam. 

Allah Subhanahu Wata'ala dengan hikmahNya menurunkan 
syariatNya untuk memperbereskan lagi (memperelokkan) perjalanan orang- 
orang Islam mengikut kadar kemampuan masing-masing serta mengikut 
suasana yang mengelilingi mereka. Pun begitu, banyak sekali kita 
berhadapan dengan sifat-sifat sombong, takabbur, pendirian yang angkuh 
yang penuh dengan riak di samping kelemahan yang hakiki sedangkan di 
sebalik itu tidak ada apa-apa kekuatan pun. 

Dan bagi sesiapa yang memerhatikan catitan-cititan Al-Imam Hassan 
Al-Banna, ia akan bersua dengan satu contoh perjalanan yang waqi'e yang 
dapat diperhatikan mengenai masa dan tempat; kedua-duanya mengikut 
Islam. Di dalam perjalanan yang realistik ini ia mengandungi bibit-bibit 
contoh yang paling terperinci bagi suatu perjalanan umum pada harakah 
Islamiyyah. Sesiapa sahaja yang cuba membawa orang-orang Islam dengan 
hanya berlandaskan kepada 'azimah (prinsip asal) ianya akan mengambil 
suatu perjalanan yang tidak dikehendaki oleh Allah 'Azzawajallah dan 
Rasulnya Sallahlahu 'alaihi Wasallam. Malah manusia ini sudah melupakan 
contoh utama dari penghidupan Rasulullah Sallahlahu 'alaihi Wasallam dan 
para sahabatnya. Perjalanan manusia ini adalah suatu perjalanan yang nahas. 
Sabda Rasulullah Sallahlahu 'alaihi Wasallam: 

" Sungguhnya sejahat-jahat pemimpin ialah yang membawa kepada kehancuran." 
(Kehancuran di sini disebut sebagai al hutamah) 

Demikian juga kelonggaran (rukhsah) tidak merupakan matlamat di 
dalam perjalanan Harakah Islamiyyah ini, malah keupayaan dan 
kemaslahatanlah yang menentukan samada rukhsah atau 'azimah. Dengan 
memperhitungkan segalanya ini barulah dapat dilahirkan perencanaan dan 
keputusan: 

"Sesungguhnya Allah mengkehendaki agar rukhsah itu diambil tempat seperti mana 
'azimah itu dipergunakan." 

Sesungguhnya kita orang-orang Islam di dalam harakah ini sewajibnya 
dapat menyesuaikan di antara semua persoalan ini. Malah kita adalah 
sebahagian dari ummah yang bergerak mengikut harakahnya. Kita 
sewajibnya dapat menyesuaikan diantara mengambil sesuatu yang bersifat 
tempatan yang kita tidak dapat lari daripadanya dan tidak dapat berjalan 
tanpanya, dan di antara kedudukan Islam yang jauh ketinggalan, serta di 
antara matlamat -matlamat agungnya; kesemuanya ini memerlukan suatu 
cara penyesuaian yang jelas. 

Untuk itu maka setiap individu Muslim berkewajipan mematangkan 
gambarannya terhadap bentuk.bentuk kerja,penyusunan, da'wah dan 
tarbiyyah pada masa yang ia tidak boleh lagi bergantung kepada 'bersengaja' 
— (tanpa perencanaan) — yang tidak dapat menghasilkan suatu natijah yang 
sempurna. Seperti mana yang telah kami pertegaskan, negara-negara besar 
merencana sesuatu untuk dunia ini dan mengumpulkan segala data yang 
berlaku di atasnya dan seterusnya cuba mengarahkan segala sesuatu berjalan 
mengikut kehendak mereka. Beribu-ribu institusi bekerja untuk tujuan ini 
dan seluruh dunia tidak suka melihat Islam mengambil tempatnya di dunia 
ini. Maka apakah kesemuanya ini dapat dihadapi dengan cara bersengaja 
(tanpa perencanaan) sebagaimana pemikiran orang kampung atau tok 
penghulunya. 

Sebenarnya penyusunan dan perencanaan yang sempurna mestilah 
dihadapi dengan sesuatu yang setimpal dengannya. Selain daripada itu 
pekerja-pekerja (penda'wah) yang bekerja untuk menegakkan Islam secara 
menyeluruh tidak akan mampu untuk memberi alasan dan keterangan 
kepada orang-orang Islam yang lain tentang kewajipan mereka menyertai 
da'wah kecualilah setelah mana kesemua mereka ini matang dan yakin 
denagn kefahamandan keupayaan mereka malah mereka yang benar 
terhadap persoalan-persoalan yang lazim untuk perjalanan ini. Di samping 
itu mereka mesti mempercayai bahawa usaha-usaha mereka tidak akan 
sempurna tanpa penyertaan orang lain dalam jama'ah mereka. Dan 
kesemuanya ini menuntut supaya semua penda'wah mengikuti syarat syarat 
yang diperlukan supaya orang lain dapat mempercayai dan meyakini 
perencanaan-perencanaan mereka. 

2. Di antara yang bersifat tempatan dan 'alamiyyah: 

Di antara ke'ajaiban kita semasa menghadapi perencanaan 
antarabangsa ('alamiyyah), ada orang yang menentang usaha ini dengan 
sesuatu kerja Islam yang bersifat tempatan, dan antara ke'ajaiban ini — di 
mana Allah Subhanahu Wata'ala menyuruh ummat Islam untuk bersatu 
padu bak tangan yang satu — timbul aliran-aliran yang bersifat ke daerahan 
yang mengatasi kewajipan-kewajipan agung yang menuntut orang-orang 
Islam di dunia ini menyokongnya. Untuk itu maka ingin kita berkata bahawa 
aliran-aliran kedaerahan ini yang lahir kerana beberapa sebab mestilah 
diusahakan agar ianya hapus dengan hanya mengambil pandangan- 
pandangan yang sihat sahaja, khususnya faktor -faktor yang memaksa 
kelahirannya dengan beberapa penyesuaian di dalam perjalanannya sehingga 
ianya dapat merangkumi tuntutan-tuntutan kedaerahan di sampmg dapat 
menyesuaikan diri dengan harakah yang ummum. Di samping itu kita 
mestilah menggariskan panduan-panduan penyusunan yang luas dan anjal 
(fleksibel) sehingga boleh membawa aliran ini di dalam perjalanan tanpa 
melahirkan kecacatan. Selain dari itu kita juga mestilah meluaskan 
kepercayaan mereka terhadap penyusunan antarabangsa ('alamiyyah) 
melalui mepercayakan individu-individu yang bertanggung jawab 
dengannya. 

3. Di antara keperanjatan dan kelancaran yang setimpal: 

Ramai sekali di antara orang-orang Islam yang tidak sedar bahawa 
mereka mempunyai kewajipan yang mesti mereka tunaikan sendiri untuk 
diri mereka, suatu kewajipan yang mesti mereka bergerak dengannya untuk 
mencapai matlamat Islam yang umum. Di antaranya bermula dengan 
penegakkan syari'at Allah Subhanahu Wata'ala sehinggalah kepada 
membawa perintah Allah ini keseluruh pelusuk alam ini. Inilah diantara yang 
paling jelas yang disebutkan oleh Al-Ustaz Hassan Al-Banna, yang 
berdasarkan kepada perencanaan dan bukan kepada kespontanan, yang 
berdasarkan kepada sesuatu yang bersifat 'alamiyyah dan bukan yang 
bersifat tempatan, dan yang berdasarkan kepada kelancaran yang setimpal 
dan bukannya dengan keperanjatan dan rukhsah. Ini bermula daripada 
melaksanakan tugas-tugas individu sehinggalah kepada kerja-kerja untuk 
mencapai matlamat umum. 

(STRATEGI ANT ARAB ANGSA DAN STRATEGI TEMPAT AN) 


Harakah Islamiyyah di dalam perjalanannya mestilah mempunyai 
strateginya yang tersendiri yang menjadi asas kepada perjalanannya, samada 
yang berbentuk antarabangsa ('alamiyyah) ataupun yang berbentuk 
tempatan. Sesungguhnya setiap negeri mempunyai ciri-ciri atau keadaannya 
yang tersendiri yang mencorakkan bentuk strategi yang diambil oleh 
harakah Islamiyyah di negeri tersebut secara keseluruhannya. Walau 
bagaimana pun semestinya diselaraskan di antara strategi tempatan yang 
diambil dengan strategi antarabangsa. 

Sebagai contoh; Harakah Islamiyyah di Syria memerlukan srateginya 
yang tersendiri yang mempunyai beberapa garis pemisah dengan strategi 
khusus bagi Harakah Islamiyyah di Lebanon, yang mana kedudukannya 
lebih rumit (complicated) dari Syria. Demikian juga bagi Harakah Islamiyyah 
di India memerlukan suatu bentuk strategi yang berbeza dengan strategi 
Harakah Islamiyyah di Pakistan, kerana ummah Islam di sana merupakan 
golongan minoriti sedangkan di Pakistan ummah Islam adalah majoriti. 
Harakah Islamiyyah di Turki memerlukan suatu strateginya yang tersendiri 
yang juga berlainan dengan strategi Harakah Islamiyyah di Maghribi, 
demikian pula bagi Harakah-harakah Islamiyyah di dunia Islam adalah jauh 
berbeza dengan strategi Harakah Islamiyyah di Soviet Russia dan China. 

Walau bagaimana pun, semua strategi-strategi khusus bagi setiap 
negeri ini hendaklah dapat menyumbang dan menjayakan strategi umum 
Harakah Islamiyyah di seluruh dunia, dan hendaklah Harakah Islamiyyah 
antarabangsa mampu mempergunakan segala sesuatu bagi menjayakan 
persoalan Islam secara umum. 

Sesungguhnya bilamana Harakah Islamiyyah sudah merangkumi 
segala bidang persoalan di dunia ini, barulah ia dapat memanafa'atkan 
(mempergunakan) faktor-faktor negatif dan menjadikannya suatu yang 
positif. Malahan mampu pula untuk mempergunakan segala kecergasan 
Islam di 'alam ini untuk kemuslihatan strategi Harakah Islamiyyah mahupun 
yang berbentuk tempatan atau pun antarabangsa. Tidak syak lagi gerakan 
da'wah di dunia ini memberi khidmat bakti kepada strategi antarabangsa 
Harakah Islamiyyah kerana ianya meliputi setiap tempat, dan paling kurang 
gerakan da'wah yang seperti ini telah mengemukakan Islam di dalam bentuk 
yang sewajarnya. Demikian juga gerakan gerakan da'wah ini telah memberi 
sumbangan ke arah strategi tempatan Harakah Islamiyyah di sesuatu negeri. 

Begitu jugalah dengan halaqat-halaqat Islamiyyah di sesuatu negeri 
dengan tidak syak lagi memberi khidmat ke arah strategi tempatan Harakah 
Islamiyyah di negeri itu bilamana Harakah berkenaan bijak mengambil 
manafa'at darinya. Cuma yang tinggal sekarang, bagaimana kita hendak 
menentukan garis di antara apa yang dikatakan strategi antarabangsa dan 
strategi tempatan. 

Dikatakan strategi antarabangsa, maka kita mestilah meyakini akan 
Kesatuan Ummah Islanmiyyah (Wahdatul Islamiyyah) dan meyakini akan 
Daulah Islamiyyah 'Alamiyyah yang satu. Atas keyakinan ini, dan sekarang 
hendaklah kita merangka suatu perencanaan yang didasarkan kepada 
persoalan itu tadi. Juga hendaklah kita mempelajari setiap persoalan yang 
boleh menyumbang ke arah pencapaian matlamat-matlamat tersebut. Sudah 
sampailah masanya bagi kita untuk bekerja membasmikan rintangan- 
rintangan yang menyekat perjalanan kita untuk sampai ke matlamat ini atau 
pun yang menjauhkan kita daripadanya. Sewajibnya kita juga mempelajari 
kesan-kesan dan setiap langkah ke arah persoalan ini; samada positif atau 
negatif. Kita juga mesti memperhitungkan supaya langkah-langkah ini tidak 
bertentangan dengan strategi tempatan kita. Seperti yang kita katakan di awal 
tadi, setiap negeri mempunyai ciri dan suasananya yang tersendiri, maka 
anak-anak negeri itu bertanggung-jawab mempelajari seluruh suasana 
khusus di negeri tersebut, dan dengan itu menggariskan perencanaan- 
perencanaan kerja mereka agar tidak bercanggah dengan perencanaan 
ummum bagi Harakah Islamiyyah antarabangsa. Juga mestilah diadakan 
penyusunan dan penyelarasan di antara strategi tempatan dan strategi 
antarabangsa; sesungguhnya penyusunan di antara strategi tempatan dan 
strategi antarabangsa; sesungguhnya penyusunan di antara seluruh strategi- 
strategi khusus adalah sebahagian daripada strategi umum itu sendiri. 
Kesemuanya ini terletak pada lahirnya seorang tokoh strategi dalam rangka 
tempatan dan dalam rangka antarabangsa. 

Sesungguhnya pencapaian kepada suatu strategi tempatan yang sihat 
dan strategi antarabangsa yang sempurna memerlukan kepada tokoh-tokoh 
strategi yang mampu menguasai 'alam persekitaran mereka, dan seterusnya 
menggariskan perencanaan-perencanaan kerja mengikut tuntutan yang 
diperlukan. Kemudian perencanaan-perencanaan ini dilaksanakan di dalam 
bentuk kerja harian untuk sampai ke matlamat yang terakhir. Dan sebagai 
batu asas bagi kesemuanya ini, ialah tertegaknya Jama'ah Islamiyyah yang 
matang di setiap negeri dan daripada keseluruhan jama'ah-jamaah tempatan 
itu akan lahir satu Qiyadah (pimpinan) Islamiyyah 'Alamiyyah yang mampu 
menggarab suasana antarabangsa untuk kerja-kerja Islam serta mampu pula 
untuk menggerakkan kerja-kerja ini di atas rangka yang sesuai. 

Ini bukanlah bererti kita membolehkan kepada mana mana Jama'ah 
Islamiyyah di dalam mana-mana negeri supaya menantikan ujudnya qiyadah 
(pimpinanj antarabangsa ini untuk mula bergerak. Malah setiap Jama'ah 
Islam yang ada di mana-mana negeri dari sekarang hendaklah mengariskan 
strategi dan teruslah bergerak. Sekiranya ia sudah pun mampu untuk 

mencapai matlamatnya yang pertama di dalam negerinya, bererti dialah yang 
paling layak menggariskan strategi antarabangsa; betapa bahagianya kalau ia 
mampu mencapai matlamat antarabangsa. Apa yang perlu bagi kita 
sekarang, janganlah kita hidup dalam khayalan, atau berdiam diri dengan 
alasan kekurangan peralatan, malah hendaklah kita bekerja untuk 
menyempurnakan peralatan serta berkerja untuk mencapai cita-cita 
Islamiyyah yang mumi. 

(MENCARI SUNNAH 'ALAM DAN BERGERAK DENGAN 
BERLANDASKANNYA) 


Sesungguhnya setiap suruhan-suruhan Allah, adalah terikat kuat 
dengan 'alam sebab musabab dan dengan Sunnah-sunnah Allah di 'alam ini; 
persoalan ini walau bagaimanapun sering kali diabaikan oleh sebahagian 
daripada golongan Islam (Islamiyin — Islamists). Allah 'Azzawajalla 
menjadikan kita terikat dengan 'alam sebab musabab dan kanun-kanunNya. 
Pun begitu, Allah Subhanahu Wata'ala berkuasa melewati (mengenepikan) 
kanun-kanun 'alam yang Dia ciptakan seperti yang berlaku di dalam mu'jizat 
para Nabi dan karamah para Auliya'. Walaupun begitu kita disuruh oleh 
Allah Subhanahu Wata'ala untuk memperhatikan sebab musabab kanun- 
kanun 'alam itu tadi di samping Allah Subhanahu Wataa'ila berkeupayaan 
memberi kemudahan kepada seseorang muk' min yang tidak diberikanNya 
kepada orang lain. Allah Subhanahu Wata'ala telah pun menentukan 
sebahagian daripada sunnah-sunnahNya khusus untuk orang orang beriman 
sepertimana di dalam firmanNya: 

" Berapa untuk terjadi golongan yang sedikit dapat mengalahkan golongan yang 
banyak dengan izin Allah. " 

(Surah Al-Baqarah: Ayat 249) 

Di dalam perjalanan kita ke arah pencapaian matlamat matlamat kita, 
kita berkewajipan untuk menyelidiki sunnah sunnah Allah serta sebab-sebab 
yang membolehkan kita sampai ke matlamat tersebut. Allah Subhanahu 
Wata'ala dalam mengisahkan tentang Zulqarnain berfirman: 

"Dan Kami telah memberikan kepadanya jalan untuk mencapai segala sesuatu, maka 
dia pun menempuh satu jalan." 

(Surah Al-Kahfi : Ayat 84) 

Perhatikanlah di dalam kesah ini, Zulqarnain telah menyelidiki dan 
mengkaji sebab-musabab bagaimana ia dapat mencapai matlamat yang 
ditujuinya, dan Allah Subhanahu Wata'ala, di antara pemberianNya kepada 
Zulqarnain ialah sebab-sebab supaya dengannya ia dapat sampai ke 
matlamatnya. Oleh itu usaha-usaha untuk mencari sunnah-sunnah Ilahiyyah 
di dalam setiap persoalan dan kemudian bergerak dengan berlandaskannya 
adalah suatu perkara yang tidak boleh diabaikan sama sekali. Firman Allah 
Subhanahuwataala 

" Sesungguhnya Allah tidak merubah keadaan sesuatu kaum sehingga mereka 
merobah keadaan yang ada pada mereka sendiri." 

(Surah Al-Ra'd: Ayat 11) 

Di sana terdapat berbagai jalan untuk mencorak dan membentuk 
pemikiran umum, dan pembentukan ini pula adalah merupakan sebahagian 
dari sunnah-sunnah 'alam. Maka sebarang pengabaian terhadap jalan-jalan 
yang telah disyara'kan ini adalah merupakan satu kecuaian. Kejayaan untuk 
sampai kepada satu-satu kaedah adalah terikat kuat dengan sunnah-sunnah 
'alam yang memang mempunyai jalan-jalannya yang tersendiri. Orang-orang 
lain telah lama menggunakan jalan ini serta membuat perhitungan yang 
secukupnya. Malangnya kita cuai dan mengabaikan jalan jalan dan wasilah 
yang telah disyara'kan kepada kita. Begitu juga dalam usaha untuk 
membentuk jiwa-jiwa manusia, terdapat kanun-kanunnya sendiri dan kita 
berkewajiban menyelidiki kanun-kanun itu supaya dapat mencapai kepada 
pembentukan jiwa Muslim. Sekali lagi pengabaian kita terhadap persoalan ini 
adalah suatu kecuaian yang jelas. 

Pertembungan di antara ummat manusia ada kanunnya, peperangan 
ada kanunnya, penguasaan ke atas sesuatu pun ada kanunnya; semuanya ini 
meminta supaya kita menyelidiki kanun-kanun itu supaya dapat mencapai 
kepada pem bentukan jiwa Muslim. Sekali lagi pengabaian kita terhadap 
persoalan ini adalah suatu kecuaian yang jelas. 

Pertembungan di antara ummat manusia ada kanunnya, peperangan 
ada kanunnya, penguasaan ke atas sesuatu pun ada kanunnya; semuanya ini 
meminta supaya kita menyelidiki dan mencari serta mengikut jalan-jalan 
yang memang telah ditentukan. Kita ingin mencapai beberapa matlamat 
tempatan dan antarabangsa yang sukar-sukar tetapi kita melupakan sebab- 
sebab yang membolehkan kita sampai ke matlamat tersebut. Ini adalah suatu 
kecuaian yang amat sangat walaupun ianya tidak merupakan suatu dosa 
yang besar. Di antara suruhan fardhu kifayah di dalam Islam ialah 
melahirkan mereka yang ikhtisas (professional) di dalam semua bidang yang 
diperlukan oleh ummat Islam yang mana di antaranya ialah 'ilmu siasah 
(politik) ekonomi dan sebagainya. Sesungguhnya 'ilmu — 'ilmu itu adalah 
wajib bagi kita, tetapi kita mengabaikannya serta mengabaikan kerja-kerja ke 
arah pencapaiannya. 

Sesungguhnya di zaman silam, orang-orang Islamlah orang yang 
pertama memperolehi 'ilmu-'ilmu mengenai kanun kemasyarakatan dan 
pembangunan. Apakah tidak merupakan suatu kecuaian bagi kita bilamana 
kita tidak berusaha untuk memiliki kaedah-kaedah yang komprehensif 
mengenai perkara-perkara di sekeliling kita yang didasarkan kepada Sunnah 
Allah dan sebab musabab 'alam ini? Apakah tidak wajar bagi kita untuk 
merencana sesuatu strategi dan perencanaan untuk sampai kepada matlamat- 
matlamat kita didasarkan kepada sunnah-sunnah itu tadi? Seandainya kita 
masih mahu bergerak dengan cara perjalanan yang sama juga, maka kita 
tidak akan bergerak ke mana-mana melainkan dari keadaan yang lemah ke 

suatu keadaan yang lemah juga. Imam Hassan Al-Banna Rahimahullah telah 
menyebutkan: 

(Wahai Ikhwanul Muslimin, kekangilah semangatmu yang 
membara itu dengan 'aqal fikiran kamu yang waras ,suluhilah 'aqal fikiran 
kamu yang waras itu dengan semangat kamu yang membara; dampingilah 
khayalan_kamu dengan kebenaran hakiki dan realiti, dan bukakanlah 
pintu kebenaran itu dengan silauan khayalan kamu yang menawan. 
Janganlah kamu melincung jauh, kelak kamu akan tergantung di awang- 
awangan. Janganlah kamu mencanggahi kanun-kanun 'alam' kerana ianya 
sentiasa mengatasi kamu; sebaliknya hendaklah kamu mengatasinya, 
mengalirkan arusnya dan cuba mempergunakan sebahagian daripadanya 
untuk mengatasi sebahagian yang lain. Sesudah itu tunggulah sa'at-sa'at 
kemenangan, detik kemenangan itu darimu adalah hampir sekali.) 

Sesungguhnya usaha-usaha memperolehi kanun-kanun 'alam dan 
Sunnatullah di dalam setiap persoalan yang dihadapi adalah di antara ciri-ciri 
penting bagi kepimpinan yang waras (qiyadah al rasyidah). Perhatikanlah 
contoh-contoh yang ditunjukkan oleh para sahabat Rasulullah Sallahlahu 
'alaihi Wasallam; merekalah golongan yang paling banyak bertawakkal tetapi 
mereka jugalah manusia yang paling banyak berjaga dan hazar (berhati-hati) 
serta jauh dan sebarang kecuaian di dalam mana-mana keadaan sekali pun. 
Siapa yang mengkaji sirah mereka akan mengetahui bahawa mereka ini tidak 
mencuaikan sesuatu pun dan tugas mereka, malahan mereka memberikan 
perhatian yang sewajarnya kepada mana-mana keadaan dan permasalahan 
dengan mem pelajari dan menghadapinya dengan tindakan yang setimpal 
dengan kemampuan mereka. 

(USUL UMUM DAN BEBERAPA KAEDAH PENGECUALIAN SERTA 
PERGERAKAN HARIAN) 


Terdapat ramai pekerja-pekerja Islam (mereka yang bekerja untuk 
Islam) yang bergerak seolah-olah keseluruhan Syari'ah itu adalah 'Azimah 
(ketetapan) dan tiada Rukhsah (kelonggaran), manakala sebahagian yang lain 
pula bergerak dengan rukhsah pada tempat-tempat yang seharusnya tiada 
rukhsah, serta tidak sedikit pula yang tidak memerhatikan beberapa 
persoalan pengecualian atau rukhsah yang mesti digunakan dalam kerja- 
kerja mereka. Kesemuanya ini boleh meninggalkan kesan kepada pemikiran 
dan perencanaan di dalam Harakah Islamiyyah. Oleh itu kita (pengarang) 
memasukkan pembicaraan tajuk ini di dalam risalah ini kerana ikatannya 
dengan tajuk Perencanaan dan Perjalanan 

Bagi kita, di dalam Syari'ah Islamiyyah ini ada hukum- hukum asal 
dan ada hukum-hukum pengecualian Daging babi pada hukum 

asalnya adalah haram tetapi ianya boleh dimakan di dalam suasana terpaksa 
dan darurat, demikian juga minum arak yang pada hukum asalnya adalah 
haram tetapi di dalam keadaan terpaksa ianya diharuskan. Begitu juga 
hubungan kita dengan orang-orang kafir, di sana ada apa yang dikatakan 
hukum asal dan di sampingnya pula terdapat beberapa kaedah pengecualian. 
Demikian jugalah dengan persoalan persoalan lain yang masing-masing 
mempunyai hukum hukum asal serta hukum-hukum pengecualian. Setelah 
kejatuhan Dunia Islam di bawah kekuasaan orang-orang kafir timbul dua 
aliran ummah. Aliran pertama berpegang kemas dengan hukum asal di 
dalam pendirian mereka terhadap orang kafir, manakala aliran yang kedua 
melihat bahawasanya di dalam Islam terdapat beberapa keadah-keadah 
pengecualian lantaran itu mereka ber'amal dengannya. Kita dapati di dalam 
kedua-dua aliran ini, terdapat mereka yang keterlaluan dan mereka yang 
sederhana; kedua-duanya pula masih berjalan dengan penuh kekuasaan. Di 
dalam hal ini, orang orang Islam telah terbahagi kepada dua kelompok, satu 
kelompok melihat permasalahan ini melalui hukum asal manakala suatu 
kelompok lagi melihatnya melalui beberapa kaedah pengecualian, misalnya 
kaedah-kaedah: 

1. Dipilih kejahatan yang paling kurang merbahaya. 

2. Darurat menghalalkan larangan 

3. Kemudaratan yang besar dihapuskan dengan kemudaratan 
yang kecil. 

4. Keperluan diletakkan sama dengan darurat yang umum 
mahupun yang khusus. 

Islam merupakan kumpulan hukum-hukum asal dan hukum-hukum 
pengecualian. Apabila seseorang itu dihadapkan dengan sesuatu dugaan dan 
keadaannya pula membolehkan ia mengambil kelonggaran hukum-hukum 
pengecualian lantas ia mengambil jalan itu, maka ia tidak dianggap terkeluar 
dari Islam atau melanggar perintah-perintahnya. Malahan jalan itu sudah 
menjadi kewajiban kepadanya. Di ant.ara contoh-contohnya ialah: 

1. Allah Subhanahu Wata'ala mengharamkan kita membantu orang-orang 
zalim mengerjakan kezaliman; tetapi sekiranya kezaliman itu pasti akan 
menimpa dan di samping itu kita mampu mengurangkan bencana kezaliman 
tadi, apakah harus kita bertindak ke arah itu atau tidak? 

Para Fuqaha' mengatakan harus dilakukan, bahkan ianya akan 
diberikan ganjaran kerana itu. Sebagai contohnya mereka menyebutkan 
begini : Sekiranya seorang manusia kerjanya mengutip cukai dengan cara 
yang zalim dan membahagi-bahagikannya kepada mereka yang berkenaan 
dengan 'adil dan saksama, sedangkan sekiranya cukai itu dibahagi bahagikan 
oleh orang lain maka akan berlaku kezaliman; para Fuqaha' berpendapat 
orang yang seperti ini, iaitu mengutip cukai dengan cara yang zalim dan 
membahagi bahagikannya dengan 'adil dan saksama, adalah seperti orang 
yang berjihad fi sabilillah. Cubalah saudara perhatikan kitab Ghayatul- 
Muntaha di dalam Fiqih Hambali di dalam bahagian (Q|>j^ dari Ibnu Mani': 

" Dan barangsiapa yang bertugas mengutip dan mengumpulnya semata-mata bagi 
menolong pengutipannya serta berusaha untuk matlamat ke'adilan dan saksama, 
bukan untuk pengutipnya, maka ia akan mendapat ganjaran serta bukanlah ia dari 
golongan pembantu kezaliman. " 

2. Berkata Al-Qaduri: 

"Barang siapa yang dipaksa memakan bangkai atau minum arak kalau tidak tanya 
akan dikurung atau dipukul atau dirantai, maka tidak halal baginya memakan atau 
meminumnya. Tetapi kalau ia dipaksa, dimana paksaan itu mengancam nyawanya 
atau sebahagian daripada anggotanya dan ia berada di dalam keadaan benar-benar 
terancam, maka ia dibolehkan berbuat apa yang dipaksakan ke atasnya itu serta 
menyembunyikan keimanannya. Sekiranya ia melakukannya sedangkan hatinya 
masih tetap kemas dengan iman, maka ia tidak berdosa sedikit pun. Andainya ia 
bersabar sehingga ianya dibunuh serta tidak menzahirkan kekufuran maka ia beroleh 
ganjaran yang besar". 

3. Ibn Katsir (seorang Mufassir) telah menyebut mengenai Firman Allah di 
dalam Surah Al-Baqarah ayat 173: 

"Sesungguhnya Allah telah mengharamkan bagi kamu bangkai, darah dan daging 
babi dan binatang yang (ketika disembeljh) disebut selain (nama) Allah.Tetapi barang 
siapa dalam keadaan terpaksa memakannya sedangkan ia tidak menginginkannya dan 
tidak (pula) melampaui batas, maka tidak ada dosa baginya. Sesungguhnya Allah 
Maha Pengampun lagi Maha Penyayang. " 

Bahawa Waki' telah menceritakan dari Al-'Amasy dari Abi Dhuha dari 
Masyruk yang berkata : Sesiapa yang telah dipaksa maka ia tiada memakan 
atau meminum, kemudian ia mati maka ia dimasukkan ke dalam neraka. Di 
sini kemestian memakan bangkai bagi orang yang dipaksa adalah merupakan 
'Azimah dan bukan lagi Rukhsah (kelonggaran). 

Abu Hassan Al-Tabari yang terkenal dengan Al-Kiya' ul Hirasy 
seorang teman karib Imam Al-Ghazzali telah mengatakan : Hukum 
pengecualian adalah hukum-hukum Syara', perlaksanaannya adalah 
merupakan perlaksanaan 'Azimah. (Dan inilah pendapat yang shahih di sisi 
kita, sebagaimana berbuka puasa dibolehkan bagi orang sakit dan 
sebagainya). Bagi kita orang Islam di dalam perjalanan kita sebagai individu 
mahupun di dalam Jema'ah, mestilah kita memerhatikan prinsip-prinsip 
umum dan persoalan-persoalan pengecualian serta hukum-hukum keduanya 
ini. Kita berkewajipan mengambil perhatian terhadap rukhsah dan 'azimah 
agar: 

a. Kita tidak mengambil sesuatu pendirian yang tidak diharuskan oleh Syara'. 

b. Kita tidak melupai mana-mana pendirian di antara pendirian-pendirian 
asal yang mesti kita ambil. 

c. Kita senantiasa ber'iltizam dengan syura dan ahli-ahlinya. 

(JALAN-JALAN (WASILAH)) 


Telah pun kita perkatakan di dalam risalah kita, (Ufuk Risalah Ta'lim) 
mengenai matlamat-matlamat dan beberapa jalan ke arah mencapai matlamat 
matlamat-matlamat tersebut. Oleh kerana tabi'at kitab ini di dalam 
memperkatakan tajuk-tajuknya maka tidak dapat tidak, kita mesti 
memper katakan jalan tersebut. Oleh itu maka kita akan memperkatakan 
secara ringkas seperti berikut: 

Sebenarnya persoalan jalan-jalan samalah dengan persoalan matlamat- 
matlamat betapa rumit dan sukar sekali hendak kita memperkatakan secara 
menyeluruh. Tiada satu pun persoalan di dalam Islam yang mesti kita capai 
kecuali di sana ada jalan-jalan Islamiyyah. Mithalnya mentazkiahkan jiwa 
adalah matlamat, dan untuk itu ada pula jalannya, taqwa adalah matlamat, 
ianya mempunyai jalannya yang tersendiri, bersyukur adalah matlamat 
dengan jalannya yang tersendiri, menegakan kalimatullah adalah matlamat 
dan ia mempunyai jalannya yang tersendiri pula. Di sana ada matlamat yang 
bersifat peringkat-peringkat, ianya mempunyai jalanya yang tersendiri pula. 
Dalam perekonomian Islam ada beberapa matlamat dan untuk mencapainya 
pula ada jalan-jalannya. Demikian pula persoalan yang begitu luas yang tidak 
dapat kita perkatakan kesemuanya. Sesungguhnya menyebarkan Da'wah 
Islamiyyah adalah satu matlamat yang mempunyai jalan-jalannya manakala 
mereka yang sudah pun menyahut seruan Allah ini matlamat-matlamatnya 
pula ialah mendidik dan mengajar mereka dan inipun tidak kurang daripada 
jalan-jalannya. Peningkatan dan perpindahan dan satu peringkat ke satu 
peringkat yang lain dalam mencapai matlamat ini pun mempunyai jalan- 
jalannya. Demikian pula usaha membawa mereka ke dalam satu saff adalah 
satu matlamat. Di sampingnya terdapat jalan-jalan. 

Setiap matlamat memerlukan kepada jalan-jalan yang sepadan dan 
munasabah, dan kita memperkatakan persoalan sepadan dan ini adalah satu 
tajuk yang mempunyai erti-ertinya yang besar. Sekiranya penyusunan (al- 
tanzim) adalah salah satu daripada matlamat-matlamat kerana dengannya 
boleh mencapai matlamat-matlamat yang lain, maka penyusunan ini 
hendaklah sepadan untuk beberapa matlamat dan sesuai untuk satu 
perancangan dan keadaan (situasi) yang kita hadapi. Sekiranya di antara 
matlamat penyusunan ialah supaya sampai kepada penegakan hukum- 
hukum Islam maka apakah pula jalan-jalan yang sepadan dan menasabah 
untuk tujuan ini. Demikian bolehlah saudara kiaskan dengan persoalan- 
persoalan yang lain. 

Apakah jalan-jalan di dalam bentuk umum? dan apakah jalan-jalannya 
untuk mencapai setiap matlamat secara berasingan? 

Tidak syak lagi, apa yang kita sebutkan ini tidak sama dengan suatu 
yang lain, kemungkinan kita mempunyai beberapa jalan dan yang boleh kita 
gunakan seratus wasilah, namun demikian pada beberapa negeri, atau 
beberapa suasana yang mungkin kita ketepikan beberapa jalan baru yang lain 
kerana suasana baru memaksa kita berbuat demikian. 

Imam Hassan Al-Banna menyebutkan bahawa sebagai Ikhwan 
Muslimin, kita mempunyai wasilah-wasilah umum dan wasilah sampingan 
di samping memiliki wasilah bersama dengan kelompok lain. Wasilah kita 
adalah sebagai suatu gerakan tajdid manakala wasilah sampingan pula ada 
yang berbentuk negatif dan positif. 

Ada di antaranya yang menepati kebiasaan manusia manakala 
sebahagian yang lain pula, keluar daripada kebiasaan ini, malah bercanggah 
dan berlawanan pula. Sebahagian wasilah ini ada yang lembut dan ada yang 
keras. Di antara wasilah (jalan) yang sama dengan kelompok lain ialah 
ceramah, perbincangan, berutus surat, menyampaikan pelajaran, atau kuliah- 
kuliah. Selain daripada itu seperti menyelidiki penyakit (kelemahan) dan 
memberi rawatan ke atas penyakit tersebut. Membina dan memakmurkan 
masjid, membuka sekolah-sekolah dan khutub khanah serta mengawasinya, 
menubuhkan kelab-kelab, persatuan-persatuan yang disertai dengan 
bimbingan dan jagaan. Ianya termasuk merayakan hari-hari yang bersejarah 
dalam Islam sesuai dengan kemuliaan dan kebesarannya, memperdamaikan 
(islahkan) di antara manusia, memperingati golongan kaya yang lalai dengan 
kewajipan mereka terhadap golongan miskin yang memerlukan pertolongan, 
menyusun serta mengumpul derma-derma dan khairat untuk dibahagikan 
pada musim-musim perayaan. Manakala wasilah umum kita ialah keimanan 
yang mendalam, pembentukan yang rapi dan kerja yang berterusan. 

Manakala wasilah kita sebagai jama'ah tajdid ialah fikrah dan 'aqidah 
yang kita akan tanamkan di dalam jiwa manusia supaya dengannya terdidik 
pemikiran umum, beriman dengannya seluruh hati dan berpadu di 
sekelilingnya seluruh jiwa. 

Demikianlah prinsip-prinsip kerja Islam dan kerja dalam semua aspek 
hidup. Ringkasnya bolehlah dirumuskan dalam dua ungkapan (iman dan 
'amal), (mahabbah dan persaudaraan) sedangkan wasilah kita untuk 
memperkenalkan Islam, menyeru kepadanya serta pembentukan ialah, 
dengan mengadakan program halakat-halakat umum, halakat khusus, usrah 
usrah, kata'ib tarbiyyah Islamiyyah yang sempurna dan kelompok da'wah 
kepada Allah. Persoalan halakat pada asalnya mengikut apa yang disebut 
oleh Ustadh Hassan Al-Banna ialah di bawah tugas-tugas Al-Akh Al-Amir; 
dan menghadiri' Majlis-majlis mingguan Al-Qur'an serta halakat. 

Manakala persoalan asal kelompok da'wah mengikut kata-kata Imam 
Hassan Al-Banna juga disebut di antara tugas tugas Al-Akh Al-Amir:" Dan 
menyertai kelompok rehlah (berkelah) selagi mana usianya 

membenarkannya. Manakala persoalan usrah pula sudah terkenal sekali 
seperti yang ditugaskan oleh Hassan Al-Banna di dalam "Risalah Khusus 
Mengenainya". Sedangkan persoalan Katibah pula telah dijelaskan oleh Al- 
Ustadh dengan katanya: "Dan pada masa ini seluruh kamu golongan Ikhwan 
terbentuk menjadi 300 Katibah". Persolan-persoalan ini telah banyak 
diperkatakan manakala wasilah yang digunakan untuk bekerja, "Memberi 
kuliah, ceramah, penulisan, mengeluarkan akhbar, majalah, pelajaran umum 
dan khusus, usrah, katibah, usaha amar ma'ruf nahi mungkar, kelompok 
da'wah al-Jihad dan jenis-jenisnya, mengajar dan penyusunan, nasihat 
tarbiyyah di sekolah-sekolah dan di Institusi pengajian, mengutus surat 
kepada pemerintah serta memberi nasihat kepada mereka". Kesemuanya ini 
ialah wasilah yang telah dicatatkan oleh Ustadh Hassan Al-Banna atau yang 
digunakannya untuk setempat. Dan di antara wasilah kita ialah 
mengujudkan saling persefahaman dengan badan-badan Islam yang lain. 
Dan ini boleh menyampaikan kita kepada satu 'front' Islam yang mempunyai 
"Kesatuan fikrah". 

Sepanjang perjalanan sejarah, ummat Islam telah mempergunakan 
wasilah-wasilah yang begitu banyak untuk mencapai beberapa matlamat di 
mana wasilah-wasilah ini sesuai dengan Islam, manakala sebahagian yang 
lain pula tidak. Dan di antaranya pula yang dipaksa oleh keadaan darurat 
manakala sebahagian yang lain pula hasil cetusan Harakah (gerakan) yang 
sihat. Dan alangkah tepat dan munasabah sekiranya wujud kajian-kajian 
yang menyeluruh terhadap sejumlah wasilah-wasilah yang telah digunakan 
oleh orang-orang Islam sepanjang tempoh gerakan mereka. 

Di sini timbul satu persoalan yang memerlukan kepada jawapan iaitu 
adalah matlamat menghalakan jalan atau cara dan dalam 

persoalan ini manusia telah diselubungi oleh satu kefahaman yang salah: 

Golongan yang berakhlaq halus berpegang bahawa matlamat itu tidak 
menghalalkan jalan (cara), selain daripada mereka ini, matlamat itu 
menghalalkan jalan dan ini adalah salah kerana bukan semua wasilah baik 
untuk menuju matlamat dan bukan semua matlamat baik pada asalnya. Di 
dalam da'wah kita, matlamat Islamiyyah memerlukan kepada wasilahnya 
yang Islam juga, dan hendaklah matlamat itu benar dan wasilah juga benar. 
Sekiranya ini jelas maka di sana terdapat suasana di dalam Islam di mana 
matlamat menghalalkan cara mithalnya berdusta dalam Islam suatu yang keji 
tetapi bila terbukti bahawa berdusta ini boleh mengelakkan kita daripada 
kezaliman atau boleh membela orang yang dizalimi, maka di dalam Islam 
suasana berdusta ini merupakan suatu yang wajib, namun demikian, 
fatwalah yang menentukan sesuatu yang boleh dan sesuatu yang tidak boleh 
samada di dalam persoalan matlamat ataupun wasilah. 

Kita memperkatakan ini untuk menerangkan betapa salahnya kita ini 
bila dikuasai oleh istilah-istilah atau terminologi asing atau kita dibelengu 
oleh konsep-konsep mereka. Kita mesti ingat kita orang-orang Islam 
Matlamat kita bersifat Islam, dan wasilah kita juga bersifat Islam. Di mana 

sahaja Islam membenarkan kita bergerak Maka bergeraklah kita meskipun 
gerakan kita ini tidak disenangi pada pandangan golongan lain. Dan di mana 
sahaja Islam melarang kita supaya jangan melakukan sesuatu maka kita akan 
tinggalkan walaupun kerja itu boleh memperdekatkan mereka dengan kita. 

(SYURA) 


'Umar Radiyallahu 'anhu berkata: 

" Orang ramai adalah pengikut kepada orang yang menegakkan urusan (syura) ini 
selama mereka bersepakat dan menyetujuinya, mereka wajib mengikuti 
keputusannya. Ini adalah kerana mereka pengikut. Bagi sesiapa (ahli syura) yang 
terlibat dengan urusan (syura) ini maka mereka hendaklah menurut dan mengikuti 
pendapat orang yang terbaik pandangannya di kalangan mereka dan mereka rela serta 
memperakukan kepintarannya dalam helah (taktik) peperangan. Ketika itu mereka 
(ahli syura) adalah pengikut orang tersebut. Wahai saudara-saudara sekalian, aku 
adalah seperti orang lain dari kalangan kamu. Aku tetap dengan keputusanku untuk 
keluar berperang sehingga keputusan dan pandanganku dihujah (dengan pandangan 
yang lebih baik) oleh ahlur-ra'yi (orang yang bijaksana) dari kalangan kamu." 

(Ditakhrijkan oleh Ibn Jarir dengan dua sanad yang kuat yang satu daripadanya ialah 'Umar 
Ibn 'Abdul 'Aziz) 

Syura di dalam Hizbullah adalah suatu pertanda semula jadi dan 
suatu sifat yang wajib, di mana tanpanya kumpulan Islam akan kehilangan 
keasliannya sebagaimana hilangnya salat. Firman Allah Subhanahu Wata'ala. 

Maksudnya: 

"Maka sesuatu yang diberikan kepadamu, itu adalah keni'matan hidup di dunia; dan 
yang ada pada sisi Allah lebih baik dan lebih kekal bagi orang-orang yang beriman, 
dan hanya kepada Tuhan mereka, mereka bertawakkal, dan orang-orang yang 
menjauhi dosa-dosa besar dan perbuatan-perbuatan keji, dan apabila mereka marah, 
mereka memberi ma'af. Dan orang-orang yang menerima (mematuhi) seruan 
Tuhannya dan mendirikan salat sedang urusan mereka (diputuskan) dengan 
musyawarah antara mereka; dan mereka menafkahkan sebahagian dari rezeki yang 
kami berikan kepada mereka. Dan orang-orang yang apabila mereka diperlakukan 
dengan zalim mereka membela diri. Dan balasan suatu kejahatan adalah kejahatan 
yang serupa, maka barang siapa mema'afkan dan berbuat baik maka pahalanya atas 
Allah. Sesungguhnya Dia tidak menyukai orang-orang yang zalim." 

(Surah Asy Syura: Ayat 36-40) 

Syura seperti yang dijelaskan di dalam ayat di atas ialah suatu sifat 
keperibadian orang-orang mu' min yang semula jadi dan tidak mungkin ada 
suatu nas yang lain yang lebih tepat menyeru kepada Syura seperti nas di 
atas ini adalah kerana ayat ini memperingatkan bahawasanya tugas orang- 
orang mu' min ialah bermusyawarah sesama orang mu' min, setiap persoalan 
menyentuh tentang orang mu' min secara menyeluruh, maka penyelesaiannya 

adalah bermusyawarah sesama mereka. Oleh itu maka tidak ada nas yang 
mengarah terhadap tuntutan Syura yang lebih jelas daripada nas ini. Oleh itu 
para sahabat Rasulullah Sallalahu 'alaihi Wasallam, manusia yang paling 
banyak sekali mempergunakan Syura sehinggakan Sayyidina 'Umar 
radiyallahu'anhu begitu bersungguh-sungguh dan berlebihan menggunakan 
Syura sehingga beliau pernah bermusyawarah dengan perempuan dan dalam 
tabir mereka, dan bermusyawarah dengan para belia bagi mendapatkan buah 
fikiran mereka yang tajam. Inilah bagaimana sopannya golongan pemerintah 
yang mempergunakan mesyuarat ini secara berlebihan. Sekiranya berlebihan 
dalam musyawarah, itu merupakan satu kesopanan maka di sana ada suatu 
tradisi yang telah dipergunakan oleh Sayyidina 'Umar. Tradisi ini ialah 
menjadikan Syura itu kepunyaan dan hak orang yang berkeahlian 
dengannya. Jelaskan perkara ini daripada dua contoh berikut: 

1. Ahli majlis Saidina 'Umar ialah golongan Qura' (para 'ulama') yang 
tua dan muda. 

2. Di hari Sayyidma 'Umar membuat lawatan ke Syam, beliau telah 
mendengar mengenai penyakit taun di sana, oleh itu beliau telah 
bermusyawarah dengan golongan terpilih para Ansar dan mereka 
berbelah bahagi. Setelah itu beliau bermusyawarah dengan kaum 
terpilih Muhajirin pula, mereka juga berbelah bahagi. Setelah itu beliau 
mengumpul golongan tertua di kalangan mereka yang mereka. 
Mereka dengan sebulat suara berpendapat supaya pulang ke Madinah, 
dengan itu mereka pun pulang. 

Suatu ketika Sayyidma 'Umar telah meminta dari seorang Badwi yang 
telah membangkangnya sedangkan persoalan itu sudah diterima bulat oleh 
orang lain dengan katanya "Duduk, kamu ini daripada orang-orang 'Arab 
Badwi," sebagai menjelaskan bahawa Syura ini diberikan kepada orang- 
orang yang berkeahlian sahaja, yang memiliki sifat-sifat khusus. 

Dari semua ini, dapatlah kita fahami bahwa Syura itu ialah suatu 
keistimewaan yang hanya diberikan kepada sesiapa yang dapat 
menyempurnakan diri mereka dengan sifat-sifat khusus keahlian Syura. Oleh 
itu pendapat majoriti yang mempunyai sifat-sifat keahlian Syura yang 
tersempurna (mengikut ijtihad kita) adalah wajib. 

Sabda Rasulullah Salllallahu 'alaihi Wasallam: 

Maksudnya: "Hendaklah kamu bersama-sama dengan golongan terbesar. " 
Rasulullah mentafsirkan erti "Al-A'zam" daripada ayat; 

"Dan bermusyawarahlah dengan mereka dalam urusan itu dan apabila engkau telah 
berazam maka bertawakallah pada Allah. " 

Sila rujuk tafsir Ibn Kathir. 

(Surah Ali- 'Imran : Ayat : 159) 

Rasulullah mengikut pendapat majoriti pada hari peperangan Uhud 
Setelah Sayyidina 'Umar ditikam beliau memilih ahli Syura dari kalangan 

yang diredhai oleh Rasulullah sehinggalah beliau wafat. Bagi memberi jalan 
kepada golongan majoriti membuat keputusan atau hukum, dan seterusnya 
Sayyidina 'Umar menyuruh supaya dibunuh sesiapa yang menentang 
mereka dan berkeras hati dengan sifat penentangan mereka. Dari apa yang 
diterangkan, kita dapati bahawa Syura itu ialah suatu kemestian, manakala 
pendapat majoriti pula ialah suatu yang mesti diterima oleh minoriti samada 
di dalam operasi pemilihan Amir, atau di dalam persoalan yang diminta 
pendapat oleh Amir. Ini ialah selepas Syura itu diberikan keistimewaannya 
kepada mereka yang berkeahlian. 

Dan inilah tradisi yang telah digunakan oleh pergerakan kita sejak 
ianya ditubuhkan. Ini adalah dengan memberi hak bermusyawarah kepada 
orang-orang yang berkeahlian sahaja. Dan majoriti itu ialah keputusan 
kepada mana-mana persoalan yang tidak mempunyai nas. Dan peraturan 
asas ini telah pun digariskan di Mesir dalam tahun 1948 pada akhir hayat Al- 
Ustadh Al-Banna sebagai bukti kepada apa yang kita perkatakan. 

Jadi apa yang kita dapat fahami ialah seseorang yang telah dipilih 
sebagai Amir tidak boleh melanggar pendapat majoriti. Ini adalah persoalan 
badihiyat dalam struktur jama'ah dan ini merupakan badihiyat di dalam 
Islam. Perbincangan boleh jadi mengambil masa yang panjang, boleh jadi 
mengambil masa yang singkat di antara seluruh ahli Syura dan Amir, tetapi 
keputusan ialah bergantung kepada majoriti. 

Adapun mereka yang berhujah dengan peristiwa Sayyidina Abu Bakar 
di hari berlakunya riddah sahaja tidak perlu mengambil pendapat majoriti 
dan Syura itu merupakan suatu petunjuk kepada Amir dan bukan suatu yang 
dimestikan, golongan yang berpendapat begini adalah salah. Abu Bakar tidak 
menghiraukan pendapat majoriti kerana kedapatan nas. 

Yang bermaksud: 

“Aku diperintahkan supaya memerangi manusia dan mereka mengeluarkan zakat." 
(Hadith tidak sempat habis Saiyyidina Abu Bakar membahaskan manusia semua, 
mereka semua sudahpun yakin dan berpuas hati.) 

Sesungguhnya setiap peristiwa di dalam masa Khalifah Al-Rasyidin 
adalah mengikut pendapat majoriti. Memang boleh jadi majoriti mempunyai 
suatu pendapat kemudian ada seorang lain mengengeluarkan suatu pendapat 
lain yang boleh diterima ramai, di antaranya Amirul mukminin,maka 
pendapat ini diterima dan ini bukan suatu yang bertentangan dengan majoriti 
tetapi majoriti berpuas hati dengan pendapat terakhir ini. 

Cara demikian bukanlah suatu cara demokrasi Barat kerana demokrasi 
Barat memberi kuasa mutlak kepada golongan majoriti untuk menghalal atau 
mengharamkan sesuatu kerana pada kita tidak ada erti pendapat-pendapat 
ramai, sekiranya pendapat itu bertentangan dengan nas. 

Syura pada kita ialah sesuatu yang tidak ada nas, bagi penghidupan 
seharian kaum Muslimin dan sebagainya. Oleh itu pendapat majoriti adalah 
suatu perkara yang biasa di dalam perkara-perkara yang sehubungan dengan 

Jamaah Islam (Hizbullah) di mana Syura itu sendiri diwujudkan mengikut 
lunas-lunas Jama'ah Islam secara ilzam (mesti). Ini ialah kerana beberapa 
faktor: 

2. Selagi mana hasil keputusan yang menyentuh seluruh kumpulan Islam, maka 
adalah suatu perkara biasa bagi majoriti dari golongan ahli fikir untuk membuat 
keputusan. 

2. Selagi mana pemilihan Amir diberi hak kepada majoriti dari golongan Ahlul-halli 
Wai-'Aqdi (golongan pemimpin) di dalam Jama'ah Islam (Hizbullah) maka ini adalah 
suatu perkana biasa kerana ini merupakan iktisas majoriti mereka. 

3. Sesungguhnya struktur Jemaah Islam (Hizbullah) tidak akan kemas serasi dengan 
pimpinannya selagi mana Syura itu tidak hidup di dalamnya. 

Adapun orang-orang yang mengatakan Syura ini hanya suatu 
pemberitahuan (Mu'alimah) dan bukan suatu kemestian (Mulzimah) 
sebenarnya mereka ini tidak menghiraukan sangat kesan-kesan yang akan 
timbul daripada percakapan mereka itu. Di antaranya timbul natijah-natijah 
yang tidak 'amali selain dari percakapan mereka itu sendiri tidak didasarkan 
kepada nas-nas. Tidak seorang pun yang pernah menyebut bahawa salah 
seorang daripada Khalifah Al-Rasyidin di suatu ketika telah bermusyawarah 
dengan Ahlul-halli Wal-'Aqdi (golongan pimpinan). Kemudian pendapat 
mereka (yang memberi nasihat) itu diabaikan. Sesungguhnya umat Islam 
tidak akan sempurna urusannya sekiranya kuasa bertindak diserahkan 
kepada seorang secara mutlak. 

Sesungguhnya pada masa sekarang kita melihat pendapat yang 
mengatakan bahawa Syura itu suatu pemberitahuan bukan suatu kemestian 
adalah suatu pendapat yang ganjil dan lebih pelik danpada ini lagi, bilamana 
pendapat ini dipegang oleh suatu organisasi. Kerana mana-mana tanzim 
yang berdasarkan kepada fikrah ini (iaitu Syura adalah pemberitahuan dan 
bukan kemestian) akan membawa kepada perpecahan demi perpecahan di 
kalangan anggotanya, kerana Amir dikala ini tidak mempunyai sebarang 
kekuasaan untuk memaksa orang mematuhinya. Sesungguhnya Jama'ah itu 
lebih utama daripada kekuasaan dan perpaduan Jama'ah tidak dibina dengan 
kekuasaan dan kekerasan tetapi ianya disatukan oleh perasaan redha 
meredhai di antara anggotanya. Dalam bekerja sekiranya Amir Jama'ah 
sendiri yang menolak pendapat Jama'ah, maka di ketika itu jama'ah tidak 
mungkin berjalan malah untuk meneruskan perjalanan biasa pun tidak 
mungkin apatah lagi untuk berkembang. Sesungguhnya kita, seluruh orang 
Islam berkewajipan untuk mengujudkan suatu corak Syura yang sesuai di 
peringkat tempatan, negeri dan peringkat antarabangsa demi untuk 
mengujudkan suatu daulah Islamiyyah yang akan datang, dengan izin Allah 
di mana daulah ini mempunyai seluruh tunggak tunggak kejayaan. 

Tanpa kehadiran faktor di atas ini kita tidak mengetahui bagaimana 
sebuah negara kita boleh wujud dan bagaimana Amir kita mampu 
mengendalikan dunia Islam dari satu penjuru ke satu penjuru yang lain. 

Bagi mereka yang berpendapat bahawa Syura pada masa ini sebagai 
pemberitahuan bukan suatu kemestian seolah-olah mereka memperkatakan 
mengenai umat Islam itu sebagai suatu keluarga kecil dan jahil bahawa di 
dalamnya terdapat pimpinan yang bijak dan agung. 

Kita berkewajipan menyerahkan hak keistimewaan Syura ini kepada 
mereka yang berkeahlian dan sekiranya telahpun kita berbuat demikian maka 
tidak harus keluar dari keputusan yang dicapai dalam Syura mereka atau 
keluar daripada pendapat majoriti yang telahpun membuat perbincangan, 
soal jawab dan berpuas hati dengan segala perbincangan itu. 

Seorang Amir mestilah berkemampuan untuk membawa majoriti 
menerima pandangannya yang sihat itu. Dan majoriti yang soleh tidak akan 
berpecah mengenai pendapat yang baik sekiranya majoriti itu dipilih dan 
yang baik dan ditarbiyahkan. 

Satu yang harus diperhatikan di mana Al-Ustadh Maududi 
berpendapat Amir hendaklah mengikut Syura secara ilzam (mesti) yang 
sebelum ini telah mengambil suatu arah yang lain. Boleh jadi di antara yang 
patut kita ambil di dalam perjalanan Syura kita ialah dengan berpegangkan 
kepada beberapa kaedah yang boleh sampai kepada suatu pendapat yang 
paling kemas dengan memberikan hak keistimewaan kepada Amir di dalam 
semua peringkat. Sekiranya Amir berselisih pendapat dengan majlis 
kepimpinan maka dengan tugasnya akan membawakan persoalan ini kepada 
kepimpinan yang lebih tinggi atau kepada barisan (hairaki) yang berwibawa 
yang lebih luas. 

Tidak akan sempurna perjalanan umat Islam kecuali dengan Syura. 
Dan mereka tidak akan dapat bergerak ke hadapan kecuali dengan Syura. 
Dan kita sebagai Jama'ah juga tidak akan sempurna kecuali dengan Syura. 
Jama'ah tidak mungkin tertegak tanpa Syura. Apabila kita gagal 
melaksanakan Syura secara praktik, maka Jama'ah ini akan ter keluar 
daripada sifatnya sebagai Jama'ah Islamiyyah. Dan ianya tidak lagi terpilih 
untuk mengendalikan perjalanan ummah ini. Sebagai memulakan perjalanan 
yang terpimpin, dengan syuralah kita akan mencapai persetujuan untuk 
mengambil sesuatu kaedah yang boleh kita bicara dengannya. Dengan 
syuralah kita boleh memansuhkan suatu kaedah baru sekiranya ternyata 
yang lama itu salah. Dengan syuralah dapat kita mengatasi problem bersama. 
Dengan syuralah kita bersetuju untuk berjalan dan membuat keputusan. 
Tidak seorangpun mampu di dunia ini dan tidak seorang pun seharusnya 
berjalan dengan Jama'ah tanpa Syura. Oleh itu tidak dapat tidak kita mesti 
mempunyai kaedah di dalam Syura. Bilakah ianya mesti dan bilakah ianya 
tidak. 

a) Syura di dalam Jama'ah mestilah diserahkan kepada ahlinya. 
Bilamana Syura telahpun diserah kepada ahlinya, maka pendapat 
majoriti adalah suatu kemestian kecualilah kalau majoriti itu ingin 
menyerahkan persoalan kepada kuasa yang lebih tinggi atau kepada 
suatu kekuasaan yang lebih luas tetapi lebih rendah daripada haknya 

yang semesti samada yang itu ataupun yang ini. Tetapi majoriti 
hendaklah mempunyai hak untuk membuat keputusan. 

b) Dari kata-kata Ustadh Al-Banna, bolehlah difahamkan di mana Al- 
Akh Al-Amil atau Al-Akh Al-Mujahid kewajipannya mematuhi 
sepenuhnya dari segi prinsip di mana hak Syura itu adalah kepunyaan 
orang yang lebih tinggi daripada Al-Akh Al-Mujahid, dalam istilah 
Ustadh Al-Banna dikenal sebagai Al-Naqib atau Al-Akh Al-Na'ib dan 
yang lebih tinggi. 

c) Namun demikian pimpinan berhak memperluaskan bidang Syura 
sekiranya bidang ini diperluaskan maka keputusan hendaklah diberi 
kepada majoriti skop tadi. Malah kalau pimpinan ingin 
memperluaskan lagi skop Syura dalam suatu persoalan kepada 
ikhwah-ikhwah Amil pun boleh dilakukan berpandukan dengan 
cermat kepada peristiwa Uhud. 

d) Namum demikian setiap persoalan yang sudah pun diputuskan 
oleh kuasa tertinggi dalam Jama'ah, maka tidak seharusnya dibawa 
turun kepada kekuasaan yang lebih rendah untuk disyurakan. Tetapi 
dia masih mempunyai hak untuk membuat pandangan terhadap 
kesan-kesan negatif, atau berhak membincangkannya. Ini boleh diukur 
dengan cermat dengan apa yang telah dilakukan oleh Sayyidina 'Umar 
radiyallahu'anhu di hari Sayyidina Abu Bakar mencanggahi 
sebahagian mereka di mana 'Umar telah mengoyak kertas keputusan 
dan terus ke hadapan Abu Bakar membincangkannya. 

e) Hendaklah Syura itu dikekalkan sebagai sebahagian dari kaedah- 
kaedah yang dipersetujui sehinggalah kaedah itu dibatalkan atau 
dipinda. Sekiranya terdapat kaedah kaedah yang dipersetujui oleh 
sebuah negeri dengan beberapa negeri yang lain atau di antara suatu 
markas di dalam sesebuah negeri atau di antara (rakyat umum) dan 
pimpinan sesuatu markas, maka kaedah inilah yang mesti dikuat 
kuasakan sehingga dimansuhkan. Ini dapat dicontohi dengan apa 
yang telah dilakukan oleh R.asulullah Sallallahu 'alaihi Wasallam pada 
hari Badar di mana baginda telah mengemukakan dalam bentuk Syura 
malah berulangkah baginda mengemukakan dengan tujuan untuk 
mendapatkan pendapat kaum Ansar kerana dicurigai kalau-kalau 
mereka fahamkan bahawa bai'ah pertama mereka dengan Al-Rasul 
Sallallahu 'alaihi Wasallam di hari bai'ah Aqabah di mana mereka 
hanya bertanggungjawab mempertahankan Rasulullah Sallallahu 
'alaihi Wasallam atau membantunya sekiranya baginda diserang di 
dalam Madinah. Tetapi bilamana Rasulullah Sallallahu 'alaihi 
Wasallam diberi sokongan maka Rasulullah Sallallahu 'alaihi 
Wasallam pun memutuskan supaya berperang. 

Sesungguhnya kita sebagai suatu Jama'ah yang bergerak ke hadapan 
dan dalam suasana umat Islam yang sedang tenat, kita mengharapkan agar 
ummah ini dapat menegakkan negara antarabangsanya dengan izin Allah, 

dan Jama'ah ini tabi'atnya tidak dapat ditegakkan kecuali melalui kaedah 
kaedah yang dicetuskan dari Syura. Ia semestinyalah mencapai persoalan ini 
kerana apa yang telah Allah ' Azza wajalla jadikan bahawa al-Syura itu adalah 
di antara ciri-ciri Jama'ah Muslimah sebagaimana yang disebutkannya baik di 
dalam salat maupun zakat. 

Pengendalian urusan ummah Islam secara diktatorship adalah suatu 
yang salah dan tidak mungkin dapat diterima di zaman kita ini. Sekiranya 
jelas bagi kita betapa pentingnya Syura di dalam perjalanan dan 
pembentukkan Jama'ah, serta betapa pentingnya pula kaedah yang boleh 
menentukan corak al-Syura itu, maka kita berkewajipan menerangkan 
seterusnya akan pri pentingnya keta'atan di dalam Jama'ah Mus l imah. 
Sesungguhnya kehilangan sifat ta'at dan patuh bererti hilanglah Jama'ah. 
Dari sini timbullah apa erti ta'at dan apa erti mufaraqah (meninggalkan 
kumpulan Islam) itu seperti yang disebutkan dalam hadith: 

(Sesiapa yang tidak ta'at dan mufarrakah ) kita mestilah menyelaraskan di 
antara pengertian ta'at dan pengertian Syura, kerana banyak di kalangan kita 
yang dipilih untuk membimbing menuntut agar dita'ati sedangkan mereka 
tidak tahu hak-tak keistimewaan orang itu untuk menyertai Syura. Mereka 
tidak berjaya di dalam memimpin ummah Islamiyyah dan mereka tidak 
berjaya dalam mana-mana bahagian pentadbiran dalam ummah ini, apatah 
lagi berjaya memimpin Jama'ah Ikhwanul Muslimin di mana-mana. 
Pembentukkan umumnya berdasarkan kepada nilai-nilai Islam yang sejati 
bukan dibuat-buat atau dipaksa-paksakan. 

Kepada golongan seumpama ini, ingin kita perkatakan: Sesungguhnya 
kamu tidak akan bertemu di dalam perjalanan kamu selain dan satu natijah 
sahaja, iaitu setiap orang yang menyertai kamu berniat untuk mufarraqah 
kamu. Sekiranya para fuqaha' mazhab Syafi'e membolehkan seseorang itu 
mufarraqah dengan imam dalam sembahyangnya kerana beberapa hal 
tertentu apakah saudara nampak orang Muslim itu boleh bersabar dengan 
pimpinan kamu yang keras, menindas dan berpura-pura dalam suatu masa 
yang panjang tanpa berniat untuk mufarraqah? Apakah seorang Muslim itu 
mengendalakan perjalanan syura sejak dari awal lagi? Fikiran yang 
seumpama ini adalah fikiran yang salah awal awal lagi. Sekiranya Syura 
mesti dihidupkan dan demikian juga keta'atan, maka bagaimanakah kedua- 
duanya boleh dipertemukan? 

Kita menegaskan: Sesungguhnya seorang Amir yang menta'ati Syura 
dari dalam Jama'ah, akan lahirkan keta'atan setiap anggota dari dalam 
kepadanya secara automatik. Sesungguhnya keta'atan anggota Jama'ah ialah 
ketaatan Syura dan di mana kepimpinan itu tunduk kepada Syura relah 
dipertanggungjawabkan kepada anggota-anggota yang berkeahlian. Setiap 
ahli Syura tunduk kepada Syura itu sendiri dan kaedah-kaedahnya yang 
dicetuskan oleh Syura itu sendiri. Dengan ini sahajalah tercantumnya dua 
persoalan iaitu Syura dan keta'atan. Syura tunduk kepada pimpinan 
manakala saf-saf yang dipimpin tunduk kepada pimpinan yang merupakan 
perlaksanaan keputusan Syura. Kesemua ini sebenarnya adalah tuntutan 

hukum syara' dan perlaksanaannya. Perkara ini mempunyai disiplin yang 
tersendiri yang diketahui ramai di dalam agama kita dan di dalam da'wah 
kita. Suatu perkara yang mesti jelas kepada kita ialah barisan mujahiddin dan 
pekerja Islam berkewajipan menta'ati kerana perlaksanaannya memerlukan 
kepada keta'atan, kecuali bilamana terdapat kemudharatannya. 

Sepertimana yang dinaskan oleh para fuqaha' Hanafi yang berkata 
bahawa menta'ati Amir tentera adalah wajib kecualilah bila pendapat ramai 
melihat kemudharatannya, maka ketika itu diambil pendapat ramai. 

Suatu perkara yang penting di mana jama'ah tidak dapat tidak, 
mestilah menyesuaikan di antara keta'atan yang mutlak dan bijak dengan 
Syura yang tidak mengenepikannya atau menolaknya, dan tidak seharusnya 
agama Allah ini digendalakan. Sekiranya jama'ah tidak berjaya berbuat 
demikian maka kegagalanlah yang akan diperolehinya. Khususnya dalam 
peringkat pembinaan ini. 

Wallahu a'lam: 

(PIMPINAN-PIMPINAN: PEMILIHAN DAN PEMBENTUKANNYA) 


Dalam suatu athar yang panjang daripada Ibnu Abbas Imam Bukhari 
menyebutkan bahawa: 

"Abdul Rahman Bin 'Auf bertemu Ibn 'Abbas lalu berkata: Kalau anda 
tahu ada seorang datang menemui Amirul Mu'minin lalu berkata; kalau 
'Umar mati aku akan lantik (berbai'ah) dengan si pulan. Demi Allah 
Saiyyidina 'Umar marah, kemudian dia berkata Insya Allah saya akan tampil 
bercakap di hadapan ramai pada malam ini untuk mengingatkan mereka 
bahawa ada golongan yang hendak merampas mandat kekuasaan mereka." 

Cuba saudara perhatikan perkataan mereka hendak merampas 
kekuasaan daripadanya (jj yang pada pokoknya kekuasaan ini 

adalah daripada syura' dan suatu yang pokok juga di mana siapa saja 
daripada orang orang Islam tidak boleh berkuasa kecuali dengan keredhaan 
orang-orang Islam dan syura' mereka. Hadith ini diperkuatkan lagi dengan 
suatu hadith yang lain yang telah diriwayatkan oleh Ibn 'Abbas daripada 
'Umar didalam bahagian terakhir daripada suatu khutbahnya di Madinah. 
Beliau telah menyebut seperti berikut: 

"Sesiapa membai'ahkan seorang lelaki tanpa pemesyuaratan daripada orang- 
orang Islam, kemudian mubai'ah mereka berdua itu tidak dituruti oleh orang 
ramai, hendaklah dibunuhkan kedua-duanya . " 

Sesungguhnya bukanlah merupakan keharusan dengan apa bentuk 
sekalipun dirampas kebebasan memilih 'Amir di dalam setiap peringkat dan 
anggota-anggota Hizbullah (parti Allah), dan tidak seharusnya berlaku 
kelemahan anggotanya dalam memilih salah seorang daripada mereka untuk 
memerintah di setiap tempat. Samada sedikit atau pun banyak bilangan 
mereka kerana inilah sahaja jalan yang sempurna untuk mengekalkan 
keutuhan saff dan untuk mengagihkan tenaga-tenaga ke jalannya yang 
sebenar dan untuk menjaminkan seseorang itu tidak akan menjadi Imam 
dengan keadaan dia dibenci orang. Dan setiap anggota Hizbullah 
berkewajipan meneliti satu persoalan yang penting semasa membuat 
pemilihan pimpinan iaitu memilih yang paling layak, yang paling ber'ilmu, 
ber'amal dan yang paling diterima ramai serta memperhitungkan lama dan 
dahulu dalam da'wah. Kita berpendapat dua perkara ini tidaklah menjadi 
syarat kepada peraturan dalam pemilihan supaya dapat kita kekalkan 
peluang terbuka di hadapan mereka yang cerdik serta layak muncul ke 
hadapan tetapi ini adalah suatu hal yang jarang-jarang berlaku. Tetapi 

apabila golongan yang kurang pengalaman atau sedikit pengalamannya 
tampil ke hadapan untuk pimpinan maka ini boleh membawa kepada 
"delima" dan berlaku kepincangan di dalam kriteria pemililian dan 
pertimbangannya. Begitu juga apabila yang lebih muda tampil ke hadapan 
tindakan ini boleh menimbulkan ejekan atau penghinaan oleh anggota- 
anggota yang lebih tua dan orang yang lebih kecil ini mungkin tidak 
mendapat penghormatan yang sepatutnya bahkan boleh membawa kepada 
penghinaan Jama'ah secara menyeluruh. Bagi orang yang terdahulu ada 
kelebihannya di dalam Islam. 

Firman Allah Subhanahu Wata'ala: 

" Dan orang-orang yang datang sesudah mereka (Muhajirin dan Ansar), mereka 
berdoa: 'Ya Tuhan kami, beri ampunlah kami dan saudara-saudara kami yang telah 
beriman lebih dahulu dari kami, dan janganlah Engkau membiarkan kedengkian 
dalam hati kami terhadap orang-orang yang beriman; Ya Tuhan kami, sesungguhnya 
Engkau Maha Penyantun lagi Maha Penyayang. " 

(Surah Al-Hasyr: Ayat 10) 

Mera'ikan sikap penerimaan umum terhadap seorang pemimpin 
membawa kita lebih mampu untuk membuat perhubungan dan kerja. 
Manakala sikap mera'ikan 'ilmu dan melaksanakannya adalah suatu yang 
lebih membawa kita kepada Istiqamah dan menjauhkan diri daripada yang di 
keji. 

Inilah suatu yang mempunyai hubungan di dalam tajuk pemilihan 
pimpinan di dalam Islam, tetapi di sana ada suatu perkara yang lain pula 
iaitulah kerja memproses kelahiran pimpinan yang berkeahlian untuk 
memimpin kaum Muslimin yang merupakan suatu sudut yang terpenting 
dalam kerja Hizbullah dan inilah yang akan kita perkatakan seperti berikut: 

Lebih daripada satu persoalan Allah Subhanahu Wata'ala telah 
menceritakan kepada kita mengenai kisah Nabi Adam 'alaihissalam dan di 
antara apa yang dapat kita perhatikan dari kisah Nabi Adam 'alaihissalam ini 
ialah Allah Subhanahu Wata'ala tidak menyuruh para Malaikat sujud 
kepadanya kecuali setelah memperlihatkan kepada mereka tentang 
kelebihan-kelebihan Adam 'alaihissalam: 

Firman ALlah Subhanahu Wata'ala: 

" Dan (ingatlah) ketika Kami berfirman kepada para Malaikat: Sujudlah kamu kepada 
Adam, maka sujudlah mereka kecuali Iblis; ia enggan dan takabbur dan adalah ia 
termasuk golongan orang-orang yang kafir . " 

(Surah Al-Bacjarah: Ayat 34) 

Dan perhatikan dari peristiwa yang tercatit di dalam pendahuluan 
Tafsir Al-Baqarah ini iaitu Rasulullah Sallallahu 'alaihi Wasallam meminta 
daripada serombongan yang datang kepadanya setiap seorang membaca 
sesuatu daripada Al-Qur'an dan di sinilah Rasulullah Sallallahu 'alaihi 
Wasallam telah melantik seorang dan mereka yang menghafal surah Al- 

Baqarah sebagai Amir kerana beliau ini mempunyai kelebihan daripada 
orang lain. 

Kaedah dasar dalam urusan kepimpinan ialah diberikan kepada orang 
yang berkeahilan; orang yang berkeahlian ini ialah siapa sahaja yang 
memiliki sifat-sifat khusus dan sifat sifat keahlian untuk Qiadah, biasanya 
manusia ini tidak akan menyerah pimpinan mereka dengan secara pilihan 
kecuali kepada manusia yang mereka rasa mempunyai kelebihan dari mereka 
dan dengan kelebihan itulah dapat memimpin mereka. Orang yang memilih 
sifat ini ialah orang yang memiliki 'ilmu di dalam politik, 'ilmu mengenai 
peperangan, seninya, sejarahnya, jalannya, taktiknya dan tuntutan tuntutan 
Qiadah ketenteraan dan seterusnya dalam semua perkara. 

Tidak syak lagi di samping itu terdapat syarat-syarat yang lain untuk 
setiap jenis pimpinan tetapi ini adalah syarat paling pokok, sesungguhnya 
umat-umat kafir dewasa ini telah berjaya mengujudkan Mahazin pusat-pusat 
latihan bagi melahirkan berbagai jenis pimpinan dengan kelayakan yang 
maksima atau tinggi di dalam setiap sudut dari sudut-sudut penghidupan. 

Kepimpinan politik mempunyai pusatnya yang tersendiri iaitu parti- 
parti yang merupakan sekolah khusus dan pimpinan ketenteraan mempunyai 
sekolahnya yang tersendiri dengan cara-cara bagaimana boleh melahirkan 
dan menghasilkan kepimpinan ini dan katakanlah sahaja mana mana sudut 
penghidupan. 

Pusat-pusat ini dibantu oleh biro-biro dan kelab-kelab atau jentera- 
jentera khusus dan jalan-jalan operasinya sehingga setiap individu boleh 
mengambil tempatnya yang sesuai untuk berkhidmat kepada bangsanya, 
tanahair atau 'aqidahnya. Adapun kita sebagai orang Islam, kepimpinan itu 
bagi kita adalah suatu perkara yang jauh berbeza dengan mereka dari 
beberapa sudut. Meskipun di sana terdapat beberapa persoalan yang 
mempunyai persamaan yang tidak dapat ada pada kita dan pada mereka dan 
kita mestilah mengakui bahawa qiadah-qiadah Muslimah yang terpimpin 
(Rashidah) tidak mampu melahirkan kecuali dengan bilangan yang sangat 
sedikit. Dan tidak keterlaluan kalau kita katakan bahawa qiadah yang 
seumpama ini belum pernah muncul dalam bentuk peribadi yang kamil 
kecuali dalam generasi pimpinan yang ditarbiyyahkan oleh Rasulu'llah 
Sallallahu 'alaihi Wasallam di mana hasil daripada tarbiyyah Rasulu'llah 
Sallallahu 'alaihi Wasallam ini muncul pimpinan-pimpinan agung yang telah 
memerintah dunia ini dengan syari'at Islam, begitu licin, selicin pengendalian 
rumah tangga. Dari satu sudut yang lain kita mestilah mengakui di mana 
golongan kafir telah berjaya dalam usahanya mengadakan institusi-institusi 
penetasan pimpinan mereka yang berkesan (kelab-kelab, sekolah-sekolah, 
dan dewan-dewan free mason). Dan jarang sekali institusi-institusi Islam 
berjaya melahirkan satu generasi yang mampu untuk memimpin di berbagai 
peringkat dan tidak syak lagi ini adalah satu keperluan yang besar. 

Saudara tidak boleh menyerahkan pimpinan ummah ini kepada 
anasir-anasir yang kerdil atau lemah, jahil atau tidak bermaya atau sempit 

pandangan dan ummah Islamiyyah tidak boleh menyerahkan pimpinannya 
kepada peribadi peribadi seumpama ini. Oleh yang demikian tidak dapat 
tidak, kita mesti mencari jalan untuk memilih anasir-anasir yang terbaik dan 
dipertingkatkan bakat dan kemampuannya yang berbeza supaya layak 
dicalonkan untuk memimpin ummah ini. Untuk menentukan kadar kejayaan 
kita dalam usaha melahirkan golongan-golongan yang pintar lagi mampu 
yang boleh dikesan keujudan mereka oleh manusia biasa dan merasakan 
golongan ini layak diberi thiqah', bergantung kepada kemampuan golongan 
ini melaksanakan kerja kerja mereka dengan penuh keikhlasan kepada Allah 
Subhanahu Wata'ala, sejauh itulah kita menuju ke jalan kejayaan. 

Dan telah berlalu satu period para pengkaji kedudukan gerakan Islam 
hampir sebulat suara mengatakan bahawa gerakan-gerakan Islam ini tidak 
mampu mengekal warisan kepimpinan bagi memenuhi perjuangan dan 
kerjanya. Gerakan Islam tidak mampu mempertingkatkan anggota 
anggotanya ke peringkat pimpinan yang tinggi. Sebagai akibatnya, gerakan 
Islam terhakis dan reput dari dalam. Apakah Hizbullah sanggup mengatasi 
masalah ini? Lantaran itu kita mengharapkan satu jawapan yang positif. 

Sesungguhnya Hizbullah berkewajipan mengorbankan sebahagian 
besar dari tenaganya dalam rangka progrem mempercepatkan penetasan dan 
penglahiran pimpinan-pimpinan agung untuk orang-orang Islam. Semuanya 
ini tidak akan dapat dikerjakan kecuali dengan kerjasama antara pimpinan 
dan individu. Sesungguhnya tugas pertama bagi Jama'ah ialah memproses 
pengeluaran saff qiadah untuk orang Islam melalui tarbiyyah pelajaran dan 
'ilmu pengetahuan. Sungguhpun begitu, hendaklah dibezakan di antara 
tarbiyyah seorang al-akh itu, supaya ia menjadi saleh bagi memimpin dan 
mengepalai ummat adalah satu hal, manakala seorang al-akh itu merasakan 
dia sahaja berhak memimpin adalah satu hal yang lain pula, yang pertama 
adalah kewajipan sedangkan yang kedua ialah penyakit. 

Kita bermohon kepada Allah Subhanahu Wata'ala supaya 
membersihkan hati kita dari segala penyakit. 

(PENYESUAIAN YANG SUKAR) 


Serumit-rumit suasana yang dihadapi oleh da'wah di masa kini di 
mana ia memerlukan kepada usaha menyesuaikan di antara beberapa 
persoalan yang semuanya rumit belaka. Namun serumit mana sekalipun 
usaha-usaha da'wah ini mestilah dilakukan juga. 

A) Thigah ( Kepercayaan ) dan Keselamatan 

Kepercayaan kepada pimpinan hampir merupakan sembilan puluh 
peratus dan tuntutan yang diperlukan oleh kerja-kerja dalam bidang politik, 
kerja-kerja agama malahan kerja-kerja umum secara menyeluruh. Kita adalah 
gerakan yang merangkumi aspek penghidupan seluruhnya kerana tabi'at 
Islam menuntut berbuat demikian malah lebih besar dari itu. Oleh itu maka 
nilai thiqah ini di kalangan pimpinan adalah tinggi dan selepas itu thiqah 
menjalar hingga ke saf di bawah. Namun demikian thiqah ini tidak mungkin 
wujud melalui rayuan yang dibuat oleh saf kepada ummah atau rayuan 
qiadah kepada saf, tetapi thiqah ini lahir dari beberapa faktor. Bibitnya 
bermula di kalangan qiadah atas kemudian menjalar ke bawah hinggalah ke 
anggota ummah dengan perantaraan kesedaran, kefahaman, sabar, istiqamah 
dalam kerja, jauh pandangan, keanjuran, berlapang dada dan menganalisa 
dengan alasan. Anggota biasa bila berhubung sekejap dengan anggota 
qiyadah akan terasa penuh kepercayaan selepas pertemuan yang sekejap itu 
kerana saudaranya mendengar darinya dengan penuh minat dan 
kesungguhan dan memahami seluruh permasalahan yang beliau 
berbincangkan sehingga berpuas hati dan pimpinan mengambil berat kepada 
musykilah sehingga tidak ada yang diabaikan. 

Kesemua ini berjalan dan berlandaskan kepada sunnah. Inilah contoh 
seumpamanya yang mampu menaburkan bibit bibit kepercayaan di kalangan 
saf, manakala tindakan yang leceh dan kata-kata yang diluahkan tanpa 
pertimbangan dan perhitungan atau meninggalkan syara' dan hukum 
hukumNya - kesemuanya ini merupakan faktor yang menggugat thiqah, 
sedangkan ia merupakan suatu syarat yang menjadi kemestian untuk segala 
urusan dan setiap perjalanan. 

Dalam beberapa ketika Jama'ah boleh membuat sesuatu keputusan 
berdasarkan kepada beberapa faktor atau beberapa maklumat yang 
diperolehinya (yang ada padanya) dan dalam beberapa ketika yang lain 
Jama'ah tidak boleh mendedahkan kepada ahli tertentu sudut-sudut 
keputusan lantaran dihalang oleh syara' atau keselamatan dan bila mana 


Sayyid Hawwt 


69 




Beberapa Pelajaran Dalam ‘Amal Islami 1 


tidak kedapatan thiqah yang seutuhnya di antara saf dan qiadah maka 
mustahil segala sesuatu akan berjalan dengan baik. Kadangkala yang lain 
pula tidak boleh ditauthiq (diberi kepercayaan) kepada seorang akh kecuali 
setelah dikenal kerana perlu diperhitungkan dari sudut keselamatan. Dalam 
hal ini dan seumpamanya akan ternampak kebijaksanaan qiadah dalam 
tindakannya dan bijaksanaan yang paling tinggi ialah bilamana qiadah 
mampu mengujudkan thiqah yang paling utuh tanpa mengabaikan tuntutan 
tuntutan keselamatan, kesemuanya ini tidak akan tercapai oleh qiadah 
kecuali setelah mampu memenangi thiqah anggota dengan tindakan- 
tindakannya melalui interaksi yang berterusan serta bijak lagi logik. Sehingga 
bilamana keadaan memaksa di mana suatu hal itu tidak dapat diberi alasan 
maka saf bersedia menerimanya tanpa alasan (dalam bentuk talakki) tetapi 
thiqah masih mantap dan saf masih mempertahankan qiadah berdasarkan 
kepada pengetahuannya iaitu biasanya berbuat sesuatu adalah melalui kajian 
yang cermat dan syura yang dipatuhi serta jauh pandangannya., semoga 
sikap Abu Bakar Radiyallahu 'anhu di hari perjanjian Hudaibiyyah mampu 
menerangkan maksud ini. 

B) PENJELASAN YANG MEYAKINKAN DAN KERAHSIAN 

Selagimana sifat menyimpan rahsia tidak menjadi akhlaq dan 
kebiasaan Jama'ah dan individu dalam Jama'ah kesemuanya, dan selagimana 
maklumat-maklumat yang diperolehi itu disalurkan tanpa mengikut kaedah 
tertentu dengan kadar yang diperlukan sahaja dan setiap maklumat itu tidak 
dirahsiakan dan didedahkan kepada siapa sahaja (kecuali dengan perintah 
saf) dan selagimana persoalan ini tidak dapat diperkemaskan maka selama 
itulah Jama'ah akan terus terjatuh ke dalam jebak-jebak merbahaya dan 
mustahil bagi Jama'ah mencapai matlamatnya. Sesungguhnya pada hari ini 
kedapatan penyusupan jentera-jentera perisik antarabangsa yang 
menggerunkan dan dengan satu kesilapan sahaja yang di lakukan oleh 
seorang Muslim di dalam saf atau di luarnya akan dapat menyeret Jama'ah 
kepada kebinasan yang dahsyat. Dalam beberapa ketika jiwa seseorang 
Muslim itu mendesak dan dalam ketika berda'wah kepada jalan Allah supaya 
bercakap lebih daripada yang sepatutnya. Di dalam menjelas serta 
meyakinkan pendengar biasanya diluahkan kata-kata yang bertentangan 
dengan tuntutan kerahsian dan kadangkalanya kesemuanya ini dilakukan 
dengan hasrat mempertahankan dirinya atau Jama'ah dan sebagai akibatnya 
terdedahnya suatu yang dirahsiakan. Tidak syak lagi tarbiyyah yang mantap 
kepada setiap akh adalah merupakan satu satunya penyelesaian. Dengan 
tarbiyyahlah seseorang akh itu dapat menilai sesuatu percakapan itu samada 
baik atau pun tidak. Dengan tarbiyyahlah seseorang akh itu tidak 
mengabaikan keselamatan dan kerahsian serta boleh menilai padahnya 
khianat - sekiranya ia mengkhianati, setiap akh hendaklah mengetahui jalan 
untuk mencapai sesuatu itu bukanlah dengan dzan (tidak yakin). 
Mengabaikan sesuatu rahsia itu dengan mendedahkannya di khalayak ramai 
dengan tujuan mencari kepercayaan mereka itu adalah merobohkan thiqah 
dari dalam diri mereka kerana bilamana mereka melihat rahsia-rahsia 
saudara terdedah kepada mereka maka tiada alasan bagi mereka untuk 

mempercayai saudara. Sesungguhnya mereka tidak mampu untuk bersetuju 
supaya rahsia yang didedahkan itu boleh dikekalkan sebagai rahsia. Akh 
yang berkenaan mestilah mengetahui jalan yang sebenar untuk menawan 
keyakinan iaitulah dengan bersebati dengan Islam - tanpa yang lain dan 
dengan mengetahui hukum hukum dalam Islam serta tunduk kepadanya - 
tanpa yang lain, selepas itu barulah bermulanya perjalanan di dalam Jama'ah. 
Selepas itu al-akh mengetahui sempadan-sempadan yang semestinya 
manakala perjalanan yang tidak tersusun dan berencana, ucapan-ucapan 
yang tidak bertanggungjawab, keinginan hendak menonjolkan diri sebagai 
seorang yang 'arif tentang persoalan dalam atau berbohong dan mendakwa 
sesuatu dengan keterlaluan atau menyebut-nyebut tentang hubungan- 
hubungan peribadi yang selalu disebut-sebut yang sepatutnya tidak disebut, 
kesemuanya ini hendaklah dicabut ke akar umbinya. Sesungguhnya 
penjelasan yang meyakinkan itu tidak seharusnya diluahkan sehingga terjejas 
kerahsiaan dan kepentingannya. 

Telahpun kita perkatakan di dalam pelajaran ini suatu contoh kepada 
perserasian yang sukar dilakukan. Di dalam pelajaran-pelajaran yang lain 
kita akan melihat beberapa contoh yang lain pula tentang bagaimanakah 
boleh dicantumkan di antara rahsia dan kemunculan qiadah di kalangan saf. 
Bagaimanakah boleh dicantumkan di antara syura dengan kerahsian. 
Bagaimana boleh dicantumkan di antara pemilihan qiyadah dan 
kewibawaannya? Bagaimanakah boleh dicantumkan di antara pembaharuan 
qiyadah dan penerusan tokoh - tokoh asal? Kesemuanya ini merupakan 
percantuman dan perserasian yang sukar yang tidak dapat tidak mesti di 
adakan. Pemikiran dan kebijaksanaan yang berdasarkan Islam senantiasa 
berkewajipan bekerja untuk mencari penyelesaian. 

(KEPIMPINAN YANG DIPILIH DAN KEPIMPINAN YANG 
DIPERBAHARUI SERTA KESELAMATAN KEDUA-DUANYA) 


Sudah sekian banyak gerakan yang timbul saban hari dengan 
munculnya tokoh-tokoh (rijal-rijal). Tidak kurang juga gerakan-gerakan itu 
mati dengan kehilangan rijal rijalnya. Ada pula gerakan-gerakan yang 
menjadi lemah atau kuat menurut keadaan ketokohan pimpinan- 
pimpinannya; lemah, kuat, mundur, maju, pasif atau aktif. Keadaan yang 
sedemikian tidak seharusnya berlaku ke atas gerakan Islam atau Jama'ah 
Islamiyyah. Terdapat juga suasana gerakan di mana para pendokongnya 
merasa malas untuk menjalankan tugas dan kewajiban mereka atau 
barangkali mereka sibuk dengan kerja khusus masing-masing secara 
persendirian lalu gerakan dan Jama'ah menjadi mangsa. Tidak kurang pula 
wujud suasana di mana para pendokongnya menyeleweng dari prinsip- 
prinsip asal. Apakah kecacatan-kecacatan seumpama ini seharusnya berlaku 
di dalam da'wah Islamiyyah? 

Sesungguhnya kelahiran pimpinan-pimpinan di dalam Jama'ah 
Islamiyyah adalah disertakan dengan muhasabah dan pembetulan- 
pembetulan dari saf-saf di belakang. Keadaan yang demikian juga wujud di 
dalam proses memperbaharui pemilihan dari satu penggal ke penggal yang 
lain. Semua proses ini adalah di antara beberapa faktor yang perlu 
dihidupkan dalam rangka pembetulan dan menghakiskan pimpinan 
pimpinan yang malas, menyeleweng dan yang lemah dari kedudukan 
masing-masing dengan meletakkan kembali pada tempat kedudukan yang 
sewajarnya dan setepatnya. Apabila tradisi ini dapat berjalan dengan lancar 
menurut fitrahnya maka itu adalah petanda sihat bagi Harakah Islamiyyah 
untuk meneruskan risalahnya. Namun demikian ada kalanya proses ini boleh 
mengeruhkan keharmonian dan kesejahteraan Jama'ah, malah ia mungkin 
juga akan mendedahkan Jama'ah kepada kemerbahayaan dalam beberapa 
aspek. Proses ini juga (mungkin) akan menimba-buang tokoh-tokoh asal yang 
menubuhkan Jama'ah pada awal-awal dulu. Ini adalah kerana proses 
pemilihan umum akan menukarkan peribadi peribadi yang tidak layak ke 
kedudukan yang lain dan tempat asalnya. Penukaran ini boleh berlaku 
kerana peribadi peribadi itu tidak mempunyai syarat-syarat kelayakan yang 
secukupnya samada kerana peribadi itu sendiri yang tidak berwibawa dalam 
bidang-bidang iktisas ataupun ia tidak memiliki kemahiran-kemahiran yang 
diperlukan. Pokoknya semua faktor-faktor ini mestilah diambil kira secara 
terperinci di dalam proses pemilihan. Tetapi apakah gerakan Islam itu 

dikendalikan dengan pemilihan? Kadangkala turut menyertai Jama'ah anasir- 
anasir yang lebih pintar dari mereka yang telah lama berada di dalamnya dan 
kadangkala satu generasi dalam Jama'ah (group) tidak mampu menjadi daya 
penarik kepada orang Islam atau tidak berjaya mendapatkan kepercayaan 
mereka dan kadangkala berlakunya pergeseran tertentu di antara pimpinan 
dan saf atau antara pimpinan itu sendiri sehingga tidak mampu meneruskan 
pekerjaan bersama yang akibatnya mengendalakan urusan Jama'ah. 

Mungkin akan timbul di kalangan pimpinan cara dan sikap yang 
berlainan dalam menanggapi beberapa persoalan sensitif sehingga 
mengendalakan urusan. Mungkin juga beberapa daerah tidak serasi dengan 
pimpinan tertentu. Sebenarnya Sayyidina 'Umar Radiyallahu 'anhu pernah 
memecat seorang gabenor kerana aduan dari penduduk-penduduk tempatan. 
Walaupun mereka tidak benar di dalam semua perkara. Ini adalah menjadi 
dasar di dalam pemilihan kepimpinan. Dan proses memperbaharui pemilihan 
adalah suatu perkara yang tidak dapat dielakkan. Walaubagaimanapun di 
sana mestilah wujud satu bentuk penyusunan yang sihat yang boleh 
dipertanggungjawabkan atas fikrah pemilihannya. Di waktu yang sama, di 
dalam rangka penyusunan mestilah diperhitungkan juga faktor-faktor 
keselamatan, keaslian dan kewibawaan. Demikian juga lain-lain persoalan 
yang merupakan tuntutan di dalam tabi'at kerja-kerja Islami. Kesemua ini 
adalah merupakan perserasian atau penggarapan yang kadangkala adalah 
satu perkara yang sukar bagi setengah-setengah peribadi yang lemah untuk 
melaksanakannya malahan mereka akan menyerah kalah kecuali mereka 
yang benar-benar berhati-hati dan teliti supaya gerakan Islam mampu 
mencapai sesuatu dengan sempurna. 

Lantaran berhadapan dengan persoalan-persoalan yang sukar itu, 
gerakan akan mampu mencetuskan suatu kedudukan yang lebih baik. Dalam 
rangka menggarap dan menserasikan persoalan-persoalan ini, maka 
hendaklah diambil kira beberapa persoalan di dalam penyusunan dan 
tarbiyyah: 

1. Ketika suasana biasa-tenang, pemilihan hanyalah dari kalangan Nuqaba' 
manakala di waktu yang luar biasa atau dalam suasana keadaan yang 
tertentu, pemilihan bolehlah dibuat di kalangan Naib-naib. 

2. Pimpinan tertinggi di dalam Jama'ah hanya diberi kepada saf Naib dan 
Naqib demi menjaga keselamatan dan keasliannya. 

3. Hendaklah ditentukan ciri-ciri khusus serta kriteria-kriteria tertentu untuk 
sesuatu kedudukan agar keasliannya dapat dikekalkan. 

4. Hendaklah digariskan beberapa bentuk panduan agar dapat 
dilaksanakannya di dalam suasana yang luar biasa sehingga dengannya dapat 
dikekalkan keselamatan Jama'ah di samping fikrah pemilihan dapat 
dipertahankan dan diteruskan. 

5. Dalam semua hal, tidak seorang pun yang seharusnya mencalonkan dirinya 
untuk tempat dan kedudukan tertentu. 

6. Mestilah diperhatikan sejauh mana para pengundi mengenali peribadi- 
peribadi calon dengan pengenalan yang sebenar-benarnya sehingga para 
pengundi itu dapat mengutamakan calon-calon yang lebih berkebolehan, 
berwibawa dan berpengetahuan dari yang lain. 

7. Untuk menjamin penerusan kerja, maka bolehlah ditentukan di awal-awal 
lagi mereka yang mesti dipilih semula supaya jentera kepimpinan tidak 
diperbaharui keseluruhannya. 

8. Bolehlah dipersetujui dengan pihak lain akan hak dan keistimewaan untuk 
mencalonkan lapisan-lapisan tertentu, sebagai contoh; lapisan pimpinan- 
pimpinan daerah bebas dalam membuat pencalonan untuk jawatan 'amir 
jama'ah dalam sesebuah negeri di mana ketiga tiga calon utama inilah 
diajukan untuk pemilihan kepada lapisan-lapisan atas dan bawah. 

Kesemua contoh-contoh di atas adalah bertujuan sebagai panduan 
yang dapat kita manfa'atkan dalam usaha menyelaraskan beberapa persoalan 
lain yang tidak kurang pentingnya. Yang penting dalam konteks Jama'ah 
ialah sesuatu persoalan itu dapat ditanggapi dengan beberapa formula biar 
betapa banyaknya demi untuk mencapai matlamat suci. Kesemuanya 
mestilah berjalan dalam keadaan tidak sedikitpun mengendalakan yang lain. 
Namun demikian perkara yang lebih utama mestilah didahulukan. 

Sayyidina 'Umar ibn al-Khattab Radiyallahu 'anhu adalah contoh 
dalam hal ini. Beliau pernah diminta untuk melakukan sesuatu lalu beliaulah 
orang yang pertama melaksanakan perkara yang diminta itu. Oleh itu, adalah 
menjadi tugas kita supaya memberikan keutamaan kepada orang orang yang 
mendahului orang lain dalam hal kebaikan untuk memimpin umat ini, 
mereka yang berhaluan dan berminat kepada kebaikan dan pembetulan 
dalam Jama'ah. Hendaknya merekalah yang wajib kita berikan kedudukan 
tertentu bilamana kita yakin dengan keikhlasan dan wala mereka. Sekiranya 
di antara mereka masih tidak mempunyai sifat sifat kemuliaan ini, maka 
tugas kita ialah supaya menumpukan sepenuh keupayaan membina mereka 
sehingga dapat dilengkapi dan dipenuhi diri mereka dengan sifat-sifat 
kemuliaan yang sewajibnya. Sifat sebagai Naqib sebagai misalnya. Allah 
Subhanahu wata'ala telah memperlihatkan hikmatNya agar kita dapat 
menggunakan hukum sebab-musababab dengan berusaha bersungguh- 
sungguh untuk sampai ke tingkat kesempurnaan. Jama'ah pula mestilah 
memerhatikan kesemua ini dan diketengahkan untuk dilaksanakan. Semua 
yang kita kemukakan ini adalah sekadar contoh-contoh untuk diperhatikan. 

